ഷിക്കാഗോ യൂണിവേഴ്സിറ്റിയിൽ സ്റ്റേ അറ്റ് ഹോം; ഇൻ പേഴ്സൻ ക്ലാസുകൾ നിർത്തിവച്ചു : Deepika.com Nri News Americas\nFriday, April 9, 2021 6:28 PM IST\nഷിക്കാഗോ: ഷിക്കാഗോ യൂണിവേഴ്സിറ്റി കാന്പസിൽ കൊറോണ വൈറസ് വ്യാപകമായതോടെ ഇൻ - പേഴ്സൺ ക്ലാസുകൾ നിർത്തിവയ്ക്കുകയും സ്റ്റേ അറ്റ് ഹോം ഉത്തരവിറക്കുകയും ചെയ്തു. ഏപ്രിൽ എട്ടിനാണ് ഇതു സംബന്ധിച്ച് യൂണിവേഴ്സിറ്റി അറിയിപ്പുണ്ടായത്. \nഗ്രാജുവേറ്റ് വിദ്യാർഥികളിൽ 50 പേർക്ക് കോവിഡ് സ്ഥിരീകരിച്ചു. റസിഡന്‍റ്സ് ഹോളുകളിൽ കഴിയുന്ന വിദ്യാർഥികളെയാണ് വൈറസ് സാരമായി ബാധിച്ചിരിക്കുന്നത്. ഹൈഡ് പാർക്ക് സമീപ പ്രദേശങ്ങളിൽ താമസിക്കുന്ന വിദ്യാർഥികൾ പുറത്തിറങ്ങരുതെന്നും വീട്ടിൽ തന്നെ കഴിയുകയാണ് നല്ലതെന്നും അടുത്ത ആഴ്ചയോടെ കോവിഡ് കേസുകൾ വർധിക്കാനിടയുണ്ടെന്നും യൂണിവേഴ്സിറ്റി അധികൃതർ അറിയിച്ചു.\nഷിക്കാഗോയിൽ വ്യാപകമായികൊണ്ടിരിക്കുന്ന മാരകമായ വൈറസ് B.1.1.7 യൂണിവേഴ്സിറ്റി ക്യാന്പസിലും പ്രവേശിച്ചിട്ടുണ്ടോ എന്നും ഇവർ സംശയിക്കുന്നു. എല്ലാ വിഭാഗത്തിലുംപെടുന്നവരെ സാരമായി ബാധിക്കുന്ന ഈ വൈറസ് കൂടുതൽ അപകടകാരിയാണ്.\nകോവിഡ് പോസിറ്റീവായ വിദ്യാർഥികളെ പ്രത്യേകം താമസിപ്പിക്കുന്നതിനുള്ള ക്രമീകരണങ്ങൾ യൂണിവേഴ്സിറ്റി അടിയന്തരമായി സ്വീകരിച്ചിട്ടുണ്ട്. ഏപ്രിൽ 15 വരെ സ്റ്റേ അറ്റ് ഹോം ഉത്തരവ് നിലവിലുണ്ടാകും. അടുത്ത ഏഴു ദിവസം എല്ലാ ക്ലാസുകളും റിമോട്ട് ലേണിംഗിലേക്ക് മാറ്റുന്നതാണ്.\nകഫ്റ്റീരിയകളിൽ നിന്നും ടേക്ക് ഔട്ട് മാത്രമേ അനുവദിക്കുകയുള്ളൂവെന്നും യൂണിവേഴ്സിറ്റി അധികൃതർ അറിയിച്ചു. എല്ലാ വിദ്യാർഥികളും സ്റ്റാഫ് അംഗങ്ങളും ഇതുമായി സഹകരിക്കണമെന്നും അധികൃതർ അറിയിച്ചു.


ലോകത്തെ ആദ്യ കണ്ണാടി തീവണ്ടി ഇന്ത്യയില്\t- ജോര്‍ജ് ജോണ്\nഫ്രാങ്ക്ഫര്‍ട്ട്: ലോകത്തെ ആദ്യ കണ്ണാടി തീവണ്ടി ഇന്ത്യയില് ഓട്ടം തുടങ്ങി.\nഈ തീവണ്ടിയുടെ മേല്‍ക്കൂരയും സൈഡുകളും മുഴുവന് വ്യക്തമായി കാഴ്ച്ച ലഭിക്കുന്ന ഗ്ലാസുകള് കൊണ്ട് നിര്‍മ്മിച്ചിരിക്കുന്നു. ട്രെയിനില് കയറുമ്പോള് ജനലരികിലെ സീറ്റിനായി തിടുക്കം കൂട്ടേണ്ട. ഇന്ത്യയിലെ ആന്ധ്രാ പ്രദേശിലെ വിശാഖപ്പട്ടണം മുതല് പ്രശസ്ത വിനോദ സഞ്ചാര കേന്ദ്രമായ അരാക്കുവാലി വരെയാണ് ഈ ട്രെയിന് സര്‍വീസ് നടത്തുന്നത്. ഇവിടുത്തെ അനന്തഗിരിയുടേയും, ബോറാ ഗുഹകളുടെയും ദ|ശ്യ മനോഹര സൗന്ദര്യം ആസ്വദിക്കാന് ജനലിന് സമീപത്തേക്ക് നീങ്ങിയിരിക്കുകയോ അല്ലെങ്കില് വാതിലിന് സമീപത്ത് പോയി നില്‍ക്കുകയോ വേണ്ട.\nചാരി ഇരുന്ന് ഇഷ്ടമുള്ളടുത്തേക്ക് ഒന്ന് നോക്കിയാല് മതി സുതാര്യമായ കണ്ണാടിച്ചില്ലുകള് പ്രക|തിയുടെ സൗന്ദര്യം അതേ പടി കാണിച്ച് തരും. ഇങ്ങനെ കാഴ്ചകള് കണ്ട് 128 കിലോമീറ്റര് ദൂരം സഞ്ചരിക്കാം. 40 സീറ്റുള്ള ഒറ്റക്കോച്ച് ട്രെയിനാണിത്. ഉടന് തന്നെ ഇന്ത്യയുടെ വടക്ക് കിഴക്കന് പ്രദേശങ്ങളിലും ഇത്തരം ട്രെയിനുകളുടെ സര്‍വീസ് ആരംഭിക്കുമെന്ന് ആദ്യ സര്‍വീസ് ഉദ്ഘാടനം ചെയ്ത ഇന്ത്യന് റെയില്‍വേമന്ത്രി സുരേഷ് പ്രഭു വ്യക്തമാക്കി. സഞ്ചാരികളെ ആകര്‍ഷിക്കാനാണ് റെയില്‍വേ ഈ പുതിയ തരം കോച്ചുകള് അവതരിപ്പിച്ചത്. നാല് കോടിരൂപയാണ് ഒരു കോച്ചിന്റെ നിര്‍മ്മാണച്ചെലവ്. രാജകീയമായ ഇരിപ്പിടങ്ങളും അനുബന്ധ സൗകര്യങ്ങളുമാണ് ഈ കോച്ചില് സജ്ജീകരിച്ചിരിക്കുന്നത്.


ബ്രിട്ടനില് തെരേസ മേയ്ക്ക് കനത്ത തിരിച്ചടി\nബ്രിട്ടന് പാര്‍ലമെന്റിലേക്ക് നടന്ന രെഞ്ഞെടുപ്പില് പ്രധാന മന്ത്രി തെരേസ മെയ്ക്ക് കനത്ത തിരിച്ചടി. കേവല ഭൂരിപക്ഷമായ 326 സീറ്റ് നേടാന് കണ്‍സര്‍വേറ്റീവ് പാര്‍ട്ടിക്കും ലേബര് പാര്‍ട്ടിക്കും കഴിഞ്ഞില്ല. കാലാവധി പൂര്‍ത്തിയാകും മുന്നേ തെരഞ്ഞെടുപ്പിന് ഇറങ്ങിയ തെരേസ മേയ്ക്ക് കനത്ത തിരിച്ചടിയാണ് തെരഞ്ഞെടുപ്പ് ഫലം.\nഭരണകക്ഷിയായ കണ്‍സര്‍വേറ്റീവ് പാര്‍ട്ടിക്ക് 311 സീറ്റാണ് ലഭിച്ചത്. പ്രതിപക്ഷമായ ലേബര് പാര്‍ട്ടിക്ക് 260 സീറ്റുകളും ലഭിച്ചു. തൂക്കുസഭ ഉറപ്പായ സാഹചര്യത്തില് തെരേസ മേയ് ഉടന് രാജിവെക്കണമെന്ന് ലേബര് പാര്‍ട്ടി നേതാവ് ജെറമി കോര്‍ബിന് ആവശ്യപ്പെട്ടു.തെരഞ്ഞെടുപ്പ് പ്രചരണം ആരംഭിച്ചപ്പോള് ഉറച്ച വിജയ പ്രതീക്ഷയിലായിരുന്ന തെരേസ മേയ്ക്ക് ലഭിച്ച തിരിച്ചടിയാണ് തെരഞ്ഞെടുപ്പ വിധി. 650 അംഗ പാര്‍ലമെന്റില് 326 സീറ്റുകളാണ് കേവല ഭൂരിപക്ഷത്തിനാവശ്യം. സ്‌കോട്ടിഷ് നാഷണല് പാര്‍ട്ടി 35 സീറ്റുകളില് വിജയിച്ചിട്ടുണ്ട്. ലിബറല് ഡെമോക്രാറ്റുകള്‍ക്ക് 12 സീറ്റും ഡെമോക്രാറ്റിക് യൂണിയനിസ്റ്റ് പാര്‍ട്ടിയ്ക്ക് 10 സീറ്റുകളുമാണ് ലഭിച്ചിരിക്കുന്നത്. ഭരണ പ്രതീക്ഷയുമായിറങ്ങിയ കണ്‍സര്‍വേറ്റീവുകള്‍ക്ക് തിരിച്ചടി നേരിട്ടെങ്കിലും തെരേസ മെയ് സ്വന്തം മണ്ഡലമായ മെയ്ഡന് ഹെഡില് വിജയിച്ചു.


ഗാന്ധി സ്മൃതിയിലെ ചുമരുകളിൽ നിന്നും ഗാന്ധിജി വെടിയേറ്റു വീഴുന്ന ചിത്രങ്ങൾ ഒഴിവാക്കി കേന്ദ്രം; മോഡി ചരിത്രം മായ്ക്കാൻ ശ്രമിക്കുകയാണെന്ന് തുഷാർ ഗാന്ധി - BIGNEWSLIVE | Latest Malayalam News\nന്യൂഡൽഹി: കേന്ദ്ര സർക്കാരിന്റെ ഡിജിറ്റൈസേഷന്റെ മറവിലുള്ള ചരിത്രം മായ്ച്ചു കളയൽ വൻവിവാദത്തിലേക്ക്. 1948 ജനുവരി 30-ന് മഹാത്മാ ഗാന്ധി വെടിയേറ്റുവീണ നിമിഷങ്ങൾ വരച്ചിടുന്ന ചിത്രങ്ങളില്ലാതെ ‘ഗാന്ധിസ്മൃതി’യിലെ ചുമരുകൾ. കേന്ദ്രസർക്കാർ നടപ്പാക്കിയ ഡിജിറ്റൈസേഷനെത്തുടർന്നാണ് ഇന്ത്യയുടെ ചരിത്രത്തിനൊപ്പം സംഘപരിവാറിന്റെ ക്രൂരതയുടേയും ചരിത്രദൃശ്യങ്ങൾ മായ്ക്കപ്പെട്ടത്. അതേസമയം, ചരിത്രദൃശ്യങ്ങൾ മാറ്റിയതോടെ വിവാദത്തിലായിരിക്കുകയാണ് ഡൽഹി തീസ് ജനുവരി മാർഗിലെ ബിർളഹൗസ് എന്നറിയപ്പെടുന്ന ‘ഗാന്ധിസ്മൃതി’.\nസ്വാതന്ത്ര്യത്തിനുശേഷം ഗാന്ധിജി അവസാനനാളുകൾ ചെലവഴിക്കുകയും രക്തസാക്ഷിയാവുകയുംചെയ്ത ഈ സ്ഥലം പിന്നീട് മ്യൂസിയമാക്കുകയായിരുന്നു. ഗാന്ധിവധത്തിന്റെ ചരിത്രം മായ്ച്ചുകളയാനാണ് ഈ ശ്രമമെന്ന് ആരോപിച്ച് ഗാന്ധിജിയുടെ കൊച്ചുമകൻ തുഷാർ ഗാന്ധി രംഗത്തെത്തി. പ്രധാനമന്ത്രി നരേന്ദ്രമോഡിയുടെ നിർദേശമനുസരിച്ചാണ് ചിത്രങ്ങൾ നീക്കിയതെന്ന് അദ്ദേഹം കുറ്റപ്പെടുത്തി.\nകേന്ദ്ര സാംസ്‌കാരികമന്ത്രാലയത്തിനു കീഴിലുള്ള ഗാന്ധിസ്മൃതിയുടെ ചെയർമാൻ പ്രധാനമന്ത്രിയാണെന്നതിനാൽ വിരലുകൾ അദ്ദേഹത്തിനു നേരെ നീളുന്നത് സ്വാഭാവികം. എന്നാൽ, തുഷാർ ഗാന്ധിയുടെ ആരോപണം സാംസ്‌കാരികമന്ത്രി പ്രഹ്ലാദ് സിങ് പട്ടേൽ തള്ളി. ചിത്രങ്ങൾ നിറം മങ്ങിയതിനാലാണ് അവ മാറ്റിയതെന്നും ഡിജിറ്റൽ ദൃശ്യങ്ങളിലുണ്ടെന്നും മന്ത്രി വിശദീകരിച്ചു. അതേസമയം, മഹാത്മാ ഗാന്ധിക്ക് ഭാരതരത്‌നം പദവി നൽകണമെന്ന പൊതുതാത്പര്യ ഹർജി സുപ്രീംകോടതി തള്ളി. മഹാത്മാഗാന്ധി രാഷ്ട്രപിതാവാണെന്നും ഏത് ഔപചാരിക അംഗീകാരത്തെക്കാളും ഉന്നതമായ ആദരമാണ് അദ്ദേഹത്തിനു ജനങ്ങൾ നൽകുന്നതെന്നും ചൂണ്ടിക്കാണിച്ചാണ് ചീഫ് ജസ്റ്റിസ് എസ്എ ബോബ്ഡെ അധ്യക്ഷനായ ബെഞ്ച് ഹർജി തള്ളിയത്.\nTags: bjpgandhi smritiIndiaMahatma GandhiPM Modirss\n'താജ്മഹൽ' രജിസ്റ്റർ ചെയ്യാനും നിർമ്മാതാവിനെ തേടിയും നൗഷാദ് തീവണ്ടി കയറിയത് 2017ൽ; കണ്ണീരോടെ കാത്തിരുന്ന് മൂന്ന് സഹോദരിമാർ; ദുരൂഹത നിറഞ്ഞ് ഈ തിരോധാനം\nഭീതിയിലാഴ്ത്തി കൊറോണ വൈറസ്; രണ്ട് മരണം, 40 പേരില് രോഗം സ്ഥിരീകരിച്ചു


യുവമിഥുനങ്ങള്‍ക്കായി ഡേറ്റിങ് ഡെസ്റ്റിനേഷനും കോഫി ഷോപ്പും ; കോണ്‍ഗ്രസ് പ്രകടന പത്രിക ; 'ഇറ്റാലിയന് - Samakalika Malayalam\nയുവമിഥുനങ്ങള്‍ക്കായി ഡേറ്റിങ് ഡെസ്റ്റിനേഷനും കോഫി ഷോപ്പും ; കോണ്‍ഗ്രസ് പ്രകടന പത്രികയില് വാഗ്ദാനം\nBy സമകാലികമലയാളം ഡെസ്‌ക് | Published: 19th February 2021 01:16 PM |\nLast Updated: 19th February 2021 01:18 PM | A+A A- |\nവഡോദര : യുവാക്കള്‍ക്ക് കോഫി ഷോപ്പ് അടക്കമുള്ള ഡേറ്റിങ് ഡെസ്റ്റിനേഷന് വാഗ്ദാനം ചെയ്ത് കോണ്‍ഗ്രസിന്റെ പ്രകടന പത്രിക. ഗുജറാത്തിലെ വഡോദരയിലെ തദ്ദേശ തെരഞ്ഞെടുപ്പിന് മുന്നോടിയായി കോണ്‍ഗ്രസ് ഇറക്കിയ പ്രകടനപത്രികയിലാണ് യുവാക്കളെ ആകര്‍ഷിക്കാനായി പുതിയ വാഗ്ദാനം പ്രഖ്യാപിച്ചിരിക്കുന്നത്.\nകോഫി ഷോപ്പിന് പുറമേ, ഒരോ മേഖലയിലും ഇംഗ്ലീഷ് മീഡിയം സ്‌കൂളുകളും സ്ത്രീകള്‍ക്കായി പാര്‍ട്ടി ഹാളുകളും പ്രകടനപത്രികയില് വാഗ്ദാനം ചെയ്യുന്നു. മികച്ച ആരോഗ്യ സംവിധാനങ്ങളും കുറഞ്ഞ കെട്ടിട നികുതിയുമാണ് മറ്റ് പ്രധാനവാഗ്ദാനങ്ങള്.\nഅതിനിടെ കോണ്‍ഗ്രസ് പ്രകടനപത്രികയെ വിമര്‍ശിച്ച് ബിജെപി രംഗത്തെത്തി. ഡേറ്റിങ് ഡെസ്റ്റിനേഷനാക്കുമെന്ന വാഗ്ദാനം യുവാക്കളെ വഴിതെറ്റിക്കുന്നതാണ്. ഇത് ഇറ്റാലിയന് സംസ്‌കാരത്തിന്റെ സ്വാധീനമാണ്. ഇന്ത്യയിലെ ജനങ്ങള് കുടുംബമായി ജീവിക്കുന്നവരാണ്. കോണ്‍ഗ്രസ് ഇന്ത്യന് സംസ്‌കാരത്തെ അംഗീകരിക്കുന്നില്ല എന്നതിന് തെളിവാണ് ഈ പ്രകടനപത്രികയെന്നും വഡോദര ബിജെപി പ്രസിഡന്റ് വിജയ് ഷാ പറഞ്ഞു.\nഡേറ്റിങ് ഡെസ്റ്റിനേഷനാക്കല് ലവ് ജിഹാദിന് പ്രോല്‍സാഹനം നല്‍കുന്നതാണെന്നും ബിജെപി ആരോപിച്ചു. ശാരീരിക ആകര്‍ഷണം മാത്രമാണ്, അല്ലാതെ വൈകാരികമായ ആകര്‍ഷണം ഡേറ്റിങ്ങില് ഇല്ലെന്നും വിജയ് ഷാ പറഞ്ഞു. ഇത് മദ്യത്തിന്‍രെയും മയക്കുമരുന്നിന്‍രെയും ഉപഭോഗത്തെ വര്‍ധിപ്പിക്കുന്ന നടപടിയാണെന്നും അദ്ദേഹം ആരോപിച്ചു.\nഎന്നാല് ബിജെപിയുടെ ആരോപണം കോണ്‍ഗ്രസ് നേതാവ് ചന്ദ്രകാന്ത് ശ്രീവാസ്തവ നിഷേധിച്ചു. എല്ലാത്തിനും രണ്ടു വശമുണ്ട്. ഓരോ പ്രകടനപത്രികയും പുതിയ ഐഡിയോളജിയാണ് മുന്നോട്ടു വെക്കുന്നത്. കാലത്തിന് അനുസരിച്ച് മാറേണ്ടതുണ്ടെന്നും കോണ്‍ഗ്രസ് നേതാവ് പ്രതികരിച്ചു.\nഗുജറാത്തിലെ അഹമ്മദാബാദ്, സൂറത്ത്, രാജ്‌കോട്ട്, വഡോദര, ജാംനഗര്, ഭാവ് നഗര് എന്നീ ആറു നഗരങ്ങളിലെ തദ്ദേശ സ്ഥാപനങ്ങളിലേക്ക് ഞായറാഴ്ചയാണ് വോട്ടെടുപ്പ് നടക്കുക.\nബിജെപി കോണ്‍ഗ്രസ് congress manifesto ഡേറ്റിങ് ഡെസ്റ്റിനേഷന്


Emalayalee.com - സാഹിത്യത്തിനുള്ള നൊബേല് പ്രഖ്യാപിച്ചു; 2018ലെ പുരസ്‌കാരം ഓള്‍ഗ ടോകാര്‍ചൂക്കിനും 2019ലേത് പീറ്റര് ഹന്‍ഡ്‌കെയ്ക്കും\nസാഹിത്യത്തിനുള്ള നൊബേല് പ്രഖ്യാപിച്ചു; 2018ലെ പുരസ്‌കാരം ഓള്‍ഗ ടോകാര്‍ചൂക്കിനും 2019ലേത് പീറ്റര് ഹന്‍ഡ്‌കെയ്ക്കും\nസ്‌റ്റോക്ക്‌ഹോം: സാഹിത്യത്തിനുള്ള നൊബേല് പുരസ്‌കാരങ്ങള് പ്രഖ്യാപിച്ചു. 2018ലെ പുരസ്‌കാരം പോളിഷ് എഴുത്തുകാരിയും സാമൂഹിക പ്രവര്‍ത്തകയുമായ ഓള്‍ഗ ടോകാര്‍ച്ചൂക്കും 2019ലെ പുരസ്‌കാരം ഓസ്ട്രിയന് എഴുത്തുകാരന് പീറ്റര് ഹന്‍ഡ്‌കെയും സ്വന്തമാക്കി. ഇരുവര്‍ക്കും ഒമ്പത് മില്യണ് സ്വിഡീഷ് ക്രോണ (746,678 പൗണ്ട്) വീതം സമ്മാനത്തുകയായി ലഭിക്കും. സാഹിത്യത്തിലെ ഏറ്റവും പരമോന്നത പുരസ്‌കാരമായി കണക്കാക്കുന്ന നൊബേല് കഴിഞ്ഞ തവണ പ്രഖ്യാപിച്ചിരുന്നില്ല.\n1901 മുതല് ഇതിനകം 114 പേര് സാഹിത്യത്തിനുള്ള നൊബേല് സ്വന്തമാക്കിയിട്ടുണ്ട്. ഇവരില് 14 പേര് വനിതകളാണ്്. 2018ലെ മാന് ബുക്കര് രാജ്യാന്തര പുരസ്‌കാരവും ഓള്‍ഗയ്ക്കായിരുന്നു. 'ഫ്‌ളൈറ്റ്‌സ്' എന്ന നോവലിലായിരുന്നു പുരസ്‌കാരം. ജനപ്രീതിയും നിരൂപക പ്രശംസയും ഒരുപോലെ നേടിയ ഓള്‍ഗ മാന് ബുക്കര് നേടുന്ന ആദ്യ പോളിഷ് സാഹിത്യകാരി കൂടിയാണ്.\nഓസ്ട്രിയന് നോവലിസ്റ്റും വിവര്‍ത്തകനും നാടകൃത്തുമാണ് പീറ്റര് ഹന്‍ഡ്‌കെ. പഠനകാലത്തുതന്നെ എഴുത്തുകാരനായി പേരെടുത്ത പീറ്റര് നിരവധി ചലച്ചിത്രങ്ങള്‍ക്കു തിരക്കഥയെഴുതിയിട്ടുണ്ട്


Tribal youth madhu murder | ആ രക്തത്തിൽ പൊലീസിനും പങ്കുണ്ട്; മധുവിനെ നാട്ടുകാർ തല്ലി ചതച്ചത് പൊലീസിൽ നിന്നും കിട്ടിയ ഉറപ്പിന്റെ ബലത്തിൽ; നാട്ടുകാർക്ക് പുറമെ ജീപ്പിൽ വെച്ച് പൊലീസും മധുവിനെ മർദ്ദിച്ചതായി സൂചന; മധുവിനെ പൊലീസ് മാവോയിസ്റ്റായി ചിത്രികരിച്ചിരുന്നതായും റിപ്പോർട്ട്; അദിവാസികളല്ലാത്തവർക്ക് വനത്തിൽ കയറാൻ വനംവകുപ്പധികൃതരുടെ അനുമതി വേണമെന്നിരിക്കെ വനത്തിൽ കയറി മധുവിനെ പൊക്കാൻ പൊതുജനത്തിന് ആരാണ് അനുമതി നൽകിയത്? - MarunadanMalayali.com\nആ രക്തത്തിൽ പൊലീസിനും പങ്കുണ്ട്; മധുവിനെ നാട്ടുകാർ തല്ലി ചതച്ചത് പൊലീസിൽ നിന്നും കിട്ടിയ ഉറപ്പിന്റെ ബലത്തിൽ; നാട്ടുകാർക്ക് പുറമെ ജീപ്പിൽ വെച്ച് പൊലീസും മധുവിനെ മർദ്ദിച്ചതായി സൂചന; മധുവിനെ പൊലീസ് മാവോയിസ്റ്റായി ചിത്രികരിച്ചിരുന്നതായും റിപ്പോർട്ട്; അദിവാസികളല്ലാത്തവർക്ക് വനത്തിൽ കയറാൻ വനംവകുപ്പധികൃതരുടെ അനുമതി വേണമെന്നിരിക്കെ വനത്തിൽ കയറി മധുവിനെ പൊക്കാൻ പൊതുജനത്തിന് ആരാണ് അനുമതി നൽകിയത്?\nFebruary 23, 2018 | 11:51 AM IST | Permalink\nപാലക്കാട്: അട്ടപ്പാടിയിൽ ഭക്ഷണം മോഷ്ടിച്ചെന്നാരോപിച്ച് നാട്ടുകാർ തല്ലിക്കൊന്ന മധുവിന്റെ മരണത്തിൽ പൊലീസ്, ഫോറസ്ററ്, എക്സൈസ് ഡിപ്പാർട്ട്മെന്റ് ഉദ്യോഗസ്ഥർക്കും തുല്യ പങ്കുണ്ട്. ഒരു പക്ഷേ നാട്ടുകാരേക്കാളേറെ ഇതിന്റെ ഉത്തരവാദിത്വം ഈ വകുപ്പുദ്യോഗസ്ഥർക്കാണ്. കഴിഞ്ഞ ദിവസങ്ങളിൽ പൊലീസ് ഊരുകളിൽ കയറി പരിചയമില്ലാത്തവരെ കണ്ടാൽ പൊലീസിലറിയിക്കണമെന്ന് പറഞ്ഞതിന്റെ അടിസ്ഥാനത്തിൽ ഊരിലെത്തുന്ന അപരിചിതരെ കുറിച്ച് പൊലീസിലറിയിച്ചപ്പോൾ അവരെ നിങ്ങൾ തന്നെ കൈകാര്യം ചെയ്തോളൂ എന്നാണ് പറഞ്ഞിരുന്നത്.\nപൊലീസിന്റെ ഭാഗത്ത് നിന്നുള്ള ഉറപ്പിന്റെ ബലത്തിൽ നിന്നാണ് നാട്ടുകാർ മധുവിനെയും കെട്ടിയിട്ട് തല്ലിക്കൊന്നത്. മാവോയിസ്ററ് ഭീഷണിയെന്ന ഉമ്മാക്കി അങ്ങനെ തന്നെ നിലനിർത്തി ആദിവാസികളെ അതിന്റെ പേരിൽ വേട്ടയാടുന്നതാണ് അട്ടപ്പാടി പൊലീസിന്റെ ഏക പണി. ഇതിന്റെയൊക്കെ പേരിൽ വർഷാവർഷം കോടികൾ ഫണ്ട് തട്ടിയെടുക്കുകയും അതിൽ നിന്ന് കയ്യിട്ട് വാരുകയുമല്ലാതെ എന്തെങ്കിലുമൊരു ജോലി അട്ടപ്പാടിയിലെ പൊലീസ് ചെയ്തതായി അറിയില്ല. നിരവധി ചെറുപ്പക്കാരാണ് ഇത്തരത്തിൽ പൊലീസിന്റെ മാവോയിസ്റ്റ് ലിസ്റ്റിൽ ഉൾപെട്ട് നാട്ടിലിറങ്ങാനാകാതെ ജിവിക്കുന്നത്.\nറേഷൻ കടയിൽ നിന്ന് അഞ്ച് കിലോ അരികൂടുതൽ വാങ്ങുന്നവനെ പോലും അട്ടപ്പാടി പൊലീസ് മാവോയിസ്റ്റ് ലിസ്റ്റിൽ ഉൾപെടുത്തുന്നതാണ് ഇവിടുത്തെ രീതി. ഇതൊക്കെ തന്നെയാണ് മാവോയിസ്റ്റുകളുടെ സൂചനയായി പൊലീസ് ആൾക്കൂട്ടത്തോട് വിശദീകരിക്കുന്നതും. കടകളിൽ വന്ന് ഫോൺ ചാർജ്ജ് ചെയ്യുന്നവർ, ബാറ്ററി ലൈഫ് കൂടുതലുള്ള ഫോണുപയോഗിക്കുന്നവർ, കടകളിൽ നിന്ന് അധികമായി ബക്ഷണ സാധനം വാങ്ങുന്നവർ അട്ടപ്പാടിയിലെ ആൾക്കൂട്ടങ്ങൾക്കിപ്പോൾ മാവോയിസ്റ്റുകളാണ്. അല്ലെങ്കിൽ അവരെ സഹായിക്കുന്നവരാണ്. ഈ രീതിയിലാണ് അട്ടപ്പാടിയിലെ പൊലീസ് പ്രചരണം.\nമധുവിനെ കുറിച്ചും പൊലീസ് നേരത്തെ ഇത്തരത്തലുള്ള പ്രചരണങ്ങൾ നടത്തിയിരുന്നു. അട്ടപ്പാടി മേഖലകളിലെത്തുന്ന മാവോയിസ്റ്റുകൾക്ക് മധുവാണ് ആവശ്യമുള്ള സാധനങ്ങളെത്തിക്കുന്നതെന്നായിരുന്നു മധുവിനെകുറിച്ചുള്ള പൊലീസ് പ്രചരണം. ഇതിന്റെ ബലത്തിൽ തന്നെയാണ് സഞ്ചിയിൽ നിന്ന് മല്ലിപ്പൊടിയും ബീഡിയും മൊബൈൽ ചാർജറും കണ്ടെത്തിയെന്ന് പറഞ്ഞ് മധുവിനെ തല്ലിക്കൊന്നത്. ഫോണില്ലാത്ത നിനെക്കെന്തിനാടാ ചാർജർ എന്നാണ് മധുവിനോട് കൊലയാളികൾ ആക്രോശിച്ചത്. ആളുകളെ ഇത്തരത്തിൽ പറഞ്ഞ് പറ്റിച്ച് കൊലപാതകത്തിന് പ്രേരണ നൽകിയ പൊലീസും ഈ കേസിൽ പ്രതികളാണ്.\nവർഷങ്ങൾക്ക് മുമ്പാണ് ബെന്നിയെന്നൊരും ചെറുപ്പക്കാരനായ ഫോട്ടോഗ്രാഫറെ പൊലീസ് വെടിവെച്ച് കൊന്നത്. ഇപ്പോഴും പൊലീസ് പറയുന്നത് അത് ചെയ്തത് മാവോയിസ്റ്റുകളാണെന്നാണ്. പുറത്ത് വരുന്ന പുതിയ വിവരങ്ങളനുസിരിച്ച് നാട്ടുകാർക്ക് പുറമെ ജീപ്പിൽ വെച്ച് പൊലീസും മധുവിനെ മർദ്ദിച്ചതായാണ് സൂചന. ഇതും മധുവിന്റെ മരണത്തിന് കാരണമാണ്. ഇന്നിപ്പോൾ ഇത്ര വൈകി അറസ്റ്റുണ്ടായത് പോലും കുറ്റക്കാരെ പിടികൂടാതെ മൃതദേഹം പോസ്റ്റുമോർട്ടത്തിനയക്കാൻ സമ്മതിക്കില്ലെന്ന ആദിവാസി സംഘടനകളുടെയും മധുവിന്റെ ബന്ധുക്കളുടെ പ്രതിഷേധങ്ങളെ തുടർന്നാണ്. അതും പക്ഷെ ഇതുവരെയായിട്ടും പൊലീസ് അറസ്റ്റിലായവരുടെ വിവരങ്ങൾ പുറത്തറിയിച്ചിട്ടില്ല.\nആദിവാസികളല്ലാത്തവർക്ക് വനത്തിൽ കയറാൻ വനംവകുപ്പധികൃതരുടെ അനുമതി വേണമെന്നിരിക്കെ മധുവിനെ വനമേഖലയായ അജ്മുടിയിലുള്ള ഗുഹയിൽ വച്ചാണ് നാട്ടുകാർ വളഞ്ഞിട്ട് പിടികൂടി മർദ്ദിച്ചത്. ഇവർക്കെന്തിന്റെ പേരിലാണ് വനം വകുപ്പ് കാട്ടിൽ കയറാൻ അനുമതി നൽകിയത്. അങ്ങനൊരും അനുമതി നൽകിയിട്ടില്ലെങ്കിൽ ഫോറസ്റ്റ് ചെക്പോസ്റ്റിൽ എന്തുകൊണ്ട് ഇവരെ തടഞ്ഞില്ല. ഫോറസ്റ്റിന്റെ വാക്കാൽ അനുമതിയോട് കൂടെയാണ് വല്ലപ്പോഴും നാട്ടിലിറങ്ങുന്ന മധുവിനെ കാട്ടിൽ കയറി കൊലയാളികൾ തല്ലിക്കൊന്നത്.\nപൊലീസിനെ പോലെ തന്നെ ഇത്തരത്തിൽ കുടിയേറ്റ, കയ്യേറ്റ മലയാളിയുമായി ഇടപഴകാനിഷ്ടമില്ലാതെ അട്ടപ്പാടിയിൽ ജീവിക്കുന്നവരെ മാവോയിസ്റ്റാക്കുന്നതിൽ വലിയ പങ്ക് വഹിക്കുന്നവരാണ് ഫോറസ്റ്റുകാരും. വൻകിട കയ്യേറ്റക്കാർ കുന്നുമുഴുവൻ കയ്യേറി റിസോർട്ട് കെട്ടിയാൽ പോലും അനങ്ങാത്ത വനം വകുപ്പ് ഏതെങ്കിലുമൊരാദിവാസി തന്റെ പുരയിടത്തോട് ചേർന്ന വനത്തിൽ രണ്ട് വാഴവച്ചാൽ അപ്പോൾ മാത്രം ഉണർന്നെഴുന്നേൽക്കുന്ന നീതി ബോധമാണ് അട്ടപ്പാടിയിലെ വനം വകിപ്പിന്റേത്. എക്സൈസ് ഡിപ്പാർട്മെന്റും ആദിവാസികളെ കാണുന്നത് ഇത്തരത്തിൽ തന്ന.\nലക്ഷക്കണക്കിന് രൂപയുടെ കഞ്ചാവാണ് ഇപ്പോഴും ദിനംപ്രതി അട്ടാപ്പാടിയിൽ നിന്ന് പുറം നാട് കടകുന്നത്. അതൊന്നും പ്രശ്നമല്ലാത്ത എക്സൈസുകാർ പക്ഷെ ആകെ നടത്തുന്ന വേണ്ട മദ്യനിയന്ത്രിത മേഖലയായ അട്ടപ്പാടിയിലേക്ക് ഏതെങ്കിലുമൊരദിവാസി കൊണ്ട് വരുന്ന ഒരു കോർട്ടർ കുപ്പി മദ്യം അതിസാഹസികമായി ബസിൽ കയറി പിടികൂടി വനത്തിലേക്ക് വലിച്ചെറിയുന്നതാണ്. ഇക്കാരണങ്ങൾകൊണ്ടൊക്കെ തന്നെ മധുവിന്റെ മരണത്തിൽ തല്ലിക്കൊന്ന കൊലയാളികളേക്കാളേറെ ഉത്തരവാദിത്വം അതിന് പ്രേരണ നൽകിയ വിവിധ വകുപ്പുകൾക്കാണ്.


ആസൂത്രണ കൊലപാതകം ആൽബിൻ ഒറ്റക്ക്; കാമുകിയെ വിവാഹം ചെയ്യാനും ലക്ഷ്യമിട്ടു | നേര്‍രേഖ24X7\nആസൂത്രണ കൊലപാതകം ആൽബിൻ ഒറ്റക്ക്; കാമുകിയെ വിവാഹം ചെയ്യാനും ലക്ഷ്യമിട്ടു\nസഹോദരിയെ കൊല്ലാന് പദ്ധതിയിട്ടത് ആല്‍ബിന് ഒറ്റയ്ക്കെന്ന് ഡിവൈഎസ്പി മനോരമ ന്യൂസിനോട് പറഞ്ഞു. സ്വത്ത് തട്ടിയെടുത്ത് കാമുകിയെ വിവാഹം ചെയ്യാനും ലക്ഷ്യമിട്ടു. കാമുകിക്ക് കൊലയെപ്പറ്റി അറിയാമായിരുന്നോ എന്ന് വ്യക്തമല്ല. കൃത്യത്തില് മറ്റാര്‍ക്കും പങ്കില്ലെന്നും ഡിവൈഎസ്പി എം.പി.വിനോദ് പറഞ്ഞു.\nഎലിവിഷം വാങ്ങിയ കടയിൽ പ്രതിയെ എത്തിച്ചില്ല. പിന്നീട് കസ്റ്റഡിയിൽ വാങ്ങി കൂടുതൽ തെളിവുകൾ ശേഖരക്കാനാണ് പൊലീസിൻ്റെ തീരുമാനം.ഇളയ സഹോദരി ആനി ബെന്നിയെ ഐസ്ക്രീമിൽ എലിവിഷം ചേർത്തു നൽകിയാണ് ആൽബിൻ കൊലപ്പെടുത്തിയത്. തൻ്റെ വഴിവിട്ട ജീവിതത്തിന് തടസമായി നിന്ന കുടുംബാംഗങ്ങളെ ഒന്നടങ്കം ഒഴിവാക്കുകയായിരുന്നു ലക്ഷ്യം. കുടുംബത്തെ കൊലപ്പെടുത്തിയ ശേഷം വീടും സ്ഥലവും വിറ്റ് നാടുവിട്ട് പോകാനായിരുന്നു പദ്ധതി.\nആൽബിൻ ബെന്നിയെ കോടതിയിൽ ഹാജരാക്കും. പ്രതി കുറ്റം സമ്മതിച്ചതായി വെള്ളരിക്കുണ്ട് എസ് ഐ എം.വി. ശ്രീദാസൻ മനോരമ ന്യൂസിനോട് പറഞ്ഞു. സഹോദരിയെ കൊലപ്പെടുത്തിയതും, അച്ഛനേയും, അമ്മയേയും കൊലപ്പെടുത്താൻ ശ്രമിച്ചതും താൻ തന്നെയാണെന്ന് ചോദ്യം ചെയ്യലിൽ ആൽബിൻ വെളിപ്പെടുത്തി. പ്രതിയെ അരിങ്കല്ലിലെ വീട്ടിലെത്തിച്ച് പൊലീസ് തെളിവെടുത്തു.\nപുലർച്ചെ അതീവ രഹസ്യമായാണ് ആൽബിനുമായി പൊലീസ് സംഘം വീട്ടിൽ തെളിവെടുപ്പിനെത്തിയത്.ആൾക്കൂട്ടം ഒഴിവാക്കുന്നതിനു വേണ്ടിയായിരുന്നു ഈ നീക്കം.\nഐസ്ക്രീമിൽ വിഷം കലർത്തിയ രീതിയും, ബാക്കി വന്ന വിഷം നശിപ്പിച്ചതും പ്രതി പൊലീസിനോട് വിവരിച്ചു. കൃത്യം നടത്താൻ പ്രതി ഉപയോഗിച്ച പാത്രങ്ങൾ അന്വേഷണ സംഘം കസ്റ്റഡിയിലെടുത്തു. പത്തു മണിയോടെ ആൽബിനെ കോവിഡ് പരിശോധനയ്ക്ക് വിധേയനാക്കി. പ്രതി കുറ്റം സമ്മതിച്ചെന്നും, കേസിൽ അന്വേഷണം തുടരുകയാണെന്നും, ആൽബിനെ കസ്റ്റഡിയിൽ വാങ്ങുന്നതിനെക്കുറിച്ച് പൊലീസ് ആലോചിക്കുന്നുണ്ടെന്നും എസ് ഐ എം.വി. ശ്രീദാസൻ പറഞ്ഞു.\nമകൾക്കൊപ്പം ഐസ്ക്രീം കഴിച്ച പിതാവ് ബെന്നി ഗുരുതരവസ്ഥയിൽ ആശുപത്രിയിൽ ചികിത്സയിലാണ്. കൃത്യമായ ചികിത്സ ലഭിക്കാൻ വൈകിയതാണ് ആനിയുടെ മരണത്തിന് കാരണമെന്നും ബന്ധുക്കൾക്ക് ആക്ഷേപമുണ്ട്. മഞ്ഞപ്പിത്തമെന്ന് ആദ്യം പരിശോധിച്ച ഡോക്ടർ പറഞ്ഞതോടെയാണ് കുടുംബം ആയൂർവേദ ചികിത്സയ്ക്ക് ശ്രമിച്ചത്. എന്നാൽ ശാരീരിക അസ്വസ്ഥതകൾ മൂർഛിച്ച് ഈ മാസം അഞ്ചിനാണ് അനി മരിച്ചത്. കാസർകോട് ജുഡീഷ്യൽ ഫസ്റ്റ് ക്ലാസ് മജിസ്ട്രേറ്റ് കോടതിയിൽ പ്രതിയെ ഹാജരാക്കും.\nനേര്‍രേഖ24X7: ആസൂത്രണ കൊലപാതകം ആൽബിൻ ഒറ്റക്ക്; കാമുകിയെ വിവാഹം ചെയ്യാനും ലക്ഷ്യമിട്ടു


Virat Kohli |രാജിവെക്കാന് 48 മണിക്കൂര് നല്‍കിയിട്ടും കോഹ്ലി സമ്മതിച്ചില്ല; 49ആം മണിക്കൂറില് BCCI ക്യാപ്റ്റനെ മാറ്റി – News18 Malayalam\nHome » photogallery » sports » BCCI HAD GIVEN 48 HOURS FOR VIRAT KOHLI TO RESIGN AS ODI CAPTAIN VOLUNTARILY REPORT\n2023ലെ ഏകദിന ലോകകപ്പില് ഇന്ത്യയെ നയിക്കാനുള്ള താത്പര്യം കോഹ്ലി നേരത്തെ തന്നെ വ്യക്തമാക്കിയിരുന്നു.\n| December 09, 2021, 14:43 IST\nടീം ഇന്ത്യയുടെ ഏകദിന ക്യാപ്റ്റന് സ്ഥാനത്ത് നിന്നും വിരാട് കോഹ്ലിയെ മാറ്റി രോഹിത് ശര്‍മയെ ക്യാപ്റ്റനായി പ്രഖ്യാപിച്ചിരിക്കുകയാണ്. ഓള്-ഇന്ത്യ സീനിയര് സെലക്ഷന് കമ്മിറ്റിയാണ് രോഹിത് ശര്‍മയെ ഏകദിനത്തില് ടീം ഇന്ത്യയുടെ പുതിയ ക്യാപ്റ്റനായി പ്രഖ്യാപിച്ചത്.\nടെസ്റ്റ് ക്രിക്കറ്റില് മാത്രമായിരിക്കും ഇനി കോഹ്ലി ഇന്ത്യയുടെ ക്യാപ്റ്റന് ആവുക. ടെസ്റ്റില് അജിങ്ക്യ രഹാനെയ്ക്ക് പകരം രോഹിത്തിനെ വൈസ് ക്യാപ്റ്റനായും ബിസിസിഐ പ്രഖ്യാപിച്ചിട്ടുണ്ട്.\nഏകദിന ക്യാപ്റ്റന് സ്ഥാനത്ത് നിന്ന് രാജി വെക്കുന്നതായുള്ള പ്രഖ്യാപനം നടത്താന് വിരാട് കോഹ്ലിക്ക് ബിസിസിഐ 48 മണിക്കൂര് സമയം നല്‍കിയിരുന്നതായി റിപ്പോര്‍ട്ട്.\nഎന്നാല് കോഹ്ലി ഇതിന് തയ്യാറാവാതിരുന്നതോടെ 49ാമത്തെ മണിക്കൂറില് ബിസിസിഐ രോഹിത് ശര്‍മയെ ഏകദിന നായകനായി പ്രഖ്യാപിച്ചു എന്നാണ് വാര്‍ത്താ ഏജന്‍സിയായ പിടിഐ റിപ്പോര്‍ട്ട് ചെയ്യുന്നത്.\nനേരത്തെ ടി20യിലും രോഹിത് ശര്‍മ വിരാട് കോഹ്ലിക്ക് പകരം ഇന്ത്യയുടെ ക്യാപ്റ്റന് സ്ഥാനം ഏറ്റെടുത്തിരുന്നു. എന്നാല് ആ സമയത്ത് സെലക്ഷന് കമ്മിറ്റി അദ്ദേഹത്തെ ഏകദിന ക്യാപ്റ്റനായി ഔദ്യോഗികമായി പ്രഖ്യാപിച്ചിരുന്നില്ല. ഇപ്പോഴാണ് രോഹിത് ശര്‍മയെ പരിമിത ക്രിക്കറ്റില് സ്ഥിരം ക്യാപ്റ്റനായി പ്രഖ്യാപിച്ചുകൊണ്ടുള്ള പ്രസ്താവന ബിസിസിഐ പുറത്തിറക്കിയത്.\nദക്ഷിണാഫ്രിക്കയ്ക്കെതിരെ ഈ മാസം നടക്കുന്ന പരമ്പരയിലാകും രോഹിത് ശര്‍മ ടീമിന്റെ സ്ഥിരം വൈസ് ക്യാപ്റ്റനായി അരങ്ങേറുക.\n2023ലെ ഏകദിന ലോകകപ്പില് ഇന്ത്യയെ നയിക്കാനുള്ള താത്പര്യം കോഹ്ലി നേരത്തെ തന്നെ വ്യക്തമാക്കിയിരുന്നു. എന്നാല് ട്വന്റി20 ലോകകപ്പില് ഇന്ത്യ മികവ് കാണിച്ചില്ലെങ്കില് ക്യാപ്റ്റന് സ്ഥാനത്ത് നിന്നും കോഹ്ലിയെ മാറ്റുമെന്ന് ബിസിസിഐ വൃത്തങ്ങളും പ്രതികരിക്കുകയുണ്ടായി.\nടി20 ലോകകപ്പില് സെമി കാണാതെ ഇന്ത്യ പുറത്തായതോടെയാണ് വൈറ്റ്ബോള് ക്രിക്കറ്റിലെ കോഹ്ലിയുടെ ക്യാപ്റ്റന് സ്ഥാനം ഇളകിയത്.


ഇന്ദിരയുടെ വരവും ലാത്തിച്ചാര്‍ജുംപിന്നെയൊരു മുദ്രാവാക്യവും ‘പത്തിൽ തോറ്റ ജോസ്’ ഇന്ന് ഡിവൈ.എസ്.പി. ഡോ. ജോസ് ഏറ്റുമാനൂർ വിട്ടുനല്‍കിയേക്കും; കേരള കോൺഗ്രസുമായി ധാരണയിലേക്ക് കോൺഗ്രസ് 92 സീറ്റിൽവരെ മത്സരിക്കും; അന്തിമപട്ടിക ഒന്പതിന്\nNews വെങ്ങളം-അഴിയൂര് ആറുവരിപാത: അദാനിക്ക് കരാര്\nBy Admin / Jan 14, 2021 // Editor's Pick /\nവെങ്ങളം-അഴിയൂര് ആറുവരിപാത: അദാനിക്ക് കരാര്\nകോഴിക്കോട്: ചെങ്ങോട്ടുകാവ് -നന്തി ബൈപ്പാസ് ഉൾപ്പെടെ വെങ്ങളം മുതൽ അഴിയൂർവരെ ദേശീയപാത ആറുവരിയിൽ വികസിപ്പിക്കുന്നതിന് അദാനി എന്റർപ്രൈസസിന്റെ ടെൻഡറിന് അംഗീകാരം ലഭിച്ചു.\n45 മീറ്റർ വീതിയിൽ ആറ് വരിയിലാണ് ദേശീയപാത വികസിപ്പിക്കുക. വെങ്ങളം മുതൽ അഴിയൂർവരെ 40.800 കിലോമീറ്റർ പാത നിർമാണത്തിനായി 1838 കോടി രൂപയുടെ എസ്റ്റിമേറ്റാണ് കമ്പനി നൽകിയത്.\nനാഷണൽ ഹൈവെ അതോറിറ്റി ഓഫ് ഇന്ത്യയുടെ നേതൃത്വത്തിലാണ് ഹൈബ്രിഡ് ആ്ന്വിറ്റി പദ്ധതി പ്രകാരം റോഡ് വികസിപ്പിക്കുന്നത്.\nഇന്ദിരയുടെ വരവും ലാത്തിച്...\n‘പത്തിൽ തോറ്റ ജോസ്’ ഇന്ന്...\nകോൺഗ്രസ് 92 സീറ്റിൽവരെ മത...\nവിവാദ ഐഫോൺ; നൽകിയത് സ്വപ...\nബി.ജെ.പി. സാധ്യതാപട്ടിക ഇ...


(Theatre Reopend)ദുല്‍ഖര്,ടൊവിനോ ചിത്രങ്ങൾ തിയറ്ററുകളിൽ; ദുബായിലെ തിയറ്ററുകൾ തുറന്നു|dubai theatres reopend dulquer and tovino movies rereleased\nദുല്‍ഖര്,ടൊവിനോ ചിത്രങ്ങൾ തിയറ്ററുകളിൽ; ദുബായിലെ തിയറ്ററുകൾ തുറന്നു\nBy എന്റർടെയിൻമെന്റ് ഡെസ്ക് • 29/05/2020 at 2:49PM\nടൊവിനോ ചിത്രമായ 'ഫോറന്‍സിക്കും' ദുല്‍ഖർ ചിത്രമായ 'കണ്ണും കണ്ണും കൊള്ളയടിത്താല്' എന്നീ സിനിമകളാണ് മെയ് 27,28 എന്നീ ദിവസങ്ങളിലായി ദുബായിൽ റിലീസ് ചെയ്തത്.\nദുല്‍ഖര് സല്‍മാൻ, ടൊവിനോ തോമസ് എന്നിവരുടെ ചിത്രങ്ങൾ ദുബായില് വീണ്ടും റിലീസ് ചെയ്തു. രണ്ട് മാസത്തിലേറെയായി കേരളത്തിൽ തിയറ്ററുകൾ അടച്ചിട്ടിരിക്കുകയാണ്. ലോക്കഡൗൺ നീളുന്നത് കാരണം തിയറ്ററുകൾ എന്ന് തുറക്കുമെന്ന കാര്യം ഇപ്പോഴും അനിശ്ചിതമായി നീളുകയാണ്.\nചെറിയ സിനിമകൾ മുതൽ വലിയ ബജറ്റിൽ ഒരുങ്ങിയ സിനിമകൾ വരെ കേരളത്തിൽ റിലീസിനായി കാത്തിരിക്കുന്നവയുടെ കൂട്ടത്തിൽ പെടും. ഇങ്ങനെയൊരു സാഹചര്യം നാട്ടിൽ നിലനിൽക്കവെയാണ് ഈ ചിത്രങ്ങൾ ദുബായിൽ റിലീസ് ചെയ്യ്തിരിക്കുന്നത്.\nടൊവിനോ ചിത്രമായ 'ഫോറന്‍സിക്കും' ദുല്‍ഖർ ചിത്രമായ 'കണ്ണും കണ്ണും കൊള്ളയടിത്താല്' എന്നീ സിനിമകളാണ് മെയ് 27,28 എന്നീ ദിവസങ്ങളിലായി ദുബായിൽ റിലീസ് ചെയ്തത്. ദുബായില് കര്‍ശന നിയന്ത്രണങ്ങളോടെ തീയേറ്ററുകള് തുറക്കാന് അനുമതി നല്‍കിയിട്ടുണ്ട്. അത് കണക്കിലെടുത്താണ് ഈ രണ്ട് ചിത്രങ്ങള് അവിടെ റീ-റിലീസ് ചെയ്തിരിക്കുന്നതെന്നാണ് മാതൃഭൂമി റിപ്പോർട്ട് ചെയ്യുന്നു.\nഈ രണ്ട് ചിത്രങ്ങളും ലോക്ക്ഡൗണിനെ തുടർന്ന് തീയേറ്ററുകളില് നിന്നും പിന്‍വലിച്ചിരുന്നു. അതിനു ശേഷം ഇരു ചിത്രങ്ങളും ഓണ്‍ലൈനിലും ലഭ്യമായിരുന്നു. ടൊവിനോയുടെ 'കിലോമീറ്റേഴ്സ് ആൻഡ് കിലോമീറ്റേഴ്‌സും' ദുൽഖറിന്റെ 'കുറുപ്പ്' എന്നീ ചിത്രങ്ങളാണ് റിലീസിനൊരുങ്ങിയിരിക്കുന്ന അടുത്ത ചിത്രങ്ങൾ.


വൈനില് നിന്ന് വസ്ത്രവും | Study, Health, Food, Wine, Dress, Fashion, Bacteria, Cotton, പഠനം, ആരോഗ്യം, ഭക്ഷണം, വൈന്, വസ്ത്രം, ഫാഷന്, ബാക്ടീരിയ, കോട്ടന് - Malayalam BoldSky\nവൈനില് നിന്ന് വസ്ത്രവും\nഫാഷന് കാലഘട്ടമാണിത്. ഫാഷന്റെ പേരില് വിചിത്രമായ പരീക്ഷണങ്ങള് വരെ നടക്കുന്ന കാലഘട്ടം. ഇതില് ഏറ്റവും പുതിയത് വൈനില് നിന്നും ഉണ്ടാക്കുന്ന വസ്ത്രമാണ്. ഡെയ്‌ലി മിറര് ആണ് ഇതു സംബന്ധിച്ച വിശദാംശങ്ങള് പുറത്തു വിട്ടത്.\nപടിഞ്ഞാറന് ആസ്‌ത്രേലിയയിലെ ഒരു വിഭാഗം ശാസ്ത്രജ്ഞരാണ് ചുവന്ന വൈന് ഉപയോഗിച്ച് വസ്ത്രം നിര്‍മിച്ചത്. വൈനിലേക്ക് ഒരിനം ബാക്ടീരിയയെ കടത്തിവിട്ടാണ് ഇവര് കോട്ടന് പോലുള്ള ഒരുല്‍പന്നം സൃഷ്ടിച്ചത്. പിന്നീട് ഇതുപയോഗിച്ച് വസ്ത്രം നിര്‍മിക്കുകയായിരുന്നു.\nടീ ഷര്‍ട്ടുകളും സ്വിമ്മിംഗ് വസ്ത്രങ്ങളുമാണ് ഇതുവരെ നിര്‍മിച്ചിരിക്കുന്നത്. ഇത് കൂടുതല് മേഖലകളിലേക്കു വ്യാപിപ്പിക്കാനുള്ള ശ്രമത്തിലാണ് ശാസ്ത്രജ്ഞരും ഫാഷന് നിര്‍മാതാക്കളും.\nഇതാദ്യമായല്ല ഭക്ഷണസാധനങ്ങള് കൊണ്ട് വസ്ത്രം നിര്‍മിക്കാനുള്ള പരീക്ഷണങ്ങള് നടക്കുന്നത്. കഴിഞ്ഞ വര്‍ഷം ജര്‍മനിയിലെ ഒരു മൈക്രോബയോളജി വിദ്യാര്‍ത്ഥി പാലില് നിന്നും വസ്ത്രം നിര്‍മിച്ചതും വാര്‍ത്തയായിരുന്നു.\nഇതിനു പുറമെ നട്‌സില് നിന്നും പഴവര്‍ഗങ്ങളില് നിന്നും വസ്ത്രങ്ങള് മുന്‍പു നിര്‍മിക്കാനുള്ള പരീക്ഷങ്ങളും നടന്നിട്ടുണ്ട്.\nകുട്ടികളിലെ അമിതവണ്ണവും പ്രത്യുല്‍പാദനവും\nഉരുളക്കിഴങ്ങ് തടി കൂട്ടും\nRead more about: study health പഠനം ആരോഗ്യം\nStudy, Health, Food, Wine, Dress, Fashion, Bacteria, Cotton, പഠനം, ആരോഗ്യം, ഭക്ഷണം, വൈന്, വസ്ത്രം, ഫാഷന്, ബാക്ടീരിയ, കോട്ടന്\nScientists have unveiledacollection of skin-tight garments fashioned from red wine, Daily Mail reported Monday.
\nJun 14, 2012 ലെ വാര്‍ത്തകള്


ma yusuf ali on loka kerala sabha | പ്രതിപക്ഷത്തെ വിമര്‍ശിച്ച് എംഎ യൂസഫലി; ഇതിലും നല്ല കസേരയില് ഇരിക്കുന്നവരാണ് ഇവിടുത്തെ പ്രവാസികള് - Malayalam Oneindia\n5 min ago ആലപ്പുഴയില് കൊവിഡ് കേസുകള് വര്‍ദ്ധിക്കുന്നു, ഇന്ന് മാത്രം രോഗം സ്ഥിരീകരിച്ചത് ഏഴ് പേര്‍ക്ക്\n14 min ago ഓപ്പറേഷന് ബ്രേക്ക് ത്രൂ: കാരണകോടം തോട്ടിലെ പ്രവര്‍ത്തനങ്ങള് അന്തിമഘട്ടത്തിലേക്ക്!!\n21 min ago പാലക്കാട് ഭീതി; 17 പേർക്ക് സമ്പർക്കത്തിലൂടെ കൊവിഡ്!! ചികിത്സയിൽ 143 പേർ\nUpdated: Sat, Jan 4, 2020, 14:42 [IST]\nതിരുവനന്തപുരം: ലോക കേരളസഭയ്ക്കതിരെ രംഗത്ത് വന്ന പ്രതിപക്ഷത്തിനെതിരെ വിമര്‍ശനവുമായി പ്രവാസി വ്യവസായി എംഎ യൂസഫലി. ലോകകേരള സഭയുടെ പ്രതിനിധി സമ്മേളനത്തില് സംസാരിക്കുമ്പോഴായിരുന്നു എംഎ യൂസഫലിയുടെ വിമര്‍ശനം. ഇവിടെയിരിക്കാന് കുറേ നല്ല കസേരകളുണ്ടാക്കി.\nഅത് ആര്‍ഭാടമാണെന്നൊക്കെയുള്ള വിവാദം കേട്ടും. ഇതിലും നല്ല കസേരയില് ഇരുക്കുന്നവരാണ് ഇവിടുത്തെ മിക്ക പ്രതിനിധികളുമെന്നും എംഎ യൂസഫലി പറഞ്ഞു. വിശദാംശങ്ങള് ഇങ്ങനെ...\nഇതൊക്കെ എത്ര ചെറിയ കാര്യമാണ്\nപ്രവാസികള് നാടിന് നല്‍കുന്ന സംഭാവനകളുമായി താരതമ്യം ചെയ്തുനോക്കുമ്പോള് ഇതൊക്കെ എത്ര ചെറിയ കാര്യമാണ്. ഇതിലും എത്രയോ നല്ല കസേരകളില് ഇരിക്കാന് യോഗ്യരായവരാണ് പ്രവാസികള്. സംസ്ഥാനത്ത് പ്രവാസി നിക്ഷേപത്തിന് അനുകൂലമായ മാറ്റമുണ്ടാക്കാന് മുഖ്യമന്ത്രി പിണറായി വിജയനും സര്‍ക്കാറിനും കഴിഞ്ഞിട്ടുണ്ടെന്നും യൂസഫലി പറഞ്ഞു.\nപ്രവാസി പുനരധിവാസത്തിന് സാഹചര്യമൊരുക്കുകയാണു വേണ്ടത്. അതിന് പുതിയ സംരംഭങ്ങളുണ്ടാകണം. ചില ഉദ്യോഗസ്ഥരെങ്കിലും ഇപ്പോഴും അതിന് തടസ്സം നില്‍ക്കുന്നുണ്ടെന്നും യൂസഫലി പറഞ്ഞു. മരടിലെ ഫ്ലാറ്റുകള് പൊളിക്കേണ്ടി വന്നപ്പോള് പല പ്രവാസികള്‍ക്കും വലിയ നഷ്ടം സംഭവിച്ചു. ഇതൊരു പാഠമാണെന്നും അദ്ദേഹം പറഞ്ഞു.\nലോക കേരളസഭ പ്രതിപക്ഷം ബഹിഷ്കരിച്ചത് ശരിയായില്ലെന്നും യൂസഫലി പിന്നീട് അഭിപ്രായപ്പെട്ടു. ഗള്‍ഫില് വരുന്ന എല്ലാ നേതാക്കള്‍ക്കും വലിയ സ്വീകരണമാണ് പ്രവാസികള് നല്‍കുന്നത്. അവര് നാട്ടിലെത്തുമ്പോള് അതേ സ്വീകരണം പ്രതീക്ഷിക്കും. എല്ലാ രാഷ്ട്രീയ പാര്‍ട്ടികളും സഭയില് പങ്കെടുക്കണമായിരുന്നു. സര്‍ക്കാര് മാറിയാലും ലോക കേരള സഭയുണ്ടാകണമെന്നും യൂസഫലി അഭിപ്രായപ്പെട്ടു.\nപ്രതിപക്ഷം രണ്ടാം ലോക കേരള സഭ ബഹിഷ്കരിക്കുന്നത്, അത് ഒരു പ്രഹസനമായി മാറിയത് കൊണ്ടാണെന്ന് പ്രതിപക്ഷ നേതാവ് രമേശ് ചെന്നിത്തല നേരത്തെ വിമര്‍ശിച്ചിരുന്നു. അതോടൊപ്പം നടത്തുന്ന ധൂർത്തിനോട് ശക്തമായ എതിർപ്പ് ഉള്ളത് കൊണ്ടാണെന്നും അദ്ദേഹം വിമര്‍ശിച്ചു.\nപ്രവാസി വിരുദ്ധ നിലപാടുകൾ\nകമ്യൂണിസ്റ്റ് പാർട്ടികളുടേയും പ്രവാസി വിരുദ്ധ നിലപാടുകൾ കാരണം രണ്ട് പ്രവാസികൾ ആത്മഹത്യ ചെയ്തു. ഒന്നര കോടി രൂപ ചിലവിൽ നവീകരിച്ച ഹാൾ, വീണ്ടും 16 കോടി ചിലവിൽ ആർഭാടമാക്കുന്നു. ജീവിതകാലം മുഴുവൻ ലാളിത്യത്തോടെ ജീവിച്ച മുൻസ്പീക്കർ ശങ്കരനാരായണൻ തമ്പിയുടെ ഓർമയ്ക്കായുള്ള ഹാളിലാണ് ഊരാളുങ്കൽ സൊസൈറ്റിയെ കൊണ്ട് കോടികൾ പൊടിച്ചു ആഡംബരം തീർത്തത്.\nചുരുക്കം പറഞ്ഞാൽ പാവപ്പെട്ട പ്രവാസികളുടെ പേരിൽ, പൊതു പണം ധൂർത്ത് അടിക്കുന്ന ഒരു ആർഭാടമായി മാറി ലോക കേരള സഭ. അതിനെയാണ് പ്രതിപക്ഷം എതിർക്കുന്നത്. അത് കൊണ്ട് തന്നെയാണ് യു ഡി എഫ് ഈ ആർഭാട സഭ ബഹിഷ്കരിക്കുന്നതും. ഇത് വ്യക്തമായ രാഷ്ട്രീയ നിലപാടാണ്. അതിനെ വ്യക്തിപരമായി മുഖ്യമന്ത്രിയോട് കാണിക്കുന്ന രാഷ്ട്രീയ മര്യാദയുമായി കൂട്ടി കെട്ടരുത്. അത് മാന്യത അല്ലെന്നും ചെന്നിത്തല ആരോപിച്ചു.\nരാഹുൽ ഗാന്ധിയുടെ പിന്തുണ\nലോക കേരള സഭയ്ക്ക് രാഹുൽ ഗാന്ധി പിന്തുണ അറിയിച്ച് കത്ത് അയച്ചു എന്ന നിലയിൽ മുഖ്യമന്ത്രിയുടെ ഒരു റ്റ്വിറ്റർ സന്ദേശം കണ്ടു. അത് വസ്തുതാ വിരുദ്ധമാണെന്നും ചെന്നിത്തല പറഞ്ഞു. ലോക കേരള സഭയിൽ പങ്കെടുക്കണം എന്നും, പിന്തുണ വേണം എന്നുമുള്ള മുഖ്യമന്ത്രിയുടെ കത്തിനു മറുപടി മാത്രമാണ് രാഹുൽ ഗാന്ധി അയച്ചത്, അതും ഒരു സന്ദേശ രൂപത്തിൽ.\nഒരു കത്ത് അയച്ചാൽ അതിനു മറുപടി നൽകുന്നത് മാന്യതയാണ്. കത്തിൽ കേരളത്തിന്റെ വികസനത്തിനു ലോക മലയാളികൾകുള്ള പങ്കിനെയാണ് അഭിനന്ദിക്കുന്നത്. അതിൽ ആർക്കും അഭിപ്രായ വ്യത്യാസമുള്ള കാര്യമല്ലല്ലോ. പിന്നെ പ്രവാസി മലയാളികളെ ഒരുമിപ്പിക്കുന്നതിനുള്ള നല്ല ഒരു പ്ലാറ്റ്ഫോം ആണ് ലോക കേരള സഭ എന്നും പറയുന്നുണ്ട്.\nഅത് കൊണ്ടാണല്ലോ ഒന്നാം ലോക കേരള സഭയിൽ പ്രതിപക്ഷം നല്ല രീതിയിൽ സഹകരിച്ചത്. ഇതിനെ രണ്ടാം ലോക കേരള സഭയ്ക്കുള്ള രാഹുൽ ഗാന്ധിയുടെ പിന്തുണയായി ചിത്രീകരിക്കുന്നത് ബാലിശമാണ്. മാത്രമല്ല രാഹുൽഗാന്ധി കത്തയച്ചത് ഡിസംബർ 12 നാണ്.\nലോകകേരള സഭ ബഹിഷ്‌ക്കരിക്കാനായി യുഡിഎഫ് ഒറ്റകെട്ടായി എടുത്ത തീരുമാനം പ്രഖ്യാപിക്കുന്നത് ഡിസംബർ 28 ന് നടത്തിയ പത്രസമ്മേളനത്തിലാണ്. വസ്തുതകൾ ഇതായിരിക്കെ വിവാദം സൃഷ്ടിക്കാനുള്ള നടപടി മുഖ്യമന്ത്രിക്ക് ചേർന്നതല്ലെന്നും രമേശ് ചെന്നിത്തല പറഞ്ഞു.\nma yusuf ali loka kerala sabha kerala government എംഎ യൂസഫലി ലോക കേരള സഭ കേരള സര്‍ക്കാര്\nma yusuf ali on loka kerala sabha


പത്രവാര്‍ത്തകള് 04-03-08 | പത്രവാര്‍ത്തകള് - യൂണികോഡില്\n← പത്രവാര്‍ത്തകള് 03-03-08\nപത്രവാര്‍ത്തകള് 05-03-08 →\nമാര്‍ച്ച് 4, 2008 · 6:14 am\n1. ആണവകരാറുമായി മുന്നോട്ടു പോകുമെന്ന് സര്‍ക്കാര്\nന്യൂഡല്‍ഹി: അമേരിക്കയുമായുള്ള ആണവകരാറുമായി മുന്നോട്ടുപോകുമെന്ന് സര്‍ക്കാര് സൂചിപ്പിച്ചു. കരാര് നടപ്പാക്കുന്നതിന് വിശാലമായ രാഷ്ട്രീയ സമവായത്തിന് ശ്രമിക്കുമെന്ന് പാര്‍ലമെന്റിന്റെ ഇരുസഭയിലും നടത്തിയ പ്രസ്താവനയില് വിദേശമന്ത്രി പ്രണബ് മുഖര്‍ജി പറഞ്ഞു. അമേരിക്കയുടെ ഹൈഡ് ആക്ട് ഇന്ത്യക്ക് ബാധകമല്ലെന്നും മുഖര്‍ജി അവകാശപ്പെട്ടു. കരാര് നടപ്പാക്കാന് അമേരിക്ക സമ്മര്‍ദം ശക്തിപ്പെടുത്തിയ സാഹചര്യത്തിലാണ് യുപിഎ സര്‍ക്കാര് ഈ നിലപാട് എടുത്തത്.\nഎന്നാല്, കരാറുമായി മുന്നോട്ടുപോയാല് സര്‍ക്കാരിനുള്ള പിന്തുണ തുടരുക വിഷമമാണെന്ന് സിപിഐ എം പോളിറ്റ്ബ്യൂറോ അംഗം സീതാറാം യെച്ചൂരി മുന്നറിയിപ്പു നല്‍കി. ഹൈഡ് ബാധകമായ കരാര് അംഗീകരിക്കാന് കഴിയില്ലെന്ന് ബിജെപിയും വ്യക്തമാക്കി.\nഅന്താരാഷ്ട്ര ആണവോര്‍ജ ഏജന്‍സിയുമായി നടന്നുവരുന്ന അഞ്ചാംവട്ടം ചര്‍ച്ച തര്‍ക്കങ്ങള് പരിഹരിക്കുന്നതില് ഏറെ മുന്നോട്ടുപോയിട്ടുണ്ടെന്നും ഇന്ത്യയുടെ പല ഉല്‍ക്കണ്ഠയും പരിഗണിച്ചിട്ടുണ്ടെന്നും കോണ്‍ഗ്രസ് വക്താവ് അഭിഷേക് സിങ്വി വാര്‍ത്താലേഖകരോടു പറഞ്ഞു. അന്തിമഘട്ട ചര്‍ച്ച ഉടനുണ്ടാകുമെന്നും അദ്ദേഹം സൂചിപ്പിച്ചു.\nആണവരംഗത്തെ ഒറ്റപ്പെടല് അവസാനിപ്പിക്കാന് അന്താരാഷ്ട്ര ആണവോര്‍ജ ഏജന്‍സിയുമായി സുരക്ഷാകരാറില് ഒപ്പുവയ്ക്കേണ്ടതുണ്ടെന്ന് മുഖര്‍ജി പറഞ്ഞു. എങ്കിലേ ഇന്ത്യക്ക് ഇന്ധനം നല്‍കാന് ആണവവിതരണഗ്രൂപ്പിന് അവരുടെ മാര്‍ഗനിര്‍ദേശങ്ങളില് മാറ്റംവരുത്താനാകൂ. ഇതിനു കഴിഞ്ഞാല് റഷ്യ, അമേരിക്ക, ബ്രിട്ടന് തുടങ്ങിയ രാജ്യങ്ങളുമായി ആണവരംഗത്ത് സഹകരണം സാധ്യമാകും. ഇതിനായി വിശാലമായൊരു രാഷ്ട്രീയപൊതുസമ്മതം ഉണ്ടാക്കാനുള്ള ശ്രമം തുടരും- മുഖര്‍ജി പറഞ്ഞു. ചില അമേരിക്കന് ഉദ്യോഗസ്ഥരുടെ പ്രസ്താവന ചൂണ്ടിക്കാട്ടിയ മുഖര്‍ജി ഹൈഡ് ആക്ട് അമേരിക്കന് നിയമനിര്‍മാണസഭയ്ക്കുമാത്രം ബാധകമായിട്ടുള്ളതാണെന്നും ഇന്ത്യക്ക് 123 കരാര് മാത്രമാണ് ബാധകമെന്നും കൂട്ടിച്ചേര്‍ത്തു. ആണവകരാറുമായി ബന്ധപ്പെട്ട ചര്‍ച്ചകള്‍ക്ക് അമേരിക്കന് വിദേശകാര്യ അസിസ്റന്റ് സെക്രട്ടറി റിച്ചാര്‍ഡ് ബൌച്ചര് ചൊവ്വാഴ്ച ഇന്ത്യയിലെത്താനിരിക്കെയാണ് മുഖര്‍ജിയുടെ പ്രസ്താവന.\nആണവകരാറുമായി മുന്നോട്ടുപോകുന്ന സര്‍ക്കാരുമായി ഒരുതരത്തിലും സഹകരിക്കാനാകില്ലെന്ന് സിപിഐ എം പോളിറ്റ്ബ്യൂറോ അംഗവും രാജ്യസഭാ നേതാവുമായ സീതാറാം യെച്ചൂരി പാര്‍ലമെന്റില് നടത്തിയ പത്രസമ്മേളനത്തില് വ്യക്തമാക്കി. ആണവോര്‍ജ ഏജന്‍സിയുമായുള്ള ചര്‍ച്ച പൂര്‍ത്തിയായാല് യുപിഎ-ഇടതുപക്ഷ സമിതിയില് അതുസംബന്ധിച്ച് ചര്‍ച്ച നടത്തുമെന്ന് സര്‍ക്കാര് രേഖാമൂലം ഉറപ്പുതന്നിട്ടുണ്ട്. ഹൈഡ് ആക്ട് അമേരിക്കന് പാര്‍ലമെന്റിനുമാത്രം ബാധകമാണെന്ന വാദം അംഗീകരിക്കാനാകില്ല. ഇന്ത്യയുമായി ആണവസഹകരണത്തിന് അമേരിക്കന് പ്രസിഡന്റിന് അധികാരം ലഭിച്ചതുതന്നെ ഹൈഡ് ആക്ട് പ്രകാരമാണ്. ഈ നിയമത്തിലാണ് നിരവധി ഉപാധി മുന്നോട്ടുവച്ചിട്ടുള്ളത്. ഇടതുപക്ഷത്തിന്റെ എതിര്‍പ്പ് ഈ ഉപാധികളോടാണ്. റഷ്യയുമായുള്ള സഹകരണത്തില് ഇത്തരം ഉപാധികളില്ല.\nനമ്മുടെ വിദേശനയം അമേരിക്കയ്ക്ക് അടിയറവയ്ക്കാന് നിര്‍ബന്ധിക്കുന്നതാണ്് ഹൈഡ് ആക്ട് എന്നും യച്ചൂരി പറഞ്ഞു.\nകരാര് നടപ്പാക്കാന് സര്‍ക്കാര് ശ്രമിച്ചാല് ഇടതുപക്ഷം സ്വന്തം തീരുമാനവുമായി മുന്നോട്ടുപോകുമെന്നും ആ തീരുമാനം എന്താണെന്ന് സര്‍ക്കാരിന് അറിയാമെന്നും സിപിഐ നേതാവ് ഗുരുദാസ് ദാസ്ഗുപ്ത പറഞ്ഞു.കരാറുമായി മുന്നോട്ടുപോകുമെന്ന മുഖര്‍ജിയുടെ പ്രസ്താവന പൊതുതെരഞ്ഞെടുപ്പ് ഈവര്‍ഷംതന്നെ നടക്കുമെന്നതിന്റെ സൂചനയാണെന്ന് പ്രതിപക്ഷനേതാവ് എല് കെ അദ്വാനി ലോക്സഭയില് പറഞ്ഞു.\n2. മുംബൈയില്‍നിന്ന് മോഷ്ടിച്ച കാറുകള് കേരളത്തില്; മലയാളിയെ തെരയുന്നു\nകൊച്ചി: മുംബൈയില്‍നിന്ന് മോഷ്ടിച്ച നിരവധി ആഡംബര കാറുകള് പൊലീസ് കേരളത്തില് കണ്ടെടുത്തു. മോഷ്ടാവായ മലയാളിയെ പൊലീസ് തെരയുന്നു. ഇയാളില്‍നിന്ന് മലയാളികള് വാങ്ങിയ കാറുകളെല്ലാം മോഷ്ടിച്ചതാണെന്ന് പൊലീസ് അറിയിച്ചു.\nകൊല്ലം അഞ്ചല് ആലഞ്ചേരി പ്ളാവിളവീട്ടില് മുരളിയണ്ണന് എന്ന മുരളീധരനെ (36)യാണ് പിടികിട്ടാനുള്ളത്്. ഇയാള് മോഷ്ടിച്ചു വിറ്റ 16 കാറുകളാണ് എറണാകുളം നോര്‍ത്ത് സിഐ എം രമേശ്കുമാറിന്റെ നേതൃത്വത്തിലുള്ള സംഘം കണ്ടെത്തിയത്. കൊല്ലം, എറണാകുളം ജില്ലകളിലായി 40 കാറുകള് മുരളീധരന് വിറ്റിട്ടുണ്ടെന്ന് പറയുന്നു.സ്കോഡ, ഷെവര്‍ലെ, ഹോണ്ട സിറ്റി, ഹോണ്ട സിവിക്, ടൊയോട്ട കൊറോള, സ്കോര്‍പിയോ, ടാറ്റാ ഇന്‍ഡിക, ഇന്‍ഡിഗോ തുടങ്ങിയ മുന്തിയ കാറുകളാണ് ഇയാള് കേരളത്തിലേക്കും തമിഴ്നാട്ടിലേക്കും കടത്തിയിട്ടുള്ളത്. ഫൈനാന്‍സ് കമ്പനിയുടെ തവണ മുടങ്ങിയതിനെത്തുടര്‍ന്ന് കമ്പനി പിടിച്ചെടുത്ത കാറുകളാണെന്ന് വിശ്വസിപ്പിച്ചാണ് കാറുകള് വിറ്റത്. മാര്‍ക്കറ്റ്വിലയേക്കാള് രണ്ടും മൂന്നും ലക്ഷം രൂപവരെ കുറച്ച് നല്‍കിയതാണ് പലരെയും കാറുകള് വാങ്ങാന് പ്രേരിപ്പിച്ചത്. രജിസ്ട്രേഷന് സര്‍ട്ടിഫിക്കറ്റ്, ഇന്‍ഷുറന്‍സ് സര്‍ട്ടിഫിക്കറ്റ്, രജിസ്ട്രേഷന് മാറ്റുന്നതിനുള്ള നോ ഒബ്ജക്ഷന് സര്‍ട്ടിഫിക്കറ്റ് എന്നിവയെല്ലാം ഇയാള് വ്യാജമായി നിര്‍മിച്ചിരുന്നു. വ്യാജ സര്‍ട്ടിഫിക്കറ്റുകള് ഉപയോഗിച്ച് ചില വാഹനങ്ങള്‍ക്ക് കേരളത്തില്‍നിന്ന് രജിസ്്ട്രേഷനും നേടിയിട്ടുണ്ട്.\nമുംബൈയില് ഉല്ലാസ് നഗറില് 26 വര്‍ഷമായി കുടുംബസമേതം താമസിക്കുന്ന മുരളീധരന് സമ്പന്നര് താമസിക്കുന്ന മലബാര് ഹില് ഭാഗത്തുനിന്നാണ് കാറുകള് മോഷ്ടിച്ചിരുന്നത്. നാട്ടിലെ അടുത്ത സുഹൃത്തക്കളെ വിശ്വസിപ്പിച്ചാണ് ഇവ വിറ്റിരുന്നത്. ആഡംബര കാറുകള് കേരളത്തിലും തമിഴ്നാട്ടിലും മറ്റുള്ള കാറുകള് മധ്യപ്രദേശ്, ഉത്തരപ്രദേശ് എന്നിവിടങ്ങളിലേക്കുമാണ് കൈമാറിയിട്ടുള്ളതെന്ന് അന്വേഷണത്തിന് കൊച്ചിയിലെത്തിയ മുംബൈ പൊലീസ് പറഞ്ഞു.\nഇടപ്പള്ളി സ്വദേശി നജീബ്ഖാന്റെ കൈവശം മോഷ്ടിച്ച കാറുണ്ടെന്ന് സിറ്റി പൊലീസ് കമീഷണര്‍ക്ക് ലഭിച്ച രഹസ്യവിവിരത്തെത്തുടര്‍ന്നായിരുന്നു അന്വേഷണം. ആഡംബര ജീവിതം നയിച്ചിരുന്ന മുരളീധരന് ഏതാനും ദിവസംമുമ്പ് കൊച്ചിയിലെത്തിയിരുന്നു. വിമാനത്തില്‍മാത്രം കേരളത്തിലേക്കുവരുന്ന ഇയാള് കഴിഞ്ഞ വരവില് 15 പവന് തൂക്കമുള്ള സ്വര്‍ണമാല എറണാകുളത്തെ ബാങ്കില് പണയംവച്ചിരുന്നു.\nമുംബൈ ഗതാഗതവകുപ്പിലെ അടക്കം ഉദ്യോഗസ്ഥര് മുരളീധരനെ സഹായിച്ചിട്ടുള്ളതായി പൊലീസ് കരുതുന്നു. കേരളത്തില് രജിസ്ട്രേഷന് മാറ്റനായി നല്‍കിയിരുന്ന രേഖകളില് വാഹനങ്ങളുടെ എന്‍ജിന്‍നമ്പറില് ചെറിയ മാറ്റംവരുത്തിയിരുന്നു. ഇതാണ്് വാഹനങ്ങളുടെ ഉടമസ്ഥത കൃത്യമായി മനസ്സിലാക്കാന് തടസമായത്. സിഐ എം രമേശ്കുമാറിന് പുറമെ എസ്ഐമാരായ മോഹന്‍കുമാര്, അഷറഫ് എന്നിവര്‍ക്കാണ് കേസിന്റെ അന്വേഷണച്ചുമതല. കണ്ടെടുത്ത വാഹനങ്ങള് മുംബൈ പൊലീസിന് കൈമാറും. ഇയാളുടെ സഹായികളെയും പൊലീസ് തെരയുന്നുണ്ട്. മുരളീധരനില്‍നിന്ന് വാഹനങ്ങള് വാങ്ങിയിട്ടുള്ളവര് പൊലീസില് അറിയിക്കണമെന്നും സിഐ രമേശ്കുമാര് ആവശ്യപ്പെട്ടു.\n3. അതിജീവനത്തിന്റെ വളകിലുക്കവുമായ് ‘പീപ്പിള്’ ഉല്‍പ്പന്നങ്ങള് വിപണിയില്\nതിരു: അതിജീവനത്തിന്റെ വളകിലുക്കവുമായ് കുടുംബശ്രീയുടെ ‘പീപ്പിള്’ ഉല്‍പ്പന്നങ്ങള് വിപണി കീഴടക്കാനെത്തുന്നു. കറിക്കൂട്ടുകളിലും മറ്റും മായം ചേര്‍ന്നിട്ടുണ്ടെന്ന ഭയം ഇനി വേണ്ട. വനിതകളുടെ കൂട്ടായ്മയില്‍നിന്ന്, കലര്‍പ്പില്ലാത്ത പുട്ടുപൊടിയും അപ്പപ്പൊടിയും മസാലക്കൂട്ടുകളുമൊക്കെ ചൊവ്വാഴ്ച മുതല് വിപണിയിലെത്തും.\nകുടുംബശ്രീയും തിരുവനന്തപുരം ജില്ലാ പഞ്ചായത്തും സംയുക്തമായാണ് ഈ ജനകീയ സംരംഭത്തിന് രൂപംനല്‍കിയത്.\nപീപ്പിള് എന്ന ബ്രാന്‍ഡ് നെയിമിലുള്ള ഉല്‍പ്പന്നങ്ങള് പ്രോവിന്‍സ് ഫുഡ്സ് പ്രൈവറ്റ് ലിമിറ്റഡ് എന്ന കമ്പനി മൂന്നുവര്‍ഷത്തേക്ക് മാര്‍ക്കറ്റിലെത്തിക്കും. കുടുംബശ്രീകളെ ഈ മേഖലയില് പ്രാപ്തരാക്കി പിന്നീട് വിപണനച്ചുമതല കൈമാറും.\nഗുണനിലവാരമുള്ള ഉല്‍പ്പന്നങ്ങളാണ് കുടുംബശ്രീ യൂണിറ്റുകളിലൂടെ തയ്യാറാക്കുന്നതെങ്കിലും കമ്പോളത്തില് എത്തിച്ച് വിറ്റഴിക്കാന് ബുദ്ധിമുട്ടായിരുന്നു.\nഈ സാഹചര്യത്തിലാണ് സംസ്ഥാനത്ത് ആദ്യമായി ഈ പുതിയ സംരംഭം. കേരളത്തിലെ വിപണനത്തിനു പുറമെ കയറ്റുമതിയും ലക്ഷ്യമിട്ടുള്ള പ്രവര്‍ത്തനമാണ് നടത്തുന്നത്.\nതിരുവനന്തപുരത്ത് 21 ഗ്രാമപഞ്ചായത്തുകളിലായി പ്രവര്‍ത്തിക്കുന്ന കുടുംബശ്രീകളിലെ മുന്നൂറോളം വനിതകള്‍ക്ക് ഇതിലൂടെ തൊഴില് ലഭിച്ചു. കുടുംബശ്രീ യൂണിറ്റുകള് തയ്യാറാക്കുന്ന ഉല്‍പ്പന്നങ്ങള് ആനയറ വെണ്‍പാലവട്ടത്ത് പ്രവര്‍ത്തിക്കുന്ന വേള്‍ഡ് മാര്‍ക്കറ്റിലെ പായ്ക്കിങ് കേന്ദ്രത്തില് എത്തിക്കും.\nജില്ലാ പഞ്ചായത്തിന്റെ നിയന്ത്രണത്തിലാണ് പായ്ക്കിങ് കേന്ദ്രത്തിന്റെ പ്രവര്‍ത്തനം. പായ്ക്കിങ്ങിനുള്ള അത്യാധുനിക യന്ത്രോപകരണങ്ങള് ലഭ്യമാക്കിയിട്ടുണ്ട്. കുടുംബശ്രീ യൂണിറ്റുകള്‍ക്കാവശ്യമായ അടിസ്ഥാനസൌകര്യങ്ങളും മറ്റും അതത് ഗ്രാമപഞ്ചായത്തുകള് നല്‍കും. പരിശീലനവും സംഘാടനവും മേല്‍നോട്ടവുമെല്ലാം നിര്‍വഹിക്കുന്നത് കുടുംബശ്രീമിഷനാണ്.\nപീപ്പിള് ഉല്‍പ്പന്നങ്ങളുടെ വിപണനോദ്ഘാടനം ചൊവ്വാഴ്ച വൈകിട്ട് 3.30 ന് ജില്ലാ പഞ്ചായത്ത് അങ്കണത്തില് മുഖ്യമന്ത്രി വി എസ് അച്യുതാനന്ദന് നിര്‍വഹിക്കും.\nഭരത് മുരളി ഉല്‍പ്പന്നം ഏറ്റുവാങ്ങും. തദ്ദേശസ്വയംഭരണമന്ത്രി പാലോളി മുഹമ്മദ്കുട്ടി അധ്യക്ഷനായിരിക്കും. നിയമമന്ത്രി എം വിജയകുമാര് പീപ്പിള് യൂണിറ്റ് മാനേജര്‍മാരെ ആദരിക്കും.\n4. പാല്‍വില കൂട്ടിയിട്ടും മില്‍മ കര്‍ഷകരെ വഞ്ചിക്കുന്നു\nകണ്ണൂര്: നഷ്ടത്തിന്റെ പേരുപറഞ്ഞ്് പാല്‍വില അടിക്കടി വര്‍ധിപ്പിക്കുമ്പോഴും അര്‍ഹമായ തുക നല്‍കാതെ ക്ഷീരകര്‍ഷകരെ വഞ്ചിക്കുകയാണ് മില്‍മ. വില്‍പ്പനവിലയുടെ 80 ശതമാനവും ഉല്‍പ്പാദകര്‍ക്ക് നല്‍കുന്നുവെന്നാണ് മില്‍മ ചെയര്‍മാന് പി ടി ഗോപാലക്കുറുപ്പ് ആവര്‍ത്തിച്ച് അവകാശപ്പെടുന്നത്. എന്നാല് ഇത് വസ്തുതക്ക് നിരക്കുന്നതല്ലെന്ന് കണക്കുകള് തെളിയിക്കുന്നു.\nഒരു ലിറ്റര് സാധാരണ പാലിന്(ടോണ്‍ഡ്)19 രൂപയാണ് ഉപഭോക്താക്കളില്‍നിന്ന് മില്‍മ ഈടാക്കുന്നത്. മൂന്ന് ശതമാനം കൊഴുപ്പും 8.5 ശതമാനം കൊഴുപ്പേതര ഖരപദാര്‍ഥങ്ങളുമാണ് ടോണ്‍ഡ് പാലിന്റെ നിശ്ചിത അനുപാതം. ഇതനുസരിച്ച് ക്ഷീരകര്‍ഷകര്‍ക്ക് മില്‍മ നല്‍കുന്ന അടിസ്ഥാന വില ലിറ്ററിന് 13.50 മാത്രം. വില്‍പ്പനവിലയുടെ 80 ശതമാനം കണക്കാക്കിയാല് 15.20 രൂപയെങ്കിലും കര്‍ഷകര്‍ക്ക് നല്‍കണം. അന്യസംസ്ഥാനങ്ങളില്‍നിന്ന് വാങ്ങുന്ന പാലിന് 15 രൂപ നല്‍കുമ്പോഴാണ് നാട്ടിലെ കര്‍ഷകരോട് തികഞ്ഞ അനീതി.\nലിറ്ററിന് 15.50 രൂപയെങ്കിലും ക്ഷീരകര്‍ഷകര്‍ക്ക് നല്‍കാവുന്നതാണെന്ന് മില്‍മ പ്രതിനിധികള്‍ക്കിടയില് അഭിപ്രായമുണ്ട്. കഴിഞ്ഞ ദിവസം കണ്ണൂര് ജില്ലയിലെ കൊട്ടിയൂരില് ചേര്‍ന്ന മലബാര് മേഖലാ യൂണിയന് ഭരണസമിതി യോഗത്തില് വില്‍പ്പന വിലയും വാങ്ങുന്ന വിലയും തമ്മിലുള്ള അന്തരം കുറയാതെ കേരളത്തിലെ ക്ഷീരകര്‍ഷകര് രക്ഷപ്പെടില്ലെന്ന് അഭിപ്രായമുയര്‍ന്നു. ഒരു പോയിന്റിന് 1.65 രൂപയാണ് ഇപ്പോഴത്തെ അടിസ്ഥാന വില. ഫെഡറേഷന് ചെയര്‍മാന് പറഞ്ഞ 20 ശതമാനത്തിന് പകരം 22ശതമാനം മാര്‍ജിന് എടുത്താലും പോയിന്റിന് 1.35 രൂപ കര്‍ഷകര്‍ക്ക് നല്‍കാവുന്നതാണെന്ന് പാലക്കാട്ടുനിന്നുള്ള കെ എസ് മണി യോഗത്തില് പറഞ്ഞു. ഈ കണക്കനുസരിച്ചാണെങ്കില് ലിറ്ററിന് 15.52 രൂപ നല്‍കണം.\nറിച്ച് പാലിന് സര്‍ക്കാര് അനുവദിച്ചതിലും കൂടുതല് വില വര്‍ധിപ്പിച്ച നടപടിക്കെതിരെയും യോഗത്തില് രൂക്ഷവിമര്‍ശമുയര്‍ന്നതായറിയുന്നു. ലിറ്ററിന് മൂന്ന് രൂപയുടെ വര്‍ധന മില്‍മ ആവശ്യപ്പെട്ടിരുന്നെങ്കിലും രണ്ട് രൂപ വര്‍ധിപ്പിക്കാനാണ് സര്‍ക്കാര് അനുമതി നല്‍കിയത്. ഫെബ്രുവരി 12ന് റിച്ച് പാലിനും രണ്ട് രൂപയേ വര്‍ധിപ്പിച്ചുള്ളൂ. 19 രൂപയായിരുന്നത് 21 രൂപയാക്കി. എന്നാല്, ഫെബ്രുവരി 25 മുതല് ഒരു ലിറ്റര് റിച്ച് പാലിന്റെ വില 22 രൂപയായി മാറി. മേഖലാ യൂണിയനുകളുമായി ആശയവിനിമയം പോലും നടത്താതെയായിരുന്നു ഈ വര്‍ധനയെന്നും ആക്ഷേപമുണ്ട്.\nക്ഷീരകര്‍ഷകര്‍ക്ക് മതിയായ വില നല്‍കാനെന്ന പേരിലായിരുന്നു മുമ്പ് രണ്ട് തവണയായി ഓരോ രൂപ വര്‍ധിപ്പിച്ചത്. ഇപ്പോള് വീണ്ടും രണ്ട് രൂപ. മൂന്നു തവണയായി ലിറ്ററിന് നാല് രൂപ വര്‍ധിപ്പിച്ചിട്ടും കൃഷിക്കാര്‍ക്ക് 2.80 ആണ് കൂടുതല് ലഭിച്ചത്. അതേസമയം, കാലിത്തീറ്റക്ക് കിലോയ്ക്ക് 1.65 രൂപ വര്‍ധിപ്പിച്ചതിനാല് ഫലത്തില് 1.15 രൂപ. കൂടുതല് കൊഴുപ്പുള്ള പാലിന് നിശ്ചിത നിരക്കില് അധികവില ലഭിക്കാത്ത സ്ഥിതിയുണ്ടെന്നും പരാതിയുണ്ട്.\n5. തെങ്ങുകയറ്റക്കാരന് താങ്ങായി വ്യത്യസ്തനാമൊരു ഡോക്ടര്\nകൊല്ലം: നട്ടെല്ല് തകര്‍ന്ന 350 പേര്‍ക്ക് ശസ്ത്രക്രിയ നടത്തിയ ഡോ. പി കെ സുന്ദര്‍രാജ് ഒടുവില് നട്ടെല്ലുള്ളൊരു തീരുമാനമെടുത്തു; തെങ്ങുകയറ്റത്തൊഴിലാളിയുടെ ജീവിതസുരക്ഷയ്ക്ക് സ്വന്തം അധ്വാനത്തില്‍നിന്നൊരുപങ്ക്. ജോലിക്കിടയില് നട്ടെല്ല് തകര്‍ന്ന് ശസ്ത്രക്രിയക്കെത്തിയ തെങ്ങുകയറ്റത്തൊഴിലാളികളുടെ ദൈന്യതയും ഉറ്റവരുടെ തേങ്ങലുകളുമാണ് ‘ഇന്‍ഷുറന്‍സ് സ്കീം ഫോര് സ്പൈനല് ഇഞ്ച്വറി വിക്ടിംസ്’ എന്ന പദ്ധതിക്ക് രൂപംനല്‍കാന് വ്യത്യസ്തനായ ഡോക്ടറെ പ്രേരിപ്പിച്ചത്. തിരുവനന്തപുരം, എറണാകുളം ജില്ലകളിലായി നൂറുകണക്കിന് തെങ്ങുകയറ്റത്തൊഴിലാളികളുടെ പേരില് ആറുവര്‍ഷമായി പ്രീമിയം മുടങ്ങാതെ അടയ്ക്കുകയാണ് ഡോ. സുന്ദര്‍രാജ്.\nനട്ടെല്ലിന് പൊട്ടലുണ്ടായാല് 48 മണിക്കൂറിനകം ശസ്ത്രക്രിയ നടത്തണം. ഭീമമായ ചെലവുകാരണം തെങ്ങുകയറ്റത്തൊഴിലാളികളില് ഭൂരിപക്ഷത്തിനും ഇത് സാധ്യമാകാറില്ല. അവര്‍ക്ക് യഥാസമയം ചികിത്സ കിട്ടാനുള്ള അവസരം ലഭ്യമാകുകയെന്ന ചിന്തയാണ് ഡോ. സുന്ദര്‍രാജിനെ ഇന്‍ഷുറന്‍സ് പദ്ധതിയിലേക്ക് നയിച്ചത്.\nനാഷണല് സെന്റര് ഫോര് കെയര് ഓഫ് സ്പൈനല് ഇഞ്ച്വറി വിക്ടിംസ് എന്ന ചാരിറ്റബിള് ആക്ട്പ്രകാരം രജിസ്റ്റര്‍ചെയ്ത സംഘടനയുടെ പേരിലാണ് ഇന്‍ഷുറന്‍സ് പദ്ധതി. ഡോ. സുന്ദര്‍രാജാണ് സംഘടനയുടെ ചെയര്‍മാന്. പദ്ധതി നടത്തിപ്പിനായി യുണൈറ്റഡ് ഇന്ത്യ ഇന്‍ഷുറന്‍സ് കമ്പനിയുമായി ധാരണയുണ്ടാക്കി. ഇതില് അംഗമാകുന്ന ഓരോ തൊഴിലാളിയുടെയും പേരില് പ്രതിവര്‍ഷം 200 രൂപ ഡോക്ടര്‍തന്നെ പ്രീമിയം അടയ്ക്കും. അപകടം ഉണ്ടായാല് 48 മണിക്കൂറിനകം 25,000 രൂപ ലഭിക്കും.\nതിരുവനന്തപുരം മെഡിക്കല് കോളേജിലെ ഓര്‍ത്തോവിഭാഗം തലവനായി ആറുവര്‍ഷംമുമ്പ് വിരമിച്ച ഡോ. സുന്ദര്‍രാജ് ഇപ്പോള് കൊല്ലം പാലത്തറ എന്‍എസ് മെമ്മോറിയല് ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സസ്, മീയണ്ണൂര് അസീസിയ മെഡിക്കല് കോളേജ് എന്നിവിടങ്ങളില് സ്പൈന് സര്‍ജനാണ്.\nവെങ്ങാനൂരിലെ കര്‍ഷകകുടുംബാംഗമാണ് ഡോ. സുന്ദര്‍രാജ്. തിരുവനന്തപുരം ഉത്രാടംതിരുനാള് ആശുപത്രിയില് പതോളജിസ്റ്റായ കെ പ്രീതയാണ് ഭാര്യ. മകന് അനീഷ് സുന്ദറും ഡോക്ടറാണ്. ഇളയമകന് കിഷന്‍സുന്ദര് എംബിബിഎസ് വിദ്യാര്‍ഥി. മകള് അനുപമ ബിടെക്കിനുശേഷം കാണ്‍പൂരില് എംബിഎക്ക് പഠിക്കുന്നു.\n6. കോടികള് തോക്കിന്‍കുഴലിലൂടെ\nദില്ലി: ബിഹാര്, ഒറീസ, ഛത്തീസ്ഗഢ്, ജാര്‍ഖണ്ഡ് എന്നീ സംസ്ഥാനങ്ങള് ധാതുസമ്പത്താല് സമ്പന്നമാണ്. ഇരുമ്പയിര്, കല്‍ക്കരി എന്നിവയുടെ വന് നിക്ഷേപമുള്ള ഈ സംസ്ഥാനങ്ങളില് ഇപ്പോള് അനധികൃതമായി നിരവധി സ്വകാര്യ ഏജന്‍സികള് ഖനനം നടത്തുന്നുണ്ട്. ഗവണ്‍മെന്റിനെ വഞ്ചിക്കുന്ന ഇക്കൂട്ടര് പക്ഷേ മാവോയിസ്റ് തീവ്രവാദികള്‍ക്ക് വന്‍തോതില് സംഭാവന നല്‍കുന്നു. ഒരു വര്‍ഷം 40 കോടി രൂപ ജാര്‍ഖണ്ഡില് മാത്രം ഇങ്ങനെ മാവോയിസ്റുകള്‍ക്ക് ലഭിക്കുന്നെന്നാണ് പൊലീസ് രേഖകളില് പറയുന്നത്.\nഒറീസയിലെ സമ്പല്‍പ്പുര് ജില്ലയിലുള്ള കഡേല്‍പലി ഗ്രാമത്തിലെ ഫോറസ്റ് ഓഫീസില്‍നിന്ന് 40,000 രൂപ മാവോയിസ്റുകള് കൊള്ളയടിച്ചു. 2007 മാര്‍ച്ച് 23ന് കിയോഞ്ഞര് ജില്ലയിലെ ബാര്‍ബില് എന്ന സ്ഥലത്തെ ബാങ്ക് ഓഫ് ബറോഡ ശാഖയില്‍നിന്ന് 2.2 കോടി രൂപയും 2007 സെപ്തംബര് 28ന് റൂര്‍ക്കേലയിലെ യൂക്കോ ബാങ്ക് ശാഖയില്‍നിന്ന് 35 ലക്ഷം രൂപയും കൊള്ളയടിച്ച സംഭവങ്ങള്‍ക്കുപിന്നില് മാവോയിസ്റുകളുടെ പങ്കുണ്ടെന്ന് പൊലീസ് സംശയിക്കുന്നു. 2007 ജൂലൈയില് അറസ്റിലായ ശ്രീരാമുലു ശ്രീനിവാസറാവു എന്ന മാവോയിസ്റ് പ്രവര്‍ത്തകന് പൊലീസിനോടു പറഞ്ഞത്, ഒറീസയിലെ മല്‍ക്കന്‍ഗിരി ജില്ലയില്‍നിന്ന് പ്രതിമാസം രണ്ടുകോടി രൂപവരെ പിരിച്ചെടുക്കുന്നുവെന്നാണ്. വന് വ്യവസായങ്ങളോ ഖനികളോ ഇല്ലാത്ത മല്‍ക്കന്‍ഗിരിയില്‍നിന്ന് ഇത്രയും തുക എങ്ങനെ പിരിക്കുന്നെന്ന ചോദ്യത്തിന് പ്രാദേശികതലത്തില് പ്രവര്‍ത്തിക്കുന്ന രാഷ്ട്രീയപ്രവര്‍ത്തകര്, പഞ്ചായത്ത് പ്രതിനിധികളായ സര്‍പ്പഞ്ചുകള്, സന്നദ്ധ സംഘടനകള് എന്നിവരെയാണ് സമീപിക്കുന്നതെന്നായിരുന്നു മറുപടി.\nനന്ദിഗ്രാമില് കലാപമുണ്ടാക്കുന്നതിന് മാവോയിസ്റുകള് പ്രവര്‍ത്തിച്ചെന്ന് അവരുടെ അഖിലേന്ത്യാ ജനറല് സെക്രട്ടറി മുപ്പാല ലക്ഷ്മണറാവു എന്ന ഗണപതിയും കഴിഞ്ഞ ദിവസം അറസ്റിലായ പശ്ചിമബംഗാള് സംസ്ഥാന സെക്രട്ടറിയും കേന്ദ്ര കമ്മിറ്റി അംഗവുമായ ഹിമാദ്രിസെന് റേയും (സോമന്) സമ്മതിച്ചതാണ്. റേ നല്‍കിയ വിവരങ്ങള് കുറെക്കൂടി വ്യക്തമാണ്. മാവോയിസ്റുകളുടെ ഓരോ സംസ്ഥാന കമ്മിറ്റിക്കും 60 ലക്ഷം രൂപ വീതം ആയുധപരിശീലനം, ആയുധം വാങ്ങല് എന്നിവയ്ക്കായി കേന്ദ്ര കമ്മിറ്റി നല്‍കുന്നുണ്ടെന്ന് സോമന് പറഞ്ഞു.\n2007 ജനുവരിയില്‍ത്തന്നെ നന്ദിഗ്രാമില് ആയുധമെത്തിക്കാനും പ്രവര്‍ത്തകര്‍ക്ക് പരിശീലനം നല്‍കാനുമായി എട്ടു ലക്ഷം രൂപ നല്‍കിയെന്നും മാര്‍ച്ച് 14ന്റെ പൊലീസ് വെടിവയ്പിനുശേഷവും നന്ദിഗ്രാമിലേക്ക് ആയുധമെത്തിച്ചെന്നും സോമന് പൊലീസിനോട് സമ്മതിച്ചു.\nകേന്ദ്രകമ്മിറ്റിയില്‍നിന്ന് അനുവദിക്കുന്ന തുകയ്ക്കുപുറമെ ഓരോ പ്രദേശത്തെയും മാവോയിസ്റുകള് അതതു സ്ഥലത്ത് നടത്തുന്ന കൊള്ളയും നിര്‍ബന്ധിതവും അനധികൃതവുമായ കരംപിരിവും വഴി കോടിക്കണക്കിനു രൂപ ശേഖരിക്കുന്നു. ഇതുപയോഗിച്ച് വ്യാപകമായ അക്രമപ്രവര്‍ത്തനങ്ങള് നടത്തുന്നു.\nതങ്ങളുടെ വരുതിക്കു നില്‍ക്കാത്ത ആദിവാസികളും പാവപ്പെട്ടവരുമൊക്കെ മാവോയിസ്റുകളുടെ ശത്രുക്കളാണ്. അവരുടെ ചോര കുടിക്കാന് മാവോയിസ്റുകള്‍ക്ക് മടിയൊന്നുമില്ല.\nഅത്യാധുനിക ആയുധങ്ങള്, വാര്‍ത്താവിനിമയ സംവിധാനങ്ങള് എന്നിവയാണ് ഉപയോഗിക്കുന്നത്. എന്നാല്, മാവോയിസ്റ് ഭീഷണി നേരിടാനുള്ള പൊലീസ് സംവിധാനം പഴഞ്ചനും പ്രവര്‍ത്തനശേഷി കുറഞ്ഞതുമാണ്. ഇത് ശക്തമാക്കാനും ജനങ്ങള്‍ക്ക് ആത്മവിശ്വാസം വളര്‍ത്താനുമുള്ള നടപടി ഉണ്ടാകുന്നില്ല.\n7. വിദേശങ്ങളിലേക്കുനീളുന്ന തീവ്രവാദ ഇടനാഴി\nനേപ്പാളില്‍നിന്നു തുടങ്ങി ബിഹാര്, ജാര്‍ഖണ്ഡ്, ഛത്തീസ്ഗഢ്, മധ്യപ്രദേശ്, ആന്ധ്രപ്രദേശ്, തമിഴ്നാട് വഴി ശ്രീലങ്കയിലെത്തുന്ന ഒരു തീവ്രവാദ ഇടനാഴി മാവോയിസ്റുകള്‍ക്കുണ്ട്. നേപ്പാളിലെ മാവോയിസ്റുകളും ശ്രീലങ്കയിലെ തമിഴ്പുലികളുമായും അടുത്ത ബന്ധം പുലര്‍ത്തുന്ന മാവോയിസ്റുകള് ആയുധത്തിനും ആയുധ പരിശീലനത്തിനുമായി ഈ വിദേശസംഘങ്ങളെ ആശ്രയിക്കുന്നു.\nഅറുപതുകളുടെ അവസാനത്തോടെ ആരംഭിച്ച ഇടതുപക്ഷ തീവ്രവാദപ്രസ്ഥാനം പിന്നീട് നിരവധി കഷണങ്ങളായി ഛിന്നഭിന്നമായിപ്പോയി. ആന്ധ്രയിലെ പീപ്പിള്‍സ് വാര് ഗ്രൂപ്പ് കുറെക്കാലംകൂടി പ്രവര്‍ത്തനം തുടര്‍ന്നു. എന്നാല്, തൊണ്ണൂറുകളുടെ അവസാനത്തോടെ നേപ്പാളിലും മറ്റു ചില വിദേശരാജ്യത്തും പ്രവര്‍ത്തനമാരംഭിച്ച മാവോയിസ്റ് ഗ്രൂപ്പുകളുടെ സഹായത്തോടെ ഇന്ത്യയിലും അത്തരമൊരു പ്രസ്ഥാനം ആരംഭിക്കാന് ചില ഇടതുപക്ഷ തീവ്രവാദ ഗ്രൂപ്പുകള് തീരുമാനിച്ചു. അങ്ങനെയാണ് എട്ട് വിദേശരാജ്യത്തുനിന്നുള്ളവര് അടക്കം പങ്കെടുത്ത യോഗത്തില് ഇന്ത്യയിലെ ചില ഇടതുപക്ഷ തീവ്രവാദ ഗ്രൂപ്പുകള് ഒത്തുചേര്‍ന്ന് സിപിഐ (മാവോയിസ്റ്) സംഘടന രൂപീകരിക്കാന് തീരുമാനിച്ചത്. പീപ്പിള്‍സ് വാര് ഗ്രൂപ്പ്, മാവോയിസ്റ് കമ്യൂണിസ്റ് സെന്റര് എന്നിവയായിരുന്നു പ്രധാന ഘടകസംഘടനകള്. മറ്റു ചില സംഘടനയും ചേര്‍ന്നു.\n2000 നവമ്പര് ഒന്നിന് രൂപീകരിച്ച ജാര്‍ഖണ്ഡ്, ഛത്തീസ്ഗഢ് എന്നീ സംസ്ഥാനങ്ങള് തങ്ങളുടെ പ്രധാന കേന്ദ്രങ്ങളായി ഇവര് കരുതി. ബിഹാറിലെ വടക്കന് ജില്ലകളായ പശ്ചിമ ചമ്പാരന്, പൂര്‍വ ചമ്പാരന്, സീതാമറി എന്നീ ജില്ലകള് നേപ്പാളുമായി അതിര്‍ത്തി പങ്കിടുന്നു. ഈ ജില്ലകളില് നേപ്പാളില്‍നിന്നും ഇന്ത്യയില് നിന്നുമുള്ള മാവോയിസ്റുകള് ഒത്തുചേരുകയും ആയുധപരിശീലനമടക്കമുള്ള പരിപാടികള് നടത്തുകയുംചെയ്യുന്നു.\nകിഴക്കന് സംസ്ഥാനങ്ങളിലെ ആദിവാസിമേഖലകളും കൊടുംകാടുകളുമാണ് മാവോയിസ്റുകളുടെ പ്രധാന പ്രവര്‍ത്തനകേന്ദ്രങ്ങള്. ആദിവാസികളില് ചെറിയൊരു വിഭാഗത്തിന്റെ സഹായവും ഇവര്‍ക്ക് ലഭിക്കുന്നു.\n8. പെണ്‍കുട്ടികള്‍ക്കായി ഇന്‍ഷുറന്‍സ് പദ്ധതി\nന്യൂഡല്‍ഹി: പെണ്‍ഭ്രൂണഹത്യ തടയാനുള്ള വ്യവസ്ഥകളോടെ ഇന്‍ഷുറന്‍സ്-ധനസഹായ പദ്ധതി രാജ്യവ്യാപകമാക്കുമെന്ന് വനിത- ശിശുക്ഷേമമന്ത്രി രേണുകാ ചൌധരി അറിയിച്ചു. ആദ്യം അഞ്ച് സംസ്ഥാനങ്ങളില് പദ്ധതി നടപ്പാക്കും.\nപെണ്‍കുട്ടി ജനിച്ചാലുടന് രജിസ്ട്രേഷന് നടത്തുക, എല്ലാ പ്രതിരോധ കുത്തിവയ്പും നടത്തുക, കുട്ടിയെ സ്കൂളില് പ്രവേശിപ്പിക്കുകയും വിദ്യാഭ്യാസം നല്‍കുകയും ചെയ്യുക, 18 വയസ്സിനുശേഷം മാത്രം വിവാഹം നടത്തുക എന്നീ വ്യവസ്ഥകള് പാലിക്കുന്ന കുടുംബങ്ങള്‍ക്ക് പെണ്‍കുട്ടിയുടെ ജീവിതാവശ്യങ്ങള്‍ക്കായി 15,500 രൂപ വിവിധ ഘട്ടത്തിങ്ങളിലായി നല്‍കും. പതിനെട്ട് വയസ്സ് പൂര്‍ത്തിയായാല് ഒരുലക്ഷം രൂപ ലഭ്യമാക്കാനും അപകടഘട്ടങ്ങളില് ഇന്‍ഷുറന്‍സ് തുക നല്‍കാനും പദ്ധതിയുണ്ട്.\n1. ഇന്‍ഫാം കര്‍ഷക രക്ഷാ യാത്രയ്ക്ക് ആവേശകരമായ സമാപനം\nതിരുവനന്തപുരം: കേരളത്തിലെ കര്‍ഷകന്റെ അവകാശങ്ങളെക്കുറിച്ച് സമൂഹ മനഃസാക്ഷി ഉണര്‍ത്താനും സര്‍ക്കാരിന്റെ കണ്ണു തുറപ്പിക്കാനുമായി ഇന്‍ഫാം കാസര്‍ഗോഡു നിന്നു ഫെബ്രുവരി 28- ന് ആരംഭിച്ച ഇന്‍ഫാം കര്‍ഷകരക്ഷായാത്ര ഇന്നലെ സെക്രട്ടേറിയറ്റ് നടയില് പൂര്‍ത്തിയായി.\nകൃഷികൊണ്ട് രക്ഷയില്ല എന്ന ചിന്തയിലാണ് കേരളത്തിലെ കര്‍ഷകസമൂഹമെന്ന് രക്ഷായാത്രയുടെ അനുഭവങ്ങള് പങ്കുവച്ചുകൊണ്ട് ദേശീയ ചെയര്‍മാന് ഫാ.ജോസഫ് ഒറ്റപ്ളാക്കല് പത്രലേഖകരോട് പറഞ്ഞു.\nനേതാക്കള് പിന്നീട് മുഖ്യമന്ത്രി വി.എസ് അച്യുതാനന്ദനെയും പ്രതിപക്ഷ നേതാവ് ഉമ്മന് ചാണ്ടിയെയും സന്ദര്‍ശിച്ചു നിവേദനം നല്‍കി. ഇന്‍ഫാം നല്‍കിയ നിവേദനത്തിലൂടെ കണ്ണോടിച്ച മുഖ്യമന്ത്രി സാധ്യമായ എല്ലാ സഹായവും വാഗ്ദാനം ചെയ്തുവെന്ന് ഫാ.ഒറ്റപ്ളാക്കല് അറിയിച്ചു.\nകര്‍ഷകരുടെ പ്രശ്നങ്ങളില് കോണ്‍ഗ്രസിനും സോണിയാഗാന്ധിക്കുമുള്ള താത്പര്യത്തിനു ഉദാഹരണമാണ് കേന്ദ്രബജറ്റെന്ന് ഉമ്മന് ചാണ്ടി പറഞ്ഞു.\nനിവേദനത്തിലെ പ്രശ്നങ്ങള് പരിഹരിക്കുന്നതിന് സാധ്യമാ യതെല്ലാം ചെയ്യാമെന്ന് അദ്ദേഹം പറഞ്ഞു സെക്രട്ടേറിയറ്റ്നടയില് നടന്ന സമാപന സമ്മേളനം പി.സി സിറി യക് ഉദ്ഘാടനം ചെയ്തു. കര്‍ഷകരുടെ കടങ്ങള് എഴുതി തള്ളാനുള്ള കേന്ദ്രസര്‍ക്കാര് തീരുമാനം സ്വാഗതാര്‍ഹമാണെന്ന് പി.സി സിറിയക് പറഞ്ഞു. കര്‍ഷകയാത്ര തിരുവനന്തപുരത്ത് എത്തുന്നതിനു മുമ്പ് കേന്ദ്രസര്‍ക്കാര് കാര്‍ഷിക കടം എഴുതി തള്ളാനുള്ള തീരുമാനം പ്രഖ്യാപിച്ചതില് സന്തോഷമുണ്ട്. പ്രഖ്യാപിച്ച കാര്യങ്ങള് നടപ്പാക്കണം. പ്രഖ്യാപനം കടലാസില് മാത്രമൊതുങ്ങിയാല് സാധാരണ കര്‍ഷകരേയുംകൂട്ടി വീണ്ടും സമരത്തിനൊരുങ്ങുമെന്ന് പി.സി സിറിയക് പറഞ്ഞു.\nകാര്‍ഷികമേഖലയിലെ കടം എഴുതി തള്ളിയതുകൊണ്ടുമാത്രം കര്‍ഷകരുടെ പ്രശ്നങ്ങള് തീരുന്നില്ലെന്ന് അധ്യക്ഷത വഹിച്ച ഇന്‍ഫാം ദേശീയ ചെയര്‍മാന് ഫാ.ജോസഫ് ഒറ്റപ്ളാക്കല് പറഞ്ഞു. കടം തീരുന്നതോടെ കര്‍ഷകന് വിമോചിതനാകുന്നില്ല. കര്‍ഷകന് ഗുണകരമായ രീതിയില് പദ്ധതികള് നടപ്പാക്കണം. 2002 മുതല് ഇന്‍ഫാം ആവശ്യപ്പെട്ടുവരുന്നതാണ് കാര്‍ഷിക കടം എഴുതിതള്ളണമെന്ന ആവശ്യമെന്നും അദ്ദേഹം പറഞ്ഞു.\nഇന്‍ഫാം ദേശീയ ജനറല് സെക്രട്ടറി ഫാ.ആന്റണി കൊഴുവനാല് ജാഥയെക്കുറിച്ച് വിശദീകരിച്ചു. ഇന്‍ഫാം ദേശീയ ജനറല് സെക്രട്ടറി മൊയ്തീന്‍ഹാജി, ദേശീയകമ്മിറ്റിയംഗം എം.സി. ജോര്‍ജ്, ദേശീയ സെക്രട്ടറി എം.സുരേന്ദ്രന്, വിജയന്‍തോമസ്, ദേശീയ ട്രഷറര് ജോയ്ജോണ് തെങ്ങുംകുടി, ഫാ.ജേക്കബ് കാട്ടടി, ജയിംസ് കോട്ടൂര്, ഫാ.സോണി മുണ്ടുനടയ്ക്കല് എന്നിവര് പ്രസംഗിച്ചു. ദേശീയ കമ്മിറ്റിയംഗം ബേബിപെരുമാലില് സ്വാഗതവും ജോസഫ് കാവനാടി നന്ദിയും പറഞ്ഞു.\nസാമൂഹ്യനീതി കര്‍ഷകന് എന്ന മുദ്രാവാക്യമുയര്‍ത്തിയാണ് കര്‍ഷക രക്ഷായാത്ര നടത്തിയത്. കര്‍ഷകരില് നിന്ന് നേരിട്ട് ലഭിച്ച നിവേദനങ്ങളും നിര്‍ദേശങ്ങളും ക്രോഡീകരിച്ച് ഇന്‍ഫാം മുഖ്യമന്ത്രിക്ക് നല്‍കി.\n20 ആവശ്യങ്ങളാണ് ഇന്‍ഫാം നിവേദനത്തിലുള്ളതെന്ന് ഇന്‍ഫാം ഭാരവാഹികള് പത്രസമ്മേളനത്തില് അറിയിച്ചു.\n2. ഇടുക്കി സ്പെഷല് പാക്കേജ് ഉടന്: ഡോ. സ്വാമിനാഥന്\nന്യൂഡല്‍ഹി: ഇടുക്കി ജില്ലയ്ക്കായുള്ള പ്രത്യേക കാര്‍ഷിക പാക്കേജിന് അന്തിമരൂപമായെന്നും പാക്കേജില് സാമ്പത്തിക സഹായത്തോടൊപ്പം കര്‍ഷകരുടെയും തൊഴിലാളികളുടെയും സാമൂഹ്യവും തൊഴില്‍പരവുമായ ഉന്നമനത്തിന് പദ്ധതികള് ആവിഷ്കരിക്കുമെന്നും ഡോ. എം. എസ് സ്വാമിനാഥന്. 1480 കോടിയുടെ കുട്ടനാട് പാക്കേജ് സംബന്ധിച്ച് കേരള സര്‍ക്കാര് വിശദമായ പദ്ധതി റിപ്പോര്‍ട്ട് ഇനിയും നല്‍കിയതായി അറിയില്ലെന്ന് സ്വാമിനാഥന് പറഞ്ഞു.\nഎന്നാല്, കുട്ടനാട് കാര്‍ഷിക പാക്കേജ് സംബന്ധിച്ച സ്വാമിനാഥന് കമ്മിറ്റി റിപ്പോര്‍ട്ട് സര്‍ക്കാരിന്റെ പരിശോധനയിലാണെന്ന് കേന്ദ്ര കൃഷി സഹമന്ത്രി കാന്തിലാല് ഭൂരിയ ലോക്സഭയെ അറിയിച്ചു. അന്തിമ തീരുമാനമായിട്ടില്ല. പാക്കേജ് സംബന്ധിച്ച് സംസ്ഥാന സര്‍ക്കാര് വിശദ പദ്ധതി റിപ്പോര്‍ട്ട് സമര്‍പ്പിച്ചിട്ടുണ്െടന്ന് ഡോ. കെ.എസ്. മനോജിന്റെ ചോദ്യത്തിന് മന്ത്രി രേഖാമൂലം മറുപടി നല്‍കി. കേരള സര്‍ക്കാര് നിര്‍ദേശിച്ച പദ്ധതി റിപ്പോര്‍ട്ടിന്റെ വിശദാംശങ്ങ ളും മന്ത്രി പാര്‍ലമെന്റില് സ മ ര്‍പ്പിച്ചു.\nകുട്ടനാട്ടിലെ കാര്‍ഷിക വികസനവും കര്‍ഷകരുടെ ജീവിതനിലവാരം മെച്ചപ്പെടുത്തലും സംബന്ധിച്ച വിശദമായ പരിപാടികളാണ് നിര്‍ദേശിച്ചിരിക്കുന്നത്. ഇതോടൊപ്പം കുട്ടനാടിന്റെ പാരിസ്ഥിതിക സുരക്ഷയും അടിസ്ഥാന സൌകര്യ വികസനവും ഉറപ്പാക്കാനും പാ ക്കേജ് വിഭാവന ചെയ്യുന്നുണ്ട്.\nകേന്ദ്ര ജലവിഭവ മന്ത്രാലയത്തിന്റെ പരിഗണനയിലാണ് ഇപ്പോള് റിപ്പോര്‍ട്ടെന്ന് അറിയുന്നു.\nഇടുക്കി പാക്കേജിന് അന്തിമ രൂപമായിട്ടുണ്ട്.\n3. ഒന്നര നൂറ്റാണ്ട് പഴക്കമുള്ള തെയ്യം രേഖ കണ്െടത്തി\nകണ്ണൂര്: ഉത്തര കേരളത്തിലെ തെയ്യാട്ടവുമായി ബന്ധപ്പെട്ടുള്ള ഒന്നര നൂറ്റാണ്േടാളം പഴക്കമുള്ള രേഖ കണ്െടത്തി. കൂടാളി താഴത്തുവീട് കളരി ദൈവസ്ഥാനത്തെ ഗുരുക്കളച്ചന്റെ കണ ക്കോലയാണ് കണ്െടടുത്തിരിക്കുന്നത്.\nതറവാട്ടു കാരണവരായിരുന്ന കുഞ്ഞിക്കേളപ്പന് നമ്പ്യാരുടെ മകന് കെ.ടി. സുധാകരന്റെ കൈവശമുള്ള സ്വത്തു രേഖകള്‍ക്കൊപ്പമായിരുന്നു കണക്കോല ഇതുവരെ യുണ്ടായിരുന്നത്.\n4. ഹയര് സെക്കന്‍ഡറി പരീക്ഷാ ടൈംടേബിള്\nതിരുവനന്തപുരം: ഹയര് സെക്കന്‍ഡറി പരീക്ഷ രാവിലെ പത്തുമുതലാക്കി ടൈംടേബിള് പുനഃക്രമീകരിച്ചു. ദിവസവും തീയതിയും മാറ്റമില്ല.\nപുതിയ സ്കീമിന് പ്രാക്ടിക്കല് ഉള്ള വിഷയങ്ങള്‍ക്ക് രാവിലെ പത്തുമുതല് 12.15 വരെയും പ്രാക്ടിക്കല് ഇല്ലാത്ത വിഷയങ്ങള്‍ക്ക് 10 മുതല് 12.45 വരെയുമായിരിക്കും പരീക്ഷാ സമയം. 10 മുതല് 10.15 വരെ കൂള് ഓഫ് ടൈം ആയിരിക്കും.\nപഴയ സ്കീമിന് രാവിലെ 10 മുതല് ഒന്നുവരെയായിരിക്കും പരീക്ഷാ സമയം. പഴയ സ്കീമിന് കൂള് ഓഫ് ടൈം അനുവദിച്ചിട്ടില്ല.\nഈമാസം 12 – പാര്‍ട്ട് ഒന്ന് ഇംഗ്ളീഷ്, 13- പാര്‍ട്ട് രണ്ട് സെക്കന്‍ഡ് ലാംഗ്വേജ്, കംപ്യൂട്ടര് ഇന്‍ഫര്‍മേഷന് ടെക്നോളജി, 17- ഫിസിക്സ്, ഹിസ്റ്ററി, ബിസിനസ് സ്റ്റഡീസ്, ഇസ്ലിമിക് ഹിസ്റ്ററി ആന്‍ഡ് കള്‍ച്ചര്, കമ്യൂണിക്കേറ്റീവ് ഇംഗ്ളീഷ്, 18 – കെമിസ്ട്രി, ജ്യോഗ്രഫി, സോഷ്യോളജി, സംസ്കൃത സാഹിത്യം, ഇംഗ്ളീഷ് സാഹിത്യം, അക്കൌണ്ടന്‍സി, മ്യൂസിക്, ആന്ത്രോപോളജി, 19 – ഗാന്ധിയന് സ്റ്റഡീസ്, സ്റ്റാറ്റിസ്റ്റിക്സ്, 24 – മാത്തമാറ്റിക്സ്, പൊളിറ്റിക്കല് സയന്‍സ്, സംസ്കൃത സാഹിത്യം, 25 – ജിയോളജി, ഹോംസയന്‍സ്, സൈക്കോളജി, 26 – കംപ്യൂട്ടര് സയന്‍സ്, കംപ്യൂട്ടര് ആപ്ളിക്കേഷന്, ഫിലോസഫി, പാര്‍ട്ട് മൂന്ന് ലാംഗ്വേജസ്, സോഷ്യല് വര്‍ക്ക്, 27 – ബയോളജി, ഇക്കണോമിക്സ്, ഇലക്ട്രോണിക്സ്, ജേര്‍ണലിസം, ഇലക്ട്രോണിക്സ് സര്‍വീസ് ടെക്നോളജി ക്രമത്തിലായിരിക്കും പരീക്ഷ.\n5. മന്ത്രി എം. വിജയകുമാറിനെതിരെ ക്വോ വാറന്റോ ഹര്‍ജി\nകൊച്ചി: സംസ്ഥാന നിയമ മന്ത്രി എം. വിജയകുമാറിനെതിരെ ഹൈക്കോടതിയില് ക്വോ വാറന്റോ ഹര്‍ജി. ഹൈക്കോടതിയുടെ തിരുവനന്തപുരം ബഞ്ച് സ്ഥാപിക്കുന്ന കാര്യത്തില് പക്ഷപാതപരമായ നിലപാട് സ്വീകരിച്ചിട്ടുള്ള മന്ത്രി സത്യപ്രതിജ്ഞാലംഘനം നടത്തിയെന്നാണ് കളര്‍കോട് സ്വദേശി വേണുഗോപാലന് നായര് സമര്‍പ്പിച്ച ഹര്‍ജിയില് പറയുന്നത്. ഔദ്യോഗിക പദവി ദുരുപയോഗം ചെയ്ത എം. വിജയകുമാര്, മന്ത്രി സ്ഥാനത്തു തുടരാന് അര്‍ഹനല്ലെന്ന് ഹര്‍ജിയില് പറയുന്നു. ഹര്‍ജി ഇന്നു കോടതിയുടെ പ്രാരംഭ പരിഗണനയ്ക്കു വന്നേക്കും.\nഎസ്.എസ്.എല്.സി പരീക്ഷ ശനിയാഴ്ച നടത്തുന്നതിനെതിരേ ഹര്‍ജി\nകൊച്ചി: എസ്.എസ്.എല്.സി പരീക്ഷ ശനിയാഴ്ച നടത്തുന്നതിനെതിരായ ഹര്‍ജിയില് ഹൈക്കോടതി സര്‍ക്കാരിനും പൊതു വിദ്യാഭ്യാസ വകുപ്പ് ഡയറക്ടര്‍ക്കും മറ്റും നോട്ടീസയച്ചു. തൃശൂരിലെ സെവന്‍ത് ഡേ അഡ്വന്‍ടിസ്റ്റ് സ്കൂള് കോര്‍പറേറ്റ് മാനേജര് സ്റ്റാന്‍ലി സാമുവല് സമര്‍പ്പിച്ച ഹര്‍ജിയാണ് ജസ്റ്റിസ് എസ്. സിരിജഗന് ഫയലില് സ്വീകരിച്ചത്. ശനിയാഴ്ച തങ്ങള്‍ക്ക് വിശുദ്ധ ദിനമാണെന്നും ശനിയാഴ്ചകളില് പൊതുപരീക്ഷകള് പാടില്ലെന്ന് 1961-ല് സര്‍ക്കാര് ഉത്തരവ് ഉണ്െടന്നുമാണ് ഹര്‍ജിയില് പറയുന്നത്.\nവാളയാര് ചന്ദനക്കടത്തുകേസ്: സി.ബി.ഐയുടെ ഇരട്ടത്താപ്പിനെ കോടതി വിമര്‍ശിച്ചു\nകൊച്ചി: വാളയാര് ചന്ദനകടത്ത് കേസിന്റെ അന്വേഷണം ഏറ്റെടുക്കുന്നതില് സി.ബി.ഐയുടെ ഇരട്ടത്താപ്പിനെ ഹൈക്കോടതി വിമര്‍ശിച്ചു. കേസന്വേഷണം ഏറ്റെടുക്കുന്ന കാര്യത്തില് സി.ബി.ഐക്ക് വ്യക്തമായ നിലപാട് ഉണ്ടാകണമെന്ന് ചീഫ് ജസ്റ്റിസ് എച്ച്.എല്. ദത്തു, ജസ്റ്റിസ് കെ.എം. ജോസഫ് എന്നിവരുള്‍പ്പെട്ട ഡിവിഷന് ബഞ്ച് പറഞ്ഞു. രണ്ടു വര്‍ഷത്തിലേറെ വൈകിയതിനാല് അന്വേഷണം ഏറ്റെടുക്കാനാവില്ലെന്ന് നേരത്തെ നിലപാട് സ്വീകരിച്ച സി.ബി.ഐ ഇന്നലെ കേസ് വീണ്ടും പരിഗണനയ്ക്കു വന്നപ്പോള് കോടതി നിര്‍ദേശിച്ചാല് കേസ് ഏറ്റെടുക്കാമെന്ന് അറിയിച്ചപ്പോഴാണ് ഹൈക്കോടതി ഈ രീതിയില് പ്രതികരിച്ചത്. സി.ബി.ഐ നിലപാട് അടുത്ത വെള്ളിയാഴ്ച രേഖാമൂലം അറിയിക്കാനും ഡിവിഷന് ബഞ്ച് ആവശ്യപ്പെട്ടു.\nചന്ദനകടത്ത് കേസിന്റെ അന്വേഷണം സി.ബി.ഐയെ ഏല്പിക്കാന് കേന്ദ്ര സര്‍ക്കാരിനു നിര്‍ദേശം നല്കണമെന്ന് ആവശ്യപ്പെട്ട് പാലക്കാട് സ്വദേശി ആര്. ഗോകുല് പ്രസാദ് സമര്‍പ്പിച്ച ഹര്‍ജിയാണ് കോടതിയുടെ പരിഗണനയിലുള്ളത്.\n6. ബാധ്യത ഏറ്റെടുക്കല്: മാര്‍ഗനിര്‍ദേശം പുറപ്പെടുവിച്ചു\nതിരുവനന്തപുരം: വയനാട് ജില്ലയില് ഒരേക്കറില് കവിയാതെ സ്വന്തമായോ മറ്റുവിധത്തിലോ കൃഷിഭൂമിയുള്ള കര്‍ഷകര് സഹകരണ സ്ഥാപനങ്ങളില് നിന്ന് എടുത്തിട്ടുള്ള 25000 രൂപ വരെയുള്ള കാര്‍ഷിക കടങ്ങളുടെ ബാധ്യത സര്‍ക്കാര് ഏറ്റെടുത്തുകൊണ്ടു പുറപ്പെടുവിച്ച ഉത്തരവ് നടപ്പാക്കാന് സര്‍ക്കാര്‍നിര്‍ദേശം പുറപ്പെടുവിച്ചു.\nഇതുപ്രകാരം വായ്പയ്ക്കായി നല്‍കിയ സത്യവാങ്മൂലത്തില് രേഖപ്പെടുത്തിയിരിക്കുന്ന ഭൂമിയു ടെ അളവാണ് ഭൂപരിധി കണക്കാക്കു മ്പോള് പരിഗണിക്കേണ്ടത്. 2006 ജൂണ് 30നോ അതിനു മുമ്പോ അനുവദിക്കപ്പെട്ട 25000 രൂപ വരെയുള്ള വായ്പകള് മാത്രമാണ് പരിധിയില് വരിക. 2006 ജൂണ് 30നോ അതിനു മുമ്പോ അനുവദിക്കപ്പെട്ട 25000 രൂപ വരെയുള്ള കടങ്ങളുടെ ആകെ ബാധ്യത 25000 രൂപയായി നിജപ്പെടുത്തി സര്‍ക്കാര് ഏറ്റെടുക്കും.\n7. ഒന്‍പതാം ക്ളാസിലെ ചോദ്യക്കടലാസ് ചോര്‍ന്നു\nതിരുവനന്തപുരം: ഒന്‍പതാം ക്ളാസിലെ മലയാളം ചോദ്യക്കടലാസ് കാസര്‍ഗോഡ് ജില്ലയില് ചോര്‍ന്നു. മലയാളം ഫസ്റ്റ് പേപ്പറിനു പകരം സെക്കന്‍ഡ് പേപ്പറിന്റെ ചോദ്യക്കലടലാസാണു നല്‍കിയത്.\nസംഭവത്തിെല് അന്വേഷണം നടത്തുമെന്ന് വിദ്യാഭ്യാസ ഡയറക്ടര് പറഞ്ഞു. എത്ര സ്കൂളില് ചോദ്യക്കടലാസ് ചോര്‍ന്നെന്നു കൃത്യമായി അറിയില്ലെന്നും അദ്ദേഹം പറഞ്ഞു.\nപരീക്ഷ മാറ്റിവയ്ക്കണമെന്നു ഗവണ്‍മെന്റ് സ്കൂള് ടീച്ചേഴ്സ് യൂണിയന് പ്രസിഡന്റ് കെ. വേലായുധന് സര്‍ക്കാരിനോട് ആവ ശ്യപ്പെട്ടു.ഒരേ ചോദ്യക്കടലാസാണ് സംസ്ഥാനത്താകെ ഉപയോഗിക്കുന്നത്. കേന്ദ്രീകൃത മൂല്യനിര്‍ണയം നടത്താനും തീരുമാനിച്ചു. എന്നിട്ട് ലാഘവ ബുദ്ധിയോടെ പെരുമാറിയതിന്റെ ഫലമാണ് ചോദ്യപേപ്പര് ചോര്‍ന്നത്.\nചോദ്യക്കടലാസ് പായ്ക്കറ്റിനു പുറത്ത് മലയാളം ഒന്നാം പേപ്പര് എന്ന് എഴുതുകയും രണ്ടാം പേപ്പറിന്റെ ചോദ്യക്കടലാസ് അകത്തുവയ്ക്കുകയും ചെയ്തു. സ്കൂളുകളില് വച്ചു ചോദ്യപേപ്പര് ചോരാറില്ല എന്ന അവകാശവാദത്തിന്റെ മുനയൊടിക്കാന് സര്‍ക്കാര് സംഘടന കരുതിക്കൂട്ടി കളിച്ചതാകാമിതെന്നും ആക്ഷേപമുണ്ട്.\n8. ദേവസ്വം ബോര്‍ഡിലെ തര്‍ക്കം: ജീവനക്കാരും ചേരിതിരിയുന്നു\nതിരുവനന്തപുരം: തിരുവിതാംകൂര് ദേവസ്വം ബോര്‍ഡ് പ്രസിഡന്റ് സി.കെ ഗുപ്തനെ ഒരു വിഭാഗം ജീവനക്കാര് ഇന്നലെ തടഞ്ഞതോടെ ബോര്‍ഡിലെ തര്‍ക്കം വഴിത്തിരിവിലെത്തി. അസിസ്റ്റന്റ് അക്കൌണ്ട്സ് ഓഫീസര് എം.സതീഷ്കുമാറിനെ പ്രസിഡന്റ് സസ്പെന്‍ഡ് ചെയ്തതിനെതിരേയായിരുന്നു ജീവനക്കാരുടെ പ്രതിഷേധം.\nപ്രതിഷേധക്കാര്‍ക്കെതിരേ സി.പി.എം യൂണിയനിലെ ജീവനക്കാര് മുറിയിലെത്തിയതോടെ സംഘര്‍ഷം കൈയാങ്കളിയുടെ വക്കിലെത്തി. വാക്കേറ്റം രൂക്ഷമായതോടെ പോലീസെത്തി അനിഷ്ട സംഭവങ്ങള് ഉണ്ടാകാതെ നിയന്ത്രിച്ചു.\nശബരിമലയിലെ ഉപശാന്തി ഉള്‍പ്പെടെയുള്ള താത്കാലിക നിയമനങ്ങളിലെ അഴിമതിയുടെ തെളിവെടുപ്പു നടത്തിയ വിജിലന്‍സ് ഉദ്യോഗസ്ഥര്‍ക്ക് ശമ്പളം നല്‍കാത്തതിന്റെ പേരിലാണ് അസിസ്റ്റന്റ് അക്കൌണ്ട്സ് ഓഫീസറെ ദേവസ്വം പ്രസിഡന്റ് സസ്പെന്‍ഡ് ചെയ്തത്.\nസംസ്ഥാന ആഭ്യന്തര വകുപ്പില് നിന്ന് ഡെപ്യൂട്ടേഷനില് ദേവസ്വം ബോര്‍ഡിലെത്തിയ ഉദ്യോഗസ്ഥരെ ബോര്‍ഡ് കൂടി അംഗീകരിച്ചിട്ടില്ല. അതിനാല് ശമ്പളം നല്‍കേണ്ടന്നാണ് മറ്റ് രണ്ട് അംഗങ്ങളുടെ നിലപാട്. സതീഷ്കുമാറിന്റെ സസ്പെന്‍ഷന് നിലനില്‍ക്കത്തക്കതല്ലെന്ന് ചൂണ്ടിക്കാണിക്കപ്പെടുന്നു. ദേവസ്വം അസിസ്റ്റന്റ് കമ്മിഷണര് മുതല് ഡെപ്യൂട്ടി കമ്മിഷണര്‍വരെയുള്ള ഉദ്യോഗസ്ഥരെ സസ്പെന്‍ഡ് ചെയ്യാന് ബോര്‍ഡില് മൂന്നില് രണ്ടുപേരുടെ അംഗീകാരം വേണം. എന്നാല് ബോര്‍ഡ് അംഗങ്ങളായ പി.നാരായണനും സുമതിക്കുട്ടിയമ്മയും പ്രസിഡന്റിനെതിരേയാണ് നിലയുറപ്പിച്ചിട്ടുള്ളത്. അതിനാല് ദേവസ്വം നിയമ പ്രകാരം പ്രസിഡന്റിന്റെ നടപടിക്ക് നിയമ സാധുത കുറവാണ്.\nഅക്കൌണ്ട്സ് ഉദ്യോഗസ്ഥനെ സസ്പെന്‍ഡ് ചെയ്ത നടപടി നിയമവിരുദ്ധമാണെന്ന് ബോര്‍ഡംഗം സുമതിക്കുട്ടിയമ്മ പറഞ്ഞു. ദേവസ്വം പ്രസിഡന്റ് തന്നിഷ്ടപ്രകാരം ചെയ്തത് അംഗീകരിക്കാനാവില്ലെന്നും അവര് വ്യക്തമാക്കി. സംഭവങ്ങളെക്കുറിച്ച് പ്രതികരിക്കാന് ദേവസ്വം പ്രസിഡന്റ് സി.കെ.ഗുപ്തന് വിസമ്മതിച്ചു. അതേസമയം പ്രശ്നം രമ്യമായി പരിഹരിച്ചില്ലെങ്കില് ശക്തമായ സമരത്തിനൊരുങ്ങാനാണ് ജീവനക്കാരുടെ നീക്കം.\n9. മുല്ലപ്പെരിയാര് വാദത്തിനു അമേരിക്കയില് നിന്നു ലേലത്തില് പിടിച്ച ഡാം ചരിത്രവും\nതൊടുപുഴ: മുല്ലപ്പെരിയാര് വിഷയത്തില് സുപ്രീംകോടതിയില് ഹാജരാക്കാന് ഡാം നിര്‍മിച്ച എക്സിക്യൂട്ടീവ് എന്‍ജിനീയര് രചിച്ച പുസ്തകം അമേരിക്കയില്‍നിന്നു കേരളം ലേലത്തില് പിടിച്ചു. ഡാമിന്റെ വിശദമായ വിവരങ്ങളടങ്ങിയ ‘ഹിസ്റ്ററി ഓഫ് പെരിയാര് പ്രോജക്ടാ’ണ് ലേലത്തില് പിടിച്ചത്.\nഡാം നിര്‍മാണത്തിന്റെ ചുമതലക്കാരനായിരുന്ന എക്സിക്യൂട്ടീവ് എന്‍ജിനീയര് എ.ടി. മെക്കന്‍സി രചിച്ച പുസ്തകം 1898-ല് അവതാരിക എഴുതി 1899-ലാണ് പ്രസിദ്ധീകരിച്ചത്. അലിബ്രോസ് എന്ന സൈറ്റിലെ ഇന്റര്‍നെറ്റ് പരസ്യത്തെത്തുടര്‍ന്ന് അമേരിക്കയിലെ ഒരു ഏജന്‍സിയില്‍നിന്നു കെ.എസ്.ഇ.ബി എക്സിക്യൂട്ടീവ് എന്‍ജിനീയര് ജയിംസ് വില്‍സനാണ് 20 ഡോളറിന് ലേലത്തില് പിടിച്ചത്. പുസ്തകം ഇന്നലെ തിരുവനന്തപുരത്ത് ലഭിച്ചു. ഡാമിന്റെ നിരമാണത്തെക്കുറിച്ചുള്ള വിവരങ്ങളും നിര്‍മാണ ഘട്ടത്തിലെ നിരധി ചിത്രങ്ങളും പുസ്തകത്തിലുണ്ട്. സുപ്രീംകോടതിയില് കേരളത്തിന്റെ വാദം സ്ഥാപിക്കാന് സഹായകമായ തെളിവുകള് ഈ പുസ്തകത്തില്‍നിന്ന് ലഭിക്കുമെന്ന പ്രതീക്ഷയിലാണ് ഉദ്യോഗസ്ഥര്.\n1963-ല് പുനപ്രസിദ്ധീകരിച്ച പുസ്തകം അമേരിക്കയിലെ മിഷിഗണ് യൂണിവേഴ്സിറ്റിയില് സൂക്ഷിച്ച കോപ്പിയുമായി ഒത്തുനോക്കിയ ശേഷമാണു വാങ്ങിച്ചത്. പുസ്തകത്തിന്റെ ഒരു പതിപ്പ് തമിഴ്നാട് സര്‍ക്കാരിന്റെ കൈവശമുണ്ട്. ഈ പുസ്തകത്തില് കേരളത്തിന് അനുകൂലമായ പരാമര്‍ശങ്ങളുണ്െടങ്കില് കോടതിയില് ഹാജരാക്കുമെന്നു മന്ത്രി എന്.കെ. പ്രേമചന്ദ്രന് പറഞ്ഞു. ശാസ്ത്രരേഖകള്‍ക്കൊപ്പം ചരിത്രരേഖകള് കൂടി ഹാജരാക്കുന്നതിന്റെ ഭാഗമായാണ് സംസ്ഥാനത്തിന്റെ ഈ നീക്കം.\n10. റെയില് പാളത്തില് വിള്ളല്: വന് ദുരന്തമൊഴിവായി\nഅരൂര്: തീരദേശ റെയില്‍വേ പാതയില് ചന്തിരൂര് വെളുത്തുള്ളി ലവല്‍ക്രോസിനു സമീപം പാളത്തില് വിള്ളല്. നാട്ടുകാര് റെയില്‍വേ അധികൃതരെ വിവരമറിയിച്ചതിനാല് ദുരന്തമൊഴിവായി.\nതിങ്കളാഴ്ച രാവിലെ എട്ടുമണിയോടെ ഇക്കാര്യം ശ്രദ്ധയില്‍പ്പെട്ട നാട്ടുകാര് വിവരം ആലപ്പുഴ, എറണാകുളം സ്റ്റേഷനുകളില് വിവരമറിയിക്കുകയായിരുന്നു. തീരദേശപാതയിലൂടെയുള്ള എക്സ്പ്രസ് വണ്ടികള് ഉള്‍പ്പെടെയുള്ള ട്രെയിനുകള് അരൂര്, തുറവൂര് സ്റ്റേഷനുകള്‍ക്കിടയില് വേഗം കുറയ്ക്കാന് അധികൃതര് നിര്‍ദേശം നല്‍കിയിട്ടുണ്ട്.\nചേര്‍ത്തല റെയില്‍വേ സ്റ്റേഷനില് നിന്നും എന്‍ജിനീയര്‍മാര് സ്ഥലത്തെത്തി അറ്റകുറ്റപ്പണികള് തുടങ്ങി. ഈ ജോലികള് ഇന്നും തുടരും. ലൈനിലൂടെ ഇരുപതു കിലോമീറ്റര് വേഗതയില് ട്രെയിനുകള് കടത്തിവിടാനാണ് നിര്‍ദേശം.\nവേനല് കടുക്കുമ്പോള് പാളങ്ങള്‍തമ്മില് കൂട്ടിമുട്ടി വളയാതിരിക്കുന്നതിന് നിര്‍മിച്ചിട്ടുള്ള എക്സ്പാന്‍ഷന് ജോയിന്റിലാണ് വിള്ളല് രൂപംകൊണ്ടത്.\n1. സര്‍ക്കാര് ഇടപെട്ടില്ലെങ്കില് അരിവില വീണ്ടും കൂടും\nകോഴിക്കോട്: ആന്ധ്രയിലെ നെല്ലൂര് മേഖലയില്‍നിന്ന് സംസ്ഥാനത്തേക്ക് അരി ലഭ്യത ഉറപ്പുവരുത്തുന്നതിന് സര്‍ക്കാര് അടിയന്തരമായി ഇടപെട്ടില്ലെങ്കില് വില ഇനിയും ഉയര്‍ന്നേക്കും. നെല്ലൂര് മേഖലയില് ലെവി കര്‍ശനമാക്കിയതിനെതുടര്‍ന്ന് കോഴിക്കോട്, തൃശൂര് റെയില്‍വേ ഗുഡ്സ് ഷെഡില് 13 ദിവസമായി അരി വാഗണ് എത്തിയിട്ടില്ല.\nലെവി ക്വാട്ട തികച്ച് ഈമാസം 10ന് ശേഷം ആന്ധ്രയില്‍നിന്ന് ലോഡിംഗ് ഉണ്ടാവൂ എന്ന സ്ഥിതി വന്നാല് സംസ്ഥാനത്ത് പ്രത്യേകിച്ച് മലബാര് മേഖലയില് അരിവില ഇനിയും കുതിച്ചുയരും. ലെവി കര്‍ശനമാക്കിയതിനെതുടര്‍ന്ന് 3:1 എന്ന അനുപാതത്തിലേ ആന്ധ്രയിലെ മില്ലുടമകള്‍ക്ക് സംസ്ഥാനത്തിന് പുറത്തേക്ക് അരി അയക്കാനാവൂ. എന്നാല്, ഇതില് ഇളവുവരുത്താന് ആന്ധ്ര സര്‍ക്കാര് വിചാരിച്ചാല് സാധിക്കും.\nകേരളത്തിലെ സാഹചര്യം പരിഗണിച്ച് കൂടുതല് അരി വിട്ടുകൊടുക്കാന് മില്ലുടമകള്‍ക്ക് അനുവാദം നല്‍കാന് കേരള സര്‍ക്കാര് ആന്ധ്രയോട് അഭ്യര്‍ഥിച്ചാല് മാത്രമേ പ്രതിസന്ധി പരിഹരിക്കാന് സാധിക്കൂ എന്ന് മൊത്തവ്യാപാരികള് പറയുന്നു.\nതെരഞ്ഞെടുപ്പ് നടക്കുന്ന സംസ്ഥാനങ്ങളില് പ്രത്യേകിച്ച് കോണ്‍ഗ്രസ് ഭരണത്തിലുള്ള ആന്ധ്രയിലും കോണ്‍ഗ്രസിന് പ്രതീക്ഷയുള്ള കര്‍ണാടകയിലും മൂന്ന് രൂപക്ക് അരി നല്‍കാന് കോണ്‍ഗ്രസ് നേതൃത്വം ആലോചിക്കുന്നുണ്ട്.\nഇതിന് എഫ്.സി.ഐ ഗോഡൌണുകളില് വന്‍തോതില് അരി ശേഖരിക്കേണ്ടതുണ്ട്. അതിനാണ് ഈവര്‍ഷം ലെവി കര്‍ശനമാക്കിയതെന്ന് മൊത്തവ്യാപാരികള് പറയുന്നു.\n10 രൂപയില് താഴെ വിലക്കാണ് എഫ്.സി.ഐ ലെവിക്കുള്ള അരി സംഭരിക്കുന്നത്. ലെവി അരി നല്‍കുന്ന വകയില് മില്ലുടമകള്‍ക്കുണ്ടാകുന്ന നഷ്ടം അവര് നികത്തുന്നത് കേരളത്തിലേക്ക് അയക്കുന്ന അരിയുടെ വില ഉയര്‍ത്തിയാണ്.\nആന്ധ്രയില് ലെവി കര്‍ശനമാക്കുമ്പോള് കേരളത്തില് അരിവില കൂടുക സ്വാഭാവികമാണ്. ആഴ്ചയില് കുറഞ്ഞത്4റേക്ക് (160 വാഗണ്) അരി എങ്കിലും സംസ്ഥാനത്തെത്തിയില്ലെങ്കില് പ്രതിസന്ധി ഉണ്ടാവും. ഈ സാഹചര്യം നിലനില്‍ക്കുമ്പോഴാണ് ഇനി വാഗണ് എത്താന് രണ്ടാഴ്ച സമയം എടുക്കുമെന്ന സാഹചര്യമുള്ളത്.\nഅഞ്ച് വര്‍ഷത്തിനു ശേഷമാണ് എഫ്.സി.ഐ ലെവി കര്‍ശനമാക്കുന്നത്. എഫ്.സി.ഐ ഗോഡൌണുകളില് ആവശ്യത്തിന് അരി ഇല്ലാത്തതിനെതുടര്‍ന്നാണിത്.\nകൊല്ലം, കൊച്ചി റെയില്‍ഗുഡ്സ് ഷെഡില് അരി എത്തുന്നതിനാല് അവിടെനിന്ന് ബോധന, 1001 ഇനം അരി കൊണ്ടുവരാന് മലബാറിലെ വ്യാപാരികള് ശ്രമിക്കുന്നുണ്ട്.\nആന്ധ്രയില്‍നിന്നുള്ള കുറുവ അരിയുടെ വരവ് നിലച്ചതോടെ തമിഴ്നാട്, കര്‍ണാടക സംസ്ഥാനങ്ങളില്‍നിന്നുള്ള ഗുണംകുറഞ്ഞ കുറുവ അരിക്കും വില കൂടി. തമിഴ്നാട്ടില്‍നിന്നും കര്‍ണാടകത്തില്‍നിന്നും ലോറിമാര്‍ഗം അരി കേരളത്തില് എത്തുന്നുണ്ട്. ഗുജറാത്ത് അടക്കം ചില ഉത്തരേന്ത്യന് സംസ്ഥാനങ്ങളില്‍നിന്നും അരി എത്തിക്കാന് വ്യാപാരികള് ശ്രമം നടത്തുന്നുണ്ട്.\nകുറുവ ഇനം അരിക്ക് കിലോക്ക് 17.50 മുതല് 19.50 വരെയായി ചില്ലറ വില ഉയര്‍ന്നിട്ടുണ്ട്. അരി വില ഉയരുന്നത് മൊത്തവ്യാപാരികള്‍ക്ക് വന് ലാഭം നേടിക്കൊടുക്കുന്ന സാഹചര്യമുണ്ടെന്ന സൂചനയുമുണ്ട്.\nരണ്ടാഴ്ച മുമ്പ് വിലകുറഞ്ഞ സമയത്ത് വാങ്ങി സ്റ്റോക്കുചെയ്ത അരിയാണ് ഇപ്പോള് വന് വിലക്ക് മൊത്തവ്യാപാരികള് വിറ്റഴിക്കുന്നതത്രെ. അരി വാഗണ് എത്താന് വൈകുന്ന സാഹചര്യത്തില് വില വീണ്ടും ഉയരുന്നത് സംസ്ഥാനത്തെ ഉപഭോക്താക്കള്‍ക്ക് തിരിച്ചടിയാവുമെങ്കിലും അരി സ്റ്റോക്ക് ചെയ്ത മൊത്തവ്യാപാരികള്‍ക്ക് വന് ലാഭം ഉണ്ടാവും.\nഅരിവില ഉയര്‍ന്നതിനെതുടര്‍ന്ന് സഹകരണ വകുപ്പ് സബ്സിഡി നിരക്കില് സംസ്ഥാനത്ത് 10,267 അരിക്കടകള് തുടങ്ങിയിരുന്നു. വിലകുറഞ്ഞതിനെതുടര്‍ന്ന് ഒരുമാസം മുമ്പ് അരിക്കടകളുടെ പ്രവര്‍ത്തനം നിര്‍ത്തിയിരുന്നു. പുഴുങ്ങലരിക്ക് 14 രൂപയും പച്ചരിക്ക് 13.50ഉം ആയിരുന്നു ഇവിടെ വില. സഹകരണ വകുപ്പിനൊപ്പം സംസ്ഥാന സിവില് സപ്ലൈസ് കോര്‍പറേഷനും അരിക്കടകള് ആരംഭിച്ചിരുന്നു.\nഇത് ഇപ്പോഴും തുടരുന്നുണ്ട്. അരിവില വീണ്ടും ഉയര്‍ന്ന സാഹചര്യത്തില് അരിക്കടകള് വ്യാപകമാക്കാന് സിവില് സപ്ലൈസ് കോര്‍പറേഷന് തീരുമാനിച്ചിട്ടുണ്ട്. എന്നാല് സിവില് സപ്ലൈസിന് അരി നല്‍കുന്നത് സംസ്ഥാനത്തെ മൊത്തവ്യാപാരികളാണ്.\nസിവില് സപ്ലൈസിന് ഉയര്‍ന്ന വില ടെണ്ടര് ചെയ്തായിരിക്കും മൊത്തവ്യാപാരികള് അരി നല്‍കുക. ഇത് സംസ്ഥാന സര്‍ക്കാറിന് വന് സാമ്പത്തികബാധ്യത ഉണ്ടാക്കും. ഈ സാഹചര്യത്തില് ആന്ധ്ര സര്‍ക്കാറില് സമ്മര്‍ദം ചെലുത്തി ലെവിയില് ഇളവുവരുത്തിച്ച് കേരളത്തിലെ മൊത്തവ്യാപാരികള്‍ക്ക് അരി വിട്ടുകൊടുക്കാനുള്ള സാഹചര്യം ഉണ്ടാക്കാന് സംസ്ഥാന സര്‍ക്കാറിന് സാധിച്ചാല് മാത്രമേ അരിവില പിടിച്ചുനിര്‍ത്താനുള്ള സാഹചര്യമുണ്ടാവൂ എന്നാണ് വ്യാപാരരംഗത്തെ പ്രമുഖര് നല്‍കുന്ന സൂചന.\n2. എച്ച്.എം.ടി ഇടപാടിലടക്കം രജിസ്ട്രേഷനില് ദുരൂഹത\nതിരുവനന്തപുരം: എച്ച്.എം.ടി ഭൂമി വില്‍പനയുടെ രജിസ്ട്രേഷനില് പ്രകടമായ തിടുക്കവും താല്‍പര്യവും മറച്ചുവെച്ച് ഭൂമി ഇടപാടിന്റെ നിയമസാധുതയില് മാത്രം വിവാദമൊതുക്കാന് ഉദ്യോഗസ്ഥതലത്തിലും ദുരൂഹ ശ്രമം. ഇക്കാര്യത്തിലെന്നതുപോലെ ചില ഉന്നത ഭൂമി ഇടപാടുകളില് രജിസ്ട്രേഷന് ഉദ്യോഗസ്ഥതലത്തിലുണ്ടായ തിടുക്കവും താല്‍പര്യവും മറച്ചുവെക്കപ്പെടുകയാണ്.\nമധ്യകേരളത്തില് നടന്ന നിരവധി ഭൂമിഇടപാടുകളില് യഥാര്‍ഥ ഭൂമിവില കുറച്ചുവെച്ച് രജിസ്ട്രേഷന് നടത്തിയതിന് പിന്നില് ഉന്നത ഉദ്യോഗസ്ഥന്റെ താല്‍പര്യമുണ്ടെന്നാണ് കീഴ് ജീവനക്കാരുടെ ആരോപണം.\nഒരു ഉന്നത സര്‍ക്കാര് ഉദ്യോഗസ്ഥന് കോട്ടയം ജില്ലയിലെ വൈക്കം താലൂക്കില് ചെമ്പുവില്ലേജില് പത്തരഏക്കറോളം സ്ഥലം 2007 ഫെബ്രുവരി എട്ടിന് രജിസ്റ്റര് ചെയ്തുകൊടുത്തത് മൊത്തം 4,10,000 രൂപക്കായിരുന്നു.\nസര്‍വേ നമ്പര് 503/2007 ല്‍പ്പെടുന്ന 5.17 ഏക്കര് മൊത്തം ഒന്നര ലക്ഷം രൂപയും സര്‍വേ നമ്പര് 504/2007ല്‍പ്പെടുന്ന 5.17 ഏക്കര്‍സ്ഥലം മൊത്തം 2.6 ലക്ഷം രൂപയും വിലകണക്കാക്കിയാണ് രജിസ്റ്റര് ചെയ്തത്.\nഈ വില്ലേജില് കുറഞ്ഞ വില സെന്റിന് 15000 രൂപ എന്ന നിരക്കിലാണ് തഹസില്‍ദാരും വില്ലേജ് ഓഫീസും കണക്കാക്കിയിട്ടുള്ളത് എന്നിരിക്കെ മൊത്തം 10.34 ഏക്കര് വരുന്ന ഈ സ്ഥലത്തിന് 15,5,1000 രൂപ വില കണക്കാക്കേണ്ടതായിരുന്നുവെന്ന് റിപ്പോര്‍ട്ട് ചെയ്ത സബ് രജിസ്ട്രാറെ പിന്നീട് സസ്പെന്റ് ചെയ്യുകയായിരുന്നു.\nഎച്ച്.എം.ടിക്ക് സര്‍ക്കാര് നല്‍കിയ 781 ഏക്കര് ഭൂമിയില് കൈവശമുണ്ടായിരുന്നത് 642 ഏക്കര്‍മാത്രമാണ്.\nഇതില് അധിക ഭൂമി വില്‍ക്കാനായി കണ്ടെടുത്ത 100 ഏക്കറില് 70 ഏക്കറാണ് ബ്ലൂസ്റ്റാര് റിയല് റ്റേഴ്സ് എന്ന കമ്പനിക്ക് രജിസ്റ്റര് ചെയ്തുകൊടുത്തത്. രേഖകള് പ്രകാരം മൊത്തം 91 കോടി രൂപക്കാണ് വിറ്റത്. സെന്റിന് 1.30ലക്ഷം രുപ നിരക്കില് രജിസ്റ്റര് ചെയ്ത ഭൂമിക്ക് മതിപ്പ് വില ഏഴ് ലക്ഷം രൂപയായാണ് കണക്കാക്കിയിട്ടുള്ളത്.\nസ്ഥല വിലയില് സംശയം തോന്നിയ കണയന്നൂര് തഹസില്‍ദാര് ഈ ആധാരം രജിസ്റ്റര് ചെയ്യുന്നതിനെ 2006 നവംബര് മൂന്നിന് വിലക്കിയിരുന്നു. എന്നാല് 2006 നവംബര് 17ന് ധിറുതിപിടിച്ച് ഈ വിലക്ക് പിന്‍വലിച്ചതിന് പിന്നില് വകുപ്പിലെ ഉന്നതന്റെ പങ്കുണ്ടെന്നാണ് പരാതി. തുടര്‍ന്ന് രജിസ്ട്രേഷന് നടപടികള് അതിശീഘ്രമായാണ് പൂര്‍ത്തിയായത്.\nഇതിനിടയില് സബ് രജിസ്ട്രാറും തഹസില്‍ദാറും തമ്മിലുള്ള കൂടിക്കാഴ്ചയും ദുരൂഹത സൃഷ്ടിക്കുന്നു. അന്ന് ഓഫീസില് ഡ്യൂട്ടിയില് സബ് രജിസ്ട്രാര് അവധിയായിരുന്നു. ചാര്‍ജുള്ള ഡെപ്യൂട്ടി സബ് രജിസ്ട്രാര് രജിസ്ട്രേഷന് നടത്തിക്കൊടുക്കാന് മടിച്ചതിനെ തുടര്‍ന്ന് അവധിയിലായിരുന്നസബ്രജിസ്ട്രാറെ എത്രയും പെട്ടെന്ന് സ്ഥലത്തെത്തിച്ച് രജിസ്ട്രേഷന് പൂര്‍ത്തിയാക്കുകയായിരുന്നു.\nഎന്നാല് വീണ്ടും ദുരൂഹത പരത്തിക്കൊണ്ട് കൃത്യം ഒരുമാസത്തിന് ശേഷം പാലക്കാട് ജില്ലാ രജിസ്ട്രാര് ഇവിടെയെത്തി ഓഡിറ്റിംഗ് നടത്തുകയും ഒന്നരലക്ഷത്തോളം രൂപയുടെ ക്രമക്കേട് കണ്ടെത്തുകയുമാണുണ്ടായത്. ഈ പരിശോധനയില് എച്ച്.എം.ടി ഇടപാട് പരാമര്‍ശിക്കപ്പെട്ടതേയില്ലെന്നത് വിചിത്രമായി. 2006 ഡിസംബര് 18 മുതല് 23 വരെയായിരുന്നു ഓഡിറ്റിംഗ്.\nഎച്ച്.എം.ടി ഇടപാട് ഇതില് ഓഡിറ്റിംഗിന് വിധേയമാക്കിയില്ലെങ്കിലും 1.50ലക്ഷം രൂപയുടെ കൃതിമം ഈ ഓഫീസില് നടന്നതായി ഓഡിറ്റിംഗ് ഓഫീസര് കണ്ടെത്തി. തുടര്‍ന്ന് സബ് രജിസ്ട്രാറെ ചിട്ടി ഇന്‍സ്പെക്ടറായി തൃശൂരില് നിയമിച്ചു.\nഎന്നാല് ദിവസങ്ങള്‍ക്കുള്ളില് അദ്ദേഹം എറണാകുളത്ത് ഇടപ്പള്ളി രജിസ്ട്രേഷന് വകുപ്പില് തിരിച്ചെത്തി. അതിന് പിന്നിലും ജീവനക്കാര് ദുരൂഹത കാണുന്നു. ഒന്നര ലക്ഷം രൂപയുടെ രജിസ്ട്രേഷന് കൃത്രിമം കണ്ടുപിടിച്ച ഓഡിറ്റിംഗില് എച്ച്.എം.ടി ഇടപാട് ശ്രദ്ധിക്കപ്പെടാതിരുന്നതില് ഏറെ ദുരൂഹതയുണ്ട്. ഭൂമിയുടെ യാഥാര്‍ഥ വിലയില് നിന്നും കുറവായി കണ്ടെത്തിയ നിലക്ക് ഈ ഇടപാടില് കോടികളുടെ സ്റ്റാമ്പ് ഡ്യൂട്ടി നഷ്ടമാണ് ഉണ്ടായതെന്ന ആരോപണം ആന്നേ ഉദ്യോഗസ്ഥരുടെ ഇടയിലുണ്ടായിരുന്നു.\nഎന്നാല് സര്‍ക്കാറിന്റെ ഇടപാടാണെന്നും വ്യവസായാവശ്യത്തിനായുള്ള ഇടപാടില് സര്‍ക്കാറാണ് വില നിശ്ചയിക്കുന്നതെന്നുമുള്ള ആരോപണം ആദ്യമേ ഉയര്‍ന്നിരുന്നു. കേരളത്തിലുടനീളം പ്രവര്‍ത്തിക്കുന്ന രജിസ്ട്രേഷന് ഇടനിലക്കാരുടെ ശൃംഖല പ്രവര്‍ത്തിക്കുന്നത് ഉന്നതന്റെ ഇഷ്ടാനിഷ്ടങ്ങള്‍ക്കനുസൃതമാണെന്നതാണ് ജീവനക്കാരുടെ ആരോപണം.\n3. തെരഞ്ഞെടുപ്പ് പ്രതിസന്ധി: ഇലക്ഷന് കമീഷന് ഇന്ന് കര്‍ണാടകയില്\nബാംഗ്ലൂര്: കര്‍ണാടകയില് ഇടക്കാല നിയമസഭാ തെരഞ്ഞെടുപ്പ് അനിശ്ചിതത്വത്തിലായിരിക്കെ സ്ഥിതിഗതികള് വിലയിരുത്താന് കേന്ദ്ര തെരഞ്ഞെടുപ്പ് കമീഷന് അംഗങ്ങള് ഇന്ന് സംസ്ഥാനത്തെത്തും. മണ്ഡലപുനര്‍നിര്‍ണയവും, വോട്ടര്‍പട്ടിക പുതുക്കലും മുഖ്യതെരഞ്ഞെടുപ്പ് കമീഷണര് എന്. ഗോപാലസ്വാമി, അംഗങ്ങളായ നവീന് ചൌള, ഡോ. എസ്.വൈ ഖുറൈശി എന്നിവര് പരിശോധിക്കും.\nആറുമാസത്തെ രാഷ്ട്രപതി ഭരണം മെയ് 28 ന് അവസാനിക്കുന്നതിനാല്, അതിനുമുമ്പ് മണ്ഡലങ്ങള് പുനര്‍നിര്‍ണയിച്ച് വോട്ടെടുപ്പ് നടത്താനാകുമോ എന്നാണ് കമീഷന് പരിശോധിക്കുന്നത്. ബി.ജെ.പിയും, മതേതരദളും മെയില് തെരഞ്ഞെടുപ്പ് നടത്താന് ആവശ്യപ്പെടുമ്പോള് കോണ്‍ഗ്രസിന് വിയോജിപ്പാണ്. കാരണം കൂടാതെ ആറുമാസത്തില് കൂടുതല് തെരഞ്ഞെടുപ്പ് വൈകിക്കരുതെന്ന സുപ്രീംകോടതി നിര്‍ദേശവും കമീഷനെ പ്രതിസന്ധിയിലാക്കുന്നു.\nതെരഞ്ഞെടുപ്പ് മെയില് നടത്തുന്നതിനെ ക്കുറിച്ച് കമീഷന് ആലോചിക്കുന്നതിനിടെ വോട്ടര്‍പട്ടിക പുതുക്കല് ഉള്‍പ്പെടെ തെരഞ്ഞെടുപ്പ് ജോലികളെ കോണ്‍ഗ്രസ് വിമര്‍ശിച്ചു. തെരഞ്ഞെടുപ്പ് ജോലികളിലെ അപാകതകള് ഒഴിവാക്കിയിട്ട് തെരഞ്ഞെടുപ്പ് നടത്തിയാല് മതിയെന്ന് കെ.പി.സി.സി പ്രസിഡന്റ് മല്ലികാര്‍ജുന് ഖാര്‍ഗെ പറഞ്ഞു. നാലുകോടിയില് പരം വോട്ടര്‍മാരുണ്ടായിരുന്ന സംസ്ഥാനത്ത്, 56 ലക്ഷംപേരെ ഒഴിവാക്കിയാണ് പുതുക്കിയ കരട് വോട്ടര്‍പട്ടിക തയാറാക്കിയത്. വ്യാജവോട്ടര്‍മാര് വോട്ടര്‍പട്ടികയില് കടന്നുകൂടിയെന്നും ഖാര്‍ഗെ വാര്‍ത്താസമ്മേളനത്തില് കുറ്റപ്പെടുത്തി. മണ്ഡല അതിര്‍ത്തി പുനര്‍നിര്‍ണയിക്കാതെയുള്ള അന്തിമ വോട്ടര്‍പട്ടിക ഈ മാസം പത്തിന് പുറത്തിറക്കും.\nമണ്ഡല പുനര്‍നിര്‍ണയ റിപ്പോര്‍ട്ട് നടപ്പാക്കിയതിനെ തുടര്‍ന്ന് തെരഞ്ഞെടുപ്പ് ജോലികള് പൂര്‍ത്തിയാക്കാന് ആറുമാസം ആവശ്യപ്പെട്ട കമീഷന് ഇപ്പോള് ഒരുമാസംകൊണ്ട് ജോലി പൂര്‍ത്തിയാക്കാന് കഴിയുമെന്ന് പറയുന്നതില് അര്‍ഥമില്ലെന്ന് ഖാര്‍ഗെ പറഞ്ഞു. വീടുവീടാന്തരം കയറിയിറങ്ങി വോട്ടര്‍പട്ടിക തയാറാക്കിയിട്ടും അപാകത ഒഴിവാക്കാനായില്ല. തിരിച്ചറിയല് കാര്‍ഡ് വിതരണവും പൂര്‍ത്തിയായിട്ടില്ല. അതേസമയം തെരഞ്ഞെടുപ്പ് നീട്ടിവെക്കാന് കോണ്‍ഗ്രസ് ആവശ്യപ്പെട്ടിട്ടില്ലെന്നും അദ്ദേഹം വ്യക്തമാക്കി. കൂടാതെ സംസ്ഥാനത്തെ ചില ബൂത്തുകളിലെ വോട്ടര്‍മാരുടെ എണ്ണം അയ്യായിരത്തിലേറെയായാണ് കമീഷന് നിര്‍ണയിച്ചിരിക്കുന്നത്. എന്നാല് 1,200 വോട്ടര്‍മാരാണ് പരമാവധി ഒരുബൂത്തില് വരേണ്ടതെന്നും അദ്ദേഹം പറഞ്ഞു.\nകര്‍ണാടക മുഖ്യതെരഞ്ഞെടുപ്പ് ഓഫീസര് ആര്. രാമശേഷന്, ചീഫ് സെക്രട്ടറി സുധാകര് റാവു എന്നിവരുമായി കമീഷന് അംഗങ്ങള് നാളെ കൂടിക്കാഴ്ച നടത്തും. വിവിധ രാഷ്ട്രീയപ്പാര്‍ട്ടി നേതാക്കളെ കമീഷന് ചര്‍ച്ചക്ക് ക്ഷണിച്ചിട്ടുണ്ട്.\nഅതിനിടെ എ.ഐ.സി.സി ജനറല് സെക്രട്ടറി രാഹുല് ഗാന്ധി ഈ മാസം ഒടുവില് അഞ്ചുദിവസത്തെ സംസ്ഥാന പര്യടനത്തിനെത്തുമെന്ന് യൂത്ത് കോണ്‍ഗ്രസ് അധ്യക്ഷന് അശോക് തന്‍വര് അറിയിച്ചു.\n4. തെരഞ്ഞെടുപ്പ് നേരത്തെയാവില്ല: ഇടതുപക്ഷം\nന്യൂദല്‍ഹി: യു.പി.എ സര്‍ക്കാര് രാജ്യത്തെ ഉടന് തെരഞ്ഞെടുപ്പിലേക്ക് തള്ളിവിടാന് സാധ്യതയില്ലെന്ന് ഇടതുപക്ഷം. ‘ബജറ്റ് ഭരണപക്ഷത്തിന് എന്തെങ്കിലും രാഷ്ട്രീയ നേട്ടം ഉണ്ടാക്കില്ല. അതിനാല് തന്നെ ഒരു വര്‍ഷം നേരത്തെ തെരഞ്ഞെടുപ്പ് എന്ന ആശയത്തോട് യു.പി.എ ഘടക കക്ഷികള് യോജിക്കാനുള്ള സാധ്യത വിരളമാണ്’.^വാര്‍ത്താ ഏജന്‍സിക്കു നല്‍കിയ അഭിമുഖത്തില് സി.പി.എം, സി.പി.ഐ നേതാക്കള് അഭിപ്രായപ്പെട്ടു. ജൂലൈ മാസത്തോടെ ഇടതുപക്ഷത്തെ എതിര്‍ത്ത് അമേരിക്കയുമായി ആണവകരാറില് ഏര്‍പ്പെടാന് കോണ്‍ഗ്രസ് തീരുമാനിച്ചെന്ന വാദവും ഇടതു നേതാക്കള് തള്ളി.\n‘റെയില്, പൊതു ബജറ്റുകള് വരാനിരിക്കുന്ന തെരഞ്ഞെടുപ്പിനെ ലക്ഷ്യം വെച്ചാണെന്നതില് സംശയമില്ല. കോണ്‍ഗ്രസിന് ശുഭപ്രതീക്ഷയുമുണ്ട്. പക്ഷേ, യു.പി.എയിലെ മറ്റ് ഘടകകക്ഷികള് നേരത്തെയുള്ള തെരഞ്ഞെടുപ്പിനെ അനുകൂലിക്കുമെന്ന് ഞാന് കരുതുന്നില്ല.’ ^ സി.പി.എം നേതാവ് മുഹമ്മദ് സലിം പറഞ്ഞു. ബജറ്റിലെ കാര്‍ഷിക കടാശ്വാസം കോണ്‍ഗ്രസിന് പറയത്തക്ക പ്രയോജനം ഉണ്ടാക്കില്ലെന്ന് സി.പി.ഐ നേതാവ് സുധാകര് റെഡ്ഢിയും അഭിപ്രായപ്പെട്ടു.\n5. നന്ദിഗ്രാമില് വീണ്ടും ഏറ്റുമുട്ടല്\nനന്ദിഗ്രാം: പശ്ചിമബംഗാളിലെ ഭൂമി ഉച്ചഡ് പ്രതിരോധ സമിതിയുടെ പ്രവര്‍ത്തകരും സി.പി.എം പ്രവര്‍ത്തകരും തമ്മിലുണ്ടായ ഏറ്റുമുട്ടലില് നാല് സമിതി പ്രവര്‍ത്തകര്‍ക്ക് പരിക്കേറ്റു.\nഈസ്റ്റ് മിഡ്നാപൂര് ജില്ലയിലെ കെയ്ഖാലി പ്രദേശത്താണ് സംഭവം.\nനാലുപേരും ആശുപത്രിയിലാണ്. വെടിയുണ്ടയേറ്റ ദേബശീഷ് മണ്ഡലിന്റെ നില ഗുരുതരമാണ്. പ്രകോപനമില്ലാതെയാണ് ആക്രമണമുണ്ടായതെന്ന് തൃണമൂല് കോണ്‍ഗ്രസ് എം.എല്.എ ശിശില് അധികാരി പറഞ്ഞു. സംഭവത്തെക്കുറിച്ച് സി.പി.എം അജ്ഞത നടിച്ചു.\nസംഘര്‍ഷാവസ്ഥയെ തുടര്‍ന്ന് സ്ഥലത്ത് പോലിസ് സന്നാഹം ശക്തമാക്കി.\n5. വിദേശ തൊഴിലാളികളുടെ പണിമുടക്കുകള് നിയമവിരുദ്ധം; സമരം അവസാന മാര്‍ഗമായിരിക്കണം: തൊഴില് മന്ത്രി\nമനാമ: സമരത്തിനിറങ്ങുകയെന്നത് അവസാനത്തെ മാര്‍ഗമായിരിക്കണമെന്ന് തൊഴില് മന്ത്രി ഡോ. മജീദ് അല് അലവി വ്യക്തമാക്കി. അടുത്തിടെ വിദേശ തൊഴിലാളികള് നടത്തിയ പണിമുടക്കുകള് നിയമവിരുദ്ധമായിരുന്നുവെന്ന് അദ്ദേഹം ചൂണ്ടിക്കാട്ടി.\nതൊഴിലാളി യൂനിയനുകളുടെ പരിധിയില് വരുന്ന നിയമപരമായ രീതിക്ക് വിരുദ്ധമായാണ് സമീപകാലത്തെ അഞ്ച് സമരങ്ങളുണ്ടായത്. ഇത്തരം സമരങ്ങള് പൊതുതാല്‍പര്യങ്ങളെ ഹനിക്കുകയും കമ്പനികള്‍ക്ക് വന് നഷ്ടത്തിന് ഇടവരുത്തുകയും ചെയ്യുമെന്നു മാത്രമല്ല രാജ്യത്തിന്റെ വികസന പ്രക്രിയയെ ഒരു രീതിയിലും സഹായിക്കുകയുമില്ല. വിദേശ തൊഴിലാളികള് ശമ്പളക്കാര്യത്തിലടക്കം രേഖാമൂലമുള്ള തൊഴില് കരാറുകള് ലഭ്യമാക്കേണ്ടത് ആവശ്യമാണ്. അനുയോജ്യവും മാന്യവുമായ തൊഴില് സാഹചര്യങ്ങളും താമസ സൌകര്യങ്ങളും ഒരുക്കിക്കൊടുക്കണമെന്ന് കമ്പനികളോട് അദ്ദേഹം ആവശ്യപ്പെട്ടു.\nസമരം സാമൂഹികവും സാമ്പത്തികവുമായ താല്‍പര്യ സംരക്ഷണത്തിനുള്ള സമാധാനപരമായ മാര്‍ഗമാണെന്നും ട്രേഡ് യൂനിയന് നിയമമനുസരിച്ച് അംഗീകൃതവും രാജ്യം ഒപ്പുവെച്ചിട്ടുള്ള അന്താരാഷ്ട്ര കരാറുകളുമനുസരിച്ചുള്ളതുമാണ്. എന്നാല് മറ്റെല്ലാ വഴികളിലൂടെയും ശ്രമിച്ച് വിജയിക്കാത്ത സാഹചര്യത്തില് മാത്രമായിരിക്കണം ആ വഴി തെരഞ്ഞെടുക്കേണ്ടത്.\nതര്‍ക്കമുള്ള ഇരുപക്ഷങ്ങളും തമ്മിലെ സംഭാഷണം, കൂട്ടായ ചര്‍ച്ചകള്, മന്ത്രാലയത്തിന്റെ മധ്യസ്ഥത തുടങ്ങിയവ പരാജയപ്പെട്ടാല് മാത്രം ആശ്രയിക്കേണ്ടതാണെന്ന് അദ്ദേഹം പറഞ്ഞു. പരസ്പരം ഒത്തുതീര്‍പ്പിലെത്താന് കഴിഞ്ഞില്ലെങ്കില് നീതിന്യായകാര്യ^ഇസ്ലാമികകാര്യ മന്ത്രാലയത്തിലെ തൊഴില്‍തര്‍ക്കപരിഹാര പാനലില് അവസാന തീര്‍പ്പിനായി സമീപിക്കാം.\nന്യായമായ തൊഴിലവകാശത്തിനായി ശ്രമിക്കുന്ന വിദേശ തൊഴിലാളികളെ നാടുകടത്തുന്നത് ബഹ്റൈന് നയമല്ല. എന്നാല് തൊഴിലുടമകള്‍ക്ക് നിയമപരമായി കരാര് അവസാനിപ്പിക്കുകയും നിശ്ചിത സമയത്തിനകം ജോലി പൂര്‍ത്തിയാക്കുന്നതിനായി പകരം വര്‍ക്ക് പെര്‍മിറ്റ് ലഭിക്കുന്നതിന് മന്ത്രാലയത്തെ സമീപിക്കുകയും ചെയ്യാവുന്നതാണെന്ന് അദ്ദേഹം പറഞ്ഞു.\n6. പ്രതീക്ഷ ബജറ്റിലെ നികുതി ഇളവുകളില്\nഓഹരി അവലോകനം: പി.സി. സെബാസ്റ്റ്യന്\nഏറെ പ്രതീക്ഷയോടെ കാത്തിരുന്ന കേന്ദ്ര ബജറ്റ് നിരാശപ്പെടുത്തിയതോടെ ഓഹരി വിപണി മറ്റ് പിടിവള്ളികള് തേടുന്നു. വരും ദിവസങ്ങളില് സ്ഥിരത ആര്‍ജിക്കാനുള്ള ശ്രമമാവും വിപണിയില് ഉണ്ടാകുക. ഒപ്പം ബജറ്റ് ഏറെ ഗുണകരമാകാന് ഇടയുള്ള മേഖലകളിലെ കമ്പനികളുടെ ഓഹരികളും വരും ദിവസങ്ങളില് മുന്നേറിയേക്കും. ബജറ്റ് കൂടി കടന്ന് പോയതോടെ ഇനിയുള്ള നാളുകളില് വിദേശ വിപണികളിലെ ചലനങ്ങളാവും ഓഹരി വിപണിയെ നിയന്ത്രിക്കുക. പക്ഷെ, അടുത്തമാസം ആദ്യം പുറത്തുവരുന്ന കോര്‍പറേറ്റ് ഫലങ്ങള് ഓഹരി വിപണിയുടെ ഭാവിയില് നിര്‍ണായകമാകും.\nഒരു വര്‍ഷത്തില് താഴെയുള്ള നിക്ഷേപങ്ങളില്‍നിന്ന് ലഭിക്കുന്ന ലാഭത്തിന് ചുമത്തുന്ന നികുതി 10 ശതമാനത്തില്‍നിന്ന് 15 ശതമാനമാക്കിയതാണ് ബജറ്റില് ഓഹരി വിപണിയെ ബാധിക്കുന്ന പ്രധാന നിര്‍ദേശങ്ങളിലൊന്ന്. ഇതിന്റെ പ്രത്യാഘാതങ്ങള് വിലയിരുത്തി വരുന്നേയുള്ളൂ. എങ്കിലും ഈ തീരുമാനം മൂലം ഓഹരി വിപണിക്ക് കാര്യമായ നിക്ഷേപ നഷ്ടം ഉണ്ടാകാനിടയില്ല. കൂടാതെ ഓഹരി വിപണിയെ ദീര്‍ഘകാല നിക്ഷേപങ്ങള്‍ക്കുള്ള മാര്‍ഗമായി കാണാന് പ്രേരണയാവുകയും ചെയ്യും. നിക്ഷേപ കാലാവധി ഒരു വര്‍ഷത്തില് കൂടുതലാണെങ്കില് നികുതിയേയില്ല.\nബജറ്റില് ചെറുകാറുകളുടെ നികുതിയില് വന് കുറവ് വരുത്തിയിട്ടുണ്ട്. ഇത് ഓട്ടോ മൊബൈല് കമ്പനികളുടെ ഓഹരികളെ വരും ദിവസങ്ങളില് സജീവമാക്കും. ബജറ്റ് പ്രഖ്യാപന ദിവസം തന്നെ ഇതിന്റെ സൂചന ലഭിക്കുകയും ചെയ്തു. ബജറ്റ് നേരിട്ട് ബാധിക്കുന്ന ഒരു വിഭാഗം ബാങ്കുകളുടെ ഓഹരികളാണ്. ബജറ്റില് പ്രഖ്യാപിച്ചിരിക്കുന്ന 60,000 കോടിയുടെ കാര്‍ഷിക കടാശ്വാസം ബാങ്കുകള്‍ക്ക് ഉണ്ടാക്കുന്ന നഷ്ടം എങ്ങനെ നികത്തുമെന്നതിനെപ്പറ്റി ഇപ്പോള് കൃത്യമായ ധാരണയില്ല. കടാശ്വാസം നടപ്പാക്കിയശേഷമേ ഇത് പ്രഖ്യാപിക്കൂ. അതുവരെ ബാങ്ക് ഓഹരികള്‍ക്ക് അത്ര നല്ല കാലമായിരിക്കില്ലെന്നാണ് സൂചന. സാമ്പത്തിക വളര്‍ച്ചാ നിരക്കില് കുറവുണ്ടായതാണ് സാമ്പത്തിക സര്‍വേ വ്യക്തമാക്കുന്നത്.\nകൂടാതെ കമ്പനികളുടെ മൂന്നാം ത്രൈമാസ ഫലങ്ങളും അത്ര നല്ല സൂചനയല്ല നല്‍കുന്നത്. ഇതിനെല്ലാം പുറമെ ഇപ്പോള് നാണയപ്പെരുപ്പ നിരക്കിലെ വര്‍ധനയും വിപണിക്ക് ഭീഷണിയാവുകയാണ്. രാജ്യാന്തര വിപണിയില് അസംസ്കൃത എണ്ണയുടെ വില ബാരലിന് 103 ഡോളര് വരെയായി ഉയരുകയും ചെയ്തിരിക്കുന്നു. ഇതിന്റെയെല്ലാം പ്രത്യാഘാതം വരും ദിവസങ്ങളില് വിപണിയില് പ്രതീക്ഷിക്കാം.\nഅതേസമയം, ബജറ്റിന് തൊട്ടുമുമ്പ് വിപണിയിലുണ്ടായ മുന്നേറ്റത്തെത്തുടര്‍ന്ന് പോയവാരം ഓഹരി വില സൂചികകള് നേട്ടത്തിലാണ് ഇടപാടുകള് അവസാനിപ്പിച്ചത്. മുംബൈ ഓഹരി വില സൂചിക 229.65 പോയന്റ് നേട്ടത്തോടെ 17578.72 ലാണ് ക്ലോസ് ചെയ്തത്. നിഫ്റ്റി 112.75 പോയന്റ് ഉയര്‍ന്ന് 5223.50 ലും ഇടപാടുകള് അവസാനിപ്പിച്ചു.


Janmabhumi| യുപിഎസ്‌സി റിക്രൂട്ട്‌മെന്റ്: കേന്ദ്ര സായുധ പോലീസ് സേനയില് ബിരുദക്കാര്‍ക്ക് അസിസ്റ്റന്റ് കമാന്‍ഡന്റാകാം; 253 ഒഴിവുകള്\nApril 28, 2022, 04:41 p.m.\nമേയ് 10 വരെ അപേക്ഷകള് സ്വീകരിക്കും. ഫീസ് 200 രൂപ. വിസ/മാസ്റ്റര്/റുപേ ക്രഡിറ്റ്/ഡബിറ്റ് കാര്‍ഡ്/ഇന്റര്‍നെറ്റ് ബാങ്കിങ് മുഖാന്തിരം ഫീസ് അടയ്ക്കാം.\nസെന്‍ട്രല് ആംഡ് പോലീസ് ഫോഴ്‌സുകളിലേക്ക് അസിസ്റ്റന്റ് കമാന്‍ഡന്റുമാരെ നിയമിക്കുന്നതിലേക്ക് യൂണിയന് പബ്ലിക് സര്‍വ്വീസ് കമ്മീഷന് (യുപിഎസ്‌സി) അപേക്ഷകള് ക്ഷണിച്ചു. ഇതിലേക്കുള്ള എഴുത്തുപരീക്ഷ ദേശീയതലത്തില് ഓഗസ്റ്റ്7ന് നടത്തും. വിവിധ സേനകളിലായി ആകെ 253 ഒഴിവുകളാണുള്ളത്. സേന തിരിച്ചുള്ള ഒഴിവുകള്- ബിഎസ്എഫ്- 66, സിആര്‍എഫ്- 29, സിഐഎസ്എഫ്- 62, ഐടിബിപി- 14, എസ്എസ്ബി- 82. വിശദ വിവരങ്ങളടങ്ങിയ റിക്രൂട്ട്‌മെന്റ് വിജ്ഞാപനം www.upsc.gov.in ല് ലഭിക്കും. അപേക്ഷ ഓണ്‍ലൈനായി www.upsconline.nic.in ല് ഇപ്പോള് സമര്‍പ്പിക്കാം.\nമേയ് 10 വരെ അപേക്ഷകള് സ്വീകരിക്കും. ഫീസ് 200 രൂപ. വിസ/മാസ്റ്റര്/റുപേ ക്രഡിറ്റ്/ഡബിറ്റ് കാര്‍ഡ്/ഇന്റര്‍നെറ്റ് ബാങ്കിങ് മുഖാന്തിരം ഫീസ് അടയ്ക്കാം. അപേക്ഷാ സമര്‍പ്പണത്തിനുള്ള നിര്‍ദേശങ്ങളും, സെലക്ഷന് നടപടികളും വിജ്ഞാപനത്തിലുണ്ട്. വനിതകള്‍ക്കും പട്ടികജാതി/വര്‍ഗ്ഗക്കാര്‍ക്കും ഫീസില്ല.\nയോഗ്യത: ഭാരത പൗരന്മാര്‍ക്ക് അപേക്ഷിക്കാം. അംഗീകൃത സര്‍വകലാശാല ബിരുദം നേടിയിരിക്കണം. ഫൈനല് ബിരുദ പരീക്ഷയെഴുതുന്നവരെയും പരിഗണിക്കും. മെഡിക്കല്, ഫിസിക്കല് ഫിറ്റ്‌നസ് ഉണ്ടായിരിക്കണം. പുരുഷന്മാരും വനിതകളും അപേക്ഷിക്കാന് അര്‍ഹരാണ്. പുരുഷന്മാര്‍ക്ക് ഉയരം 165 സെ.മീറ്ററില് കുറയാതെയും നെഞ്ചളവ് 81 സെ.മീറ്ററില് കുറയാതെയുമുണ്ടാകണം.5സെ.മീറ്റര് വികാസശേഷിവേണം. ഭാരം 50 കിലോഗ്രാമില് കുറയരുത്. വനിതകള്‍ക്ക് ഉയരം 157 സെ.മീറ്റര് ഭാരം 46 കിലോഗ്രാം എന്നിങ്ങനെ മിനിമം ഉണ്ടായാല് മതി. നല്ല കാഴ്ചശക്തിയുണ്ടായിരിക്കണം. വൈകല്യങ്ങള് പാടില്ല.\nഎന്‍സിസി 'ബി' അല്ലെങ്കില് 'സി' സര്‍ട്ടിഫിക്കറ്റുള്ളത് അഭിലഷണീയ യോഗ്യതയായി പരിഗണിക്കും. ഇന്റര്‍വ്യൂ/പേഴ്‌സണാലിറ്റി ടെസ്റ്റിന്റെ സമയത്താണ് പരിഗണന ലഭിക്കുക. 2022 ഓഗസ്റ്റ് ഒന്നിന് പ്രായം 20 വയസ്സ് തികഞ്ഞിരിക്കണം, 25 വയസ്സ് കവിയാനും പാടില്ല. 1997 ഓഗസ്റ്റ് രണ്ടിന് മുന്‍പോ 2002 ഓഗസ്റ്റ് ഒന്നിന് ശേഷമോ ജനിച്ചവരാകരുത്. സംവരണ വിഭാഗങ്ങള്‍ക്ക് ചട്ടപ്രകാരം പ്രായപരിധിയില് ഇളവുണ്ട്.\nസെലക്ഷന്: ഓഗസ്റ്റ്7ന് രാവിലെ 10-12 മണിവരെയും ഉച്ചയ്ക്കുശേഷം 2-5 മണിവരെയും നടത്തുന്ന പരീക്ഷയില് രണ്ടു പേപ്പറുകള്. ഒന്നാമത്തെ പേപ്പറില് 250 മാര്‍ക്കിന്റെ ജനറല് എബിലിറ്റി ആന്റ് ഇന്റലിജന്‍സിലുള്ള ഒബ്ജക്ടീവ് മള്‍ട്ടിപ്പിള് ചോയിസ് ചോദ്യങ്ങളും രണ്ടാമത്തെ പേപ്പറില് 200 മാര്‍ക്കിന്റെ ജനറല് സ്റ്റഡീസ്, ഉപന്യാസം, കോംപ്രിഹെന്‍ഷന് എന്നിവയിലുള്ള ചോദ്യങ്ങളുമുണ്ടാവും. ടെസ്റ്റിന് കേരളത്തില് തിരുവനന്തപുരവും കൊച്ചിയും കേന്ദ്രങ്ങളാണ്. ബെംഗളൂരു, ധര്‍വാര്, മധുര, ചെന്നൈ, തിരുപ്പതി, വിശാഖപട്ടണം, ഹൈദരാബാദ്, പനാജി(ഗോവ), മുംബൈ, ദല്‍ഹി, കൊല്‍ക്കത്ത എന്നിവയും പരീക്ഷാ കേന്ദ്രങ്ങളില്‍പ്പെടും. ആദ്യം അപേക്ഷിക്കുന്നവര്‍ക്കാണ് സൗകര്യപ്രദമായ ടെസ്റ്റ് സെന്റര് ലഭിക്കുക. ടെസ്റ്റില് യോഗ്യത നേടുന്നവരെ കായികക്ഷമതാ പരീക്ഷയും ഇന്റര്‍വ്യൂവും നടത്തിയാണ് സെലക്ഷന്. റിക്രൂട്ട്‌മെന്റ് സംബന്ധിച്ച കൂടുതല് വിവരങ്ങള് വിജ്ഞാപനത്തിലുണ്ട്.


'ഇവിടെ ഞാൻ സുരക്ഷിതയാണ്'; വല്യേട്ടന്മാര്‍ക്കൊപ്പം ഗോപിക | I m safe here Gopika with her on screen broters\n'ഇവിടെ ഞാൻ സുരക്ഷിതയാണ്'; വല്യേട്ടന്മാര്‍ക്കൊപ്പം ഗോപിക\nബാല നടിയെന്ന ഇമേജൊക്കെ മാറ്റി ഇപ്പോൾ ടെലിവിഷൻ പ്രേക്ഷകരുടെ പ്രിയപ്പെട്ട മരുമകളായി മാറിയിരിക്കുകയാണ് ഗോപിക. സാന്ത്വനം എന്ന പരമ്പരയിലൂടെ പുതിയ കരിയർ ബ്രേക്കിലെത്തിയിരിക്കുകയാണ് താരം.\nKerala, First Published Feb 25, 2021, 1:13 PM IST\nസാന്ത്വനത്തിൽ വല്യേട്ടൻ റോളിൽ എത്തുന്ന രാജീവ് പരമേശ്വരനും ശ്യാമിനും ഒപ്പമുള്ള ചിത്രം പങ്കുവച്ചിരിക്കുകയാണ് ഗോപികയിപ്പോൾ. 'ഇവരോടൊപ്പമുള്ള നിമിഷങ്ങൾ ഏറെ പ്രിയപ്പെട്ടതാണ്', ' ഇവിടെ ഞാൻ സുരക്ഷിതയാണ്' തുടങ്ങിയ കുറിപ്പുകളോടെയാണ് ഗോപിക ചിത്രങ്ങൾ ഷെയർ ചെയ്തിരിക്കുന്നത്.\nസ്ക്രീനിൽ കാണുന്നതുപോലെ തന്നെയാണ് ഷൂട്ടിങ് സെറ്റും എന്ന് പലപ്പോഴും ഗോപിക പറഞ്ഞിട്ടുണ്ട്. എല്ലാവരും ഒരേ മനസ്സോടെയാണ് ഈ പരമ്പരയിൽ പ്രവർത്തിക്കുന്നത്. ഇത് അവർ പങ്കുവയ്ക്കുന്ന വിശേഷങ്ങളിലൂടെ പ്രേക്ഷകർക്കും വ്യക്തമാകാറുണ്ട്.\nകബനി എന്ന പരമ്പരയിലൂടെയാണ് ഗോപിക സീരിയൽ ജീവിതം ആരംഭിച്ചത്. എന്നാൽ വൈകാതെ ഷോ അവസാനിക്കുകയായിരുന്നു. പിന്നാലെ ഏഷ്യാനെറ്റ് പരമ്പര സാന്ത്വനത്തിൽ ലഭിച്ച അവസരം, അഞ്ജലിയിലൂടെ കരിയർ മാറ്റിമറിച്ചു. മലയാളികളുടെ അഞ്ജലിയായി മാറാൻ താരത്തിന്കഴിഞ്ഞു.\nനടൻ സജിനും ഗോപികയും ചേർന്ന് അവതരിപ്പിക്കുന്ന ശിവൻ, അഞ്ജലി കഥാപാത്രങ്ങൾക്ക് വലിയ സ്വീകാര്യതയാണ് ലഭിക്കുന്നത്. കലിപ്പനും കാന്താരിയും എന്നറിയപ്പെടുന്ന ഇരുവർക്കും നിരവധി ഫാൻ പേജുകളുമുണ്ട്.\nLast Updated Feb 25, 2021, 1:13 PM IST\nസാന്ത്വനം അവസാനിച്ചോ ? മറുപടിയുമായി പ്രേക്ഷകരുടെ 'ഹരികൃഷ്ണൻ'


ചോരയിൽ മുക്കിയ തെരഞ്ഞെടുപ്പ് | Editorial | Deshabhimani | Tuesday May 15, 2018\nബംഗാളിൽ തദ്ദേശ തെരഞ്ഞെടുപ്പ് പ്രക്രിയയുടെ ആദ്യഘട്ടം മുതൽ ആരംഭിച്ച ഭരണഭീകരതയും അക്രമവും വോട്ടെടുപ്പുനാളിൽ മൂർധന്യത്തിലെത്തി. പത്തിലേറെപ്പേരുടെ ജീവനെടുത്താണ് മമതയും സംഘവും വീണ്ടും ജനാധിപത്യക്കുരുതി നടത്തിയത്. വോട്ടർമാരെ ബൂത്തിൽനിന്ന് അകറ്റിനിർത്താൻ സിപിഐ എം പ്രവർത്തകരുടെ ചോരയൊഴുക്കി ഭീകരത സൃഷ്ടിക്കുകയെന്ന തന്ത്രമാണ് തൃണമൂൽ പ്രയോഗിച്ചത്. ദക്ഷിണ 24 പർഗാനാസ് ജില്ലയിലെ കാക്കദ്വീപിൽ സിപിഐ എം പ്രവർത്തകരായ ദമ്പതികളെ തീയിട്ടു കൊന്നുവെന്ന വാർത്തയാണ് രാവിലെ ബൂത്തിലേക്ക് പോയവർ കേട്ടത്. ദിബു ദാസ്, ഭാര്യ ഉഷ ദാസ് എന്നിവരെയാണ് തൃണമൂലുകാർ വീടു വളഞ്ഞ് ചുട്ടുകൊന്നത്. നന്ദിഗ്രാമിൽ വോട്ടുചെയ്‌തിറങ്ങിയ രണ്ട് സിപിഐ എം പ്രവർത്തകരെ ബൂത്തിനുമുന്നിൽ വെടിവച്ചുകൊന്നു. സംസ്ഥാനത്തെമ്പാടുമുള്ള തൃണമൂൽ അഴിഞ്ഞാട്ടത്തിൽ നൂറുകണക്കിനാളുകൾക്ക് ഗുരുതരമായി പരിക്കേൽക്കുകയും ചെയ്‌തു. സിപിഐ എം പ്രവർത്തകരാണ് എല്ലായിടത്തും കിരാതമായ ആക്രമണത്തിന് ഇരയായത്.\nവോട്ടർമാർ കൂടുതലെത്തിയ ബൂത്തുകളിൽ ആയുധങ്ങളുമായി കടന്നുകയറി ഉദ്യോഗസ്ഥരെയും ഇതര പാർടികളിലെ ഏജന്റുമാരെയും ആക്രമിച്ചു. പലയിടത്തും വോട്ടർമാരെ ആയുധങ്ങൾ കാണിച്ച് വഴിയിൽനിന്നുതന്നെ മടക്കി അയച്ചു. പിന്തിരിയാൻ മടിച്ചവരെ തോക്കും ബോംബും വടിവാളുമൊക്കെ ഉപയോഗിച്ചാണ് ഭരണകക്ഷി ഗുണ്ടകൾ നേരിട്ടത്. നിരവധി പൊലീസുകാർക്കും തെരഞ്ഞെടുപ്പ് ഉദ്യോഗസ്ഥർക്കും പരിക്കേറ്റു.\nതെരഞ്ഞെടുപ്പുവേളയിൽ സാധാരണമായ സംഘർഷമോ ഏറ്റുമുട്ടലുകളോ അല്ല ബംഗാളിൽ സംഭവിക്കാൻ പോകുന്നതെന്ന് ഏറെക്കാലമായി അവിടെ നിലനിൽക്കുന്ന സ്ഥിതിഗതിയിൽനിന്ന് വ്യക്തമായിരുന്നു. മമതയുടെ ഭരണത്തിൻ കീഴിൽ ജനാധിപത്യ സംവിധാനം തികച്ചും കീഴ്‌മേൽ മറിഞ്ഞിട്ട‌് കാലമേറെയായി. മമത രണ്ടാംതവണയും അധികാരത്തിലേറിയതും ഇതേ അക്രമ മാർഗത്തിലൂടെയാണ്. എന്നാൽ, ഈ ഫാസിസ്റ്റ‌് രീതിക്ക് വഴിപ്പെട്ടുപോകാൻ തയ്യാറില്ലെന്ന പ്രഖ്യാപനവുമായാണ് സിപിഐ എം നേതൃത്വത്തിൽ തദ്ദേശ തെരഞ്ഞെടുപ്പിൽ ഇടതുമുന്നണി മുന്നോട്ടുപോയത്. പ്രാദേശികമായി നല്ല ജനപങ്കാളിത്തത്തോടെ ഇടതുമുന്നണിയുടെ പ്രവർത്തനം ആരംഭിച്ചതോടെയാണ‌് അക്രമി‐ ഗുണ്ടാസംഘങ്ങൾ രംഗത്തിറങ്ങിയത്. വോട്ടെടുപ്പിനു മുമ്പ് 23 പേരാണ് കൊല്ലപ്പെട്ടത്. തൃണമൂൽ എതിർപ്പ് നേരിട്ട് മത്സര രംഗത്ത് അണിനിരന്ന ഇടതുമുന്നണിയുടെ പ്രചാരണം തടയുകയും സ്ഥാനാർഥികളെ തട്ടിക്കൊണ്ടുപോകുകയുംചെയ്‌ത സംഭവങ്ങളും നിരവധി. സിപിഐ എമ്മിന്റെ കേന്ദ്ര കമ്മിറ്റി അംഗങ്ങളായ വാസുദേബ് ആചാര്യ, രാമചന്ദ്ര ഡോം, അമിയ പത്ര എന്നിവർ ഉൾപ്പെടെ മുതിർന്ന നിരവധി നേതാക്കൾക്കും പ്രവർത്തകർക്കും പരിക്കു പറ്റി.\nപ്രതിപക്ഷ മുക്ത പഞ്ചായത്തുകളാണ് ലക്ഷ്യമെന്ന് മുഖ്യമന്ത്രിതന്നെ പ്രഖ്യാപിച്ച സാഹചര്യത്തിൽ തദ്ദേശതെരഞ്ഞെടുപ്പ് നീതിപൂർവകമായിരിക്കില്ലെന്ന് തുടക്കത്തിൽതന്നെ വ്യക്തമായി. ഇക്കാര്യങ്ങളെല്ലാം ഭരണഘടനാ സ്ഥാപനമായ സംസ്ഥാന തെരഞ്ഞെടുപ്പു കമീഷനു മുന്നിൽ സിപിഐ എം നിരവധിതവണ കൊണ്ടുവരികയും ചെയ്‌തു. എന്നാൽ, തെരഞ്ഞെടുപ്പു കമീഷൻ മമതയുടെ ഏകാധിപത്യ വാഴ്‌ചയ്‌ക്ക് ഏറാൻമൂളിയാകുന്ന കാഴ്‌ചയാണ് പിന്നീട് കണ്ടത്. പത്രികസമർപ്പണത്തിനു പോയവർ ചോരയിൽ കുളിച്ചു മടങ്ങുന്നത് നിത്യസംഭവമായി. സ്ഥാനാർഥികളും നേതാക്കളുമായ നിരവധി സിപിഐ എം പ്രവർത്തകർ കൊല്ലപ്പെടുകയും മാരകമായി പരിക്കേൽപ്പിക്കപ്പെടുകയും ചെയ്‌തു.\nപ്രതിപക്ഷത്തിന് 34 ശതമാനം സീറ്റുകളിൽ പത്രികസമർപ്പണം സാധ്യമായില്ല. ഈ ജനാധിപത്യക്കുരുതിയെ തൃണമൂലിന് ഇരുപതിനായിരത്തിലേറെ സീറ്റുകളിൽ എതിരില്ലാതെ വിജയമെന്ന് കൊണ്ടാടിയ മാധ്യമങ്ങൾ ബംഗാളിലെ യഥാർഥ സ്ഥിതി തുറന്നുകാട്ടാൻ തയ്യാറായില്ല. എതിരില്ലാ വിജയം കേസിന്റെ അന്തിമവിധി വരുന്നതു വരെ പ്രഖ്യാപിക്കരുതെന്ന സുപ്രീംകോടതി വിധി വന്നതോടെ തൃണമൂലിന്റെ അക്രമമുഖം മറനീക്കപ്പെട്ടു. കൽക്കത്ത ഹൈക്കോടതിയും രൂക്ഷ വിമർശനമാണ് തെരഞ്ഞെടുപ്പ് അട്ടിമറിക്കെതിരെ നടത്തിയത്. വാട്‌സാപ് വഴി പത്രിക സമർപ്പണം എന്ന അസാധാരണ നടപടിയും ബംഗാൾ തദ്ദേശ തെരഞ്ഞെടുപ്പിലുണ്ടായി.\nതെരഞ്ഞെടുപ്പ് ശരിയാംവണ്ണം നടന്നാൽ ജനഹിതം വ്യക്തമാകുമെന്ന ഭയമാണ് അനിയന്ത്രിതമായ അക്രമങ്ങൾക്ക് തൃണമൂലിനെ പ്രേരിപ്പിച്ചത്. എഴുപതുകളിലെ അർധ ഫാസിസ്റ്റ‌് ഭീകരവാഴ്‌ചയടക്കം ഒട്ടേറെ അതിക്രമങ്ങൾക്ക് ഇരയായിട്ടും ഉയിർത്തെഴുന്നേറ്റ പ്രസ്ഥാനമാണ് ബംഗാളിലെ സിപിഐ എം. എന്നാൽ, ഇത്രയും വ്യാപകവും നഗ്‌നമായ ഭരണ പിന്തുണയുമുണ്ടായ അക്രമം മുമ്പുണ്ടായിട്ടില്ലെന്ന് നേതാക്കളും പ്രവർത്തകരും ഒരുപോലെ പറയുന്നു. ജനങ്ങളെ അണിനിരത്തിയാണ് സിപിഐ എം ഈ അതിക്രമങ്ങളെ നേരിട്ടത്. രാപ്പകൽ സമരം ഉൾപ്പെടെ നിരവധി ജനകീയ സമരങ്ങൾ നടത്തിയതിന്റെ ഫലമായി സുരക്ഷാ സംവിധാനങ്ങൾ ഉറപ്പാക്കുമെന്ന് കോടതികളിൽ ഉറപ്പുനൽകിയെങ്കിലും തൃണമൂൽ ഗുണ്ടാവിളയാട്ടത്തെ നിയന്ത്രിക്കാനായില്ലെന്നത് ഇന്ത്യൻ ജനാധിപത്യ വ്യവസ്ഥയ്‌ക്ക് തീരാകളങ്കമാണ്. എല്ലാ സ്വേഛാധിപതികളും ജനശക്തിക്കു മുന്നിൽ മുട്ടുകുത്തി വീഴുമെന്ന ചരിത്രപാഠം തന്നെയാണ് ബംഗാളിന്റെ പോരാട്ടങ്ങൾക്കും വഴികാട്ടുന്നത്.\nഡോ. ജോ ജോസഫിനെതിരെയുള്ള വ്യാജപ്രചരണം ക്ഷമിക്കാവുന്നതല്ല: പത്‌മജ വേണുഗോപാൽ


തായ്‌ലാന്‍ഡിലെ ഗുഹയില് നിന്നും എട്ടാമത്തെ ആണ്‍കുട്ടിയെയും പുറത്തെത്തിച്ചു; രണ്ടാം ദിനത്തില് ഓപ്പറേഷന് അവസാനിപ്പിച്ചപ്പോള് നാല് കുട്ടികളും, കോച്ചും ഒരു രാത്രി കൂടി ഗുഹയില്\nരാത്രി മഴ പെയ്‌തെങ്കിലും ഗുഹയിലെ വെള്ളത്തിന്റെ നില മാറിമറിയാഞ്ഞത് രക്ഷാപ്രവര്‍ത്തകര്‍ക്ക് ആശ്വാസകരമായി\nലോകത്തിന്റെ പ്രാര്‍ത്ഥനകള്‍ക്ക് ഫലമുണ്ടായി. തായ്‌ലാന്‍ഡിലെ ഗുഹയില് കുടുങ്ങിയ കുട്ടികളെ രക്ഷിക്കാനുള്ള രക്ഷാപ്രവര്‍ത്തനങ്ങള് വിജയകരമായി പുരോഗമിക്കുന്നു. രണ്ടാം ദിനത്തില് എട്ടാമത്തെ ആണ്‍കുട്ടിയുമായാണ് ഡൈവര്‍മാര് പുറത്തെത്തിയത്. നാല് കുട്ടികളും, ഇവരുടെ കോച്ചുമാണ് ഇപ്പോള് ഗുഹയിലുള്ളത്. രണ്ടാം ദിനത്തിലെ രക്ഷാപ്രവര്‍ത്തനം നിര്‍ത്തിയതിനാല് ഇവര് ഇന്നുകൂടി ഗുഹയില് കഴിച്ചുകൂട്ടേണ്ടിവരും.\nഇന്നലെയാണ് മഴയെ അതിജീവിച്ച് 13 ഗുഹാ ഡൈവര്‍മാരും, അഞ്ച് തായ് നേവി സീലുകളും ചേര്‍ന്ന് രക്ഷാപ്രവര്‍ത്തനത്തിന് തുടക്കമിട്ടത്. 15 ദിവസക്കാലമായി ഇവര് കുട്ടികളും കോച്ചും ഗുഹയില് കുടുങ്ങിക്കിടക്കുന്നു. ഇത്രയും ദിവസത്തിനിടെ ആദ്യമായ ശുദ്ധവായു ശ്വസിച്ചത് നാല് കുട്ടികളാണ്. ആരോഗ്യനില മോശമായ കുട്ടികളെയാണ് ആദ്യഘട്ടത്തില് പുറത്തെത്തിച്ചത്.\nഇന്ന് രാവിലെയാണ് രണ്ടാം ഘട്ടപ്രവര്‍ത്തനങ്ങള് പുനരാരംഭിച്ചത്. അഞ്ചാമനെ രാവിലെ തന്നെ പുറത്തെത്തിച്ചു. ഇതിന് പിന്നാലെയാണ് വെള്ളപ്പൊക്കം ബാധിക്കപ്പെട്ട ടണലില് നിന്നും മറ്റ് മൂന്ന് പേരെ കൂടി പുറത്തെത്തിച്ചത്. നാല് കുട്ടികളും കോച്ചും ഒരു രാത്രി കൂടി ഗുഹയില് തുടരേണ്ടി വരുമെന്ന് അധികൃതര് സ്ഥിരീകരിച്ചു.\nഇന്ന് രക്ഷിച്ച കുട്ടികളുടെ ആരോഗ്യനിലയെക്കുറിച്ച് അധികൃതര് കൂടുതല് വെളിപ്പെടുത്തല് നടത്തിയിട്ടില്ല. ഇന്നലെ രക്ഷിച്ച കുട്ടികള് ആശുപത്രിയില് സാധാരണ നില കൈവരിച്ചു കഴിഞ്ഞു. രാത്രി മഴ പെയ്‌തെങ്കിലും ഗുഹയിലെ വെള്ളത്തിന്റെ നില മാറിമറിയാഞ്ഞത് രക്ഷാപ്രവര്‍ത്തകര്‍ക്ക് ആശ്വാസകരമായി. കഴിഞ്ഞ ആഴ്ച ടണലില് ഒരു മുന് നേവി ഉദ്യോഗസ്ഥന് ശ്വാസം കിട്ടാതെ മരിച്ചത് വലിയ ആശങ്കയാണ് സൃഷ്ടിച്ചത്.


ആർഎസ്എസ് നേതാവ് വത്സന് തില്ലങ്കേരി ഇരുമുടിക്കെട്ടില്ലാതെ പതിനെട്ടാം പടിയില് - Janayugom Online\nBy: Web Desk | Tuesday6November 2018 4:33 PM IST\nതിരുവനന്തപുരം: ആര്‍എസ്എസ് നേതാവിനു ആചാരലംഘനം ആകാം, ശബരിമല പ്രക്ഷോഭം നയിക്കാനെത്തിയ ആർഎസ്എസ് നേതാവ് വത്സന് തില്ലങ്കേരി ഇരുമുടിക്കെട്ടില്ലാതെ പതിനെട്ടാം പടിയില് കയറി ആചാരലംഘനം നടത്തിയതായി ആരോപണം. ഇരുമുടിക്കെട്ടില്ലാതെ വത്സന് തില്ലങ്കേരി പതിനെട്ടാം പടിയില് നില്‍ക്കുന്ന ചിത്രങ്ങളും പുറത്ത് വന്നിട്ടുണ്ട്. ആര്.എസ്.എസ് നേതാവ് ആചാരംഘനം നടത്തിയെന്ന ആരോപണം അന്വേഷിക്കുമെന്ന് തിരുവിതാംകൂര് ദേവസ്വം ബോര്‍ഡ് വ്യക്തമാക്കി. ആചാരങ്ങള് സംരക്ഷിക്കപ്പെടേണ്ടതുണ്ട്. ആര്‍എസ്എസ് നേതാവിന്റെ ഇത്തരത്തിലുള്ള നടപടി സംഭവിക്കാന് പാടില്ലായിരുന്നുവെന്നും ദേവസ്വം ബോര്‍ഡ് അംഗം കെ പി ശങ്കര്‍ദാസ് വ്യക്തമാക്കി.\nപതിനെട്ടാംപടിയില് പിന്തിരിഞ്ഞ് നില്‍ക്കുന്നതും ആചാരലംഘനമാണ്. ആചാരങ്ങള് ലംഘിക്കുന്നുവെന്ന് ആരോപിക്കുന്നവര് തന്നെ ആചാരങ്ങള് ലംഘിക്കുകയാണ്.ഇക്കാര്യങ്ങള് അന്വേഷിക്കുമെന്നും അദ്ദേഹം വ്യക്തമാക്കി.\nഇരുമുടിക്കെട്ടില്ലാതെ എത്തുന്നവരെ പതിനെട്ടാംപടി ചവിട്ടിക്കില്ലെന്നാണ് പ്രതിഷേധക്കാരുടെ നിലപാട്. ഇന്ന് രാവിലെ ഇരുമുടിക്കെട്ടില്ലാതെ എത്തിയ സ്ത്രീകളെയും മറ്റ് വഴികളിലൂടെയാണ് സന്നിധാനത്തേക്ക് പ്രവേശിക്കാന് അനുവദിച്ചത്. ഇതിനിടയില് ആര്.എസ്.എസ് നേതാവ് തന്നെ ആചാരം ലംഘിച്ചത് ഭക്തര്‍ക്കിടയില് പ്രതിഷേധത്തിന് കാരണമായിട്ടുണ്ട്. പതിനെട്ടാം പടിയില് ഇരുമുടിക്കെട്ടില്ലാതെ കയറുന്നത് ആചാര ലംഘനമാണെന്ന് കഴിഞ്ഞ ദിവസം ഹൈക്കോടതിയും വ്യക്തമാക്കിയിരുന്നു.\nതാന് ആചാര ലംഘനം നടത്തിയിട്ടില്ലെന്നും ദര്‍ശനം നടത്തുന്നതിനിടെ ബഹളം കേട്ടപ്പോള് താഴേക്ക് ഇറങ്ങിയതാണെന്നും വത്സന് തില്ലങ്കേരി പ്രതികരിച്ചു. പതിനെട്ടാംപടിയില് നിന്നും താന് താഴേക്ക് ഇറങ്ങിയിട്ടില്ല. ഇക്കാര്യം സി.സി.ടി.വി ദൃശ്യങ്ങള് പരിശോധിച്ചാല് വ്യക്തമാകുമെന്നും അദ്ദേഹം കൂട്ടിച്ചേര്‍ത്തു. ഇതേക്കുറിച്ചുള്ള ചോദ്യത്തിന് ബി.ജെ.പി സംസ്ഥാന അദ്ധ്യക്ഷന് പിഎസ് ശ്രീധരന്‍പിള്ളയും പ്രതികരിക്കാന് തയ്യാറായില്ല. ശബരിമല പതിനെട്ടാംപടിയിലെ ആചാരങ്ങളെക്കുറിച്ച് തനിക്ക് അറിയില്ലെന്നും അദ്ദേഹം പറഞ്ഞു.


തൊഴിലന്വേഷണം വിരല്‍ത്തുമ്പിലാക്കി സ്‌റ്റേറ്റ് ജോബ് പോര്‍ട്ടൽ\nHomeNEWSതൊഴിലന്വേഷണം വിരല്‍ത്തുമ്പിലാക്കി സ്‌റ്റേറ്റ് ജോബ് പോര്‍ട്ടൽ\nതൊഴിലന്വേഷകര്‍ക്ക് വിരല്‍ത്തുമ്പില് ജോലി തിരയാന് അവസരം നല്‍കുന്ന സര്‍ക്കാര് സംവിധാനമാണ് കേരള സ്റ്റേറ്റ് ജോബ് പോര്‍ട്ടല്. തൊഴിലന്വേഷകരെയും തൊഴില്‍ദാതാക്കളെയും മറ്റ് സേവനദാതാക്കളെയും ഒരുകുടക്കീഴിലെത്തിക്കാന് അവസരമൊരുക്കുകയാണ് statejobportal.kerala.gov.in എന്ന ഈ പോര്‍ട്ടല്\nപൊതു-സ്വകാര്യ മേഖലകളിലെ തൊഴിലവസരങ്ങള് ജോബ് പോര്‍ട്ടലിലൂടെ അറിയാനാകും.\nസംസ്ഥാന തൊഴില് നൈപുണ്യ വകുപ്പാണ് ഈ ഏകജാലക സംവിധാനം ഒരുക്കിയിട്ടുള്ളത്.\nവിവിധ മേഖലകളില് നൈപുണ്യവികസന പദ്ധതികള് നടപ്പിലാക്കുന്നതിനും തൊഴില്‍രംഗങ്ങളില് വിദഗ്ധരുടെ സേവനം ലഭ്യമാക്കുന്നതിനുമായി തുടങ്ങിയതാണ് സ്റ്റേറ്റ് ജോബ് പോര്‍ട്ടല്.\nകേരള അക്കാദമി ഫോര് സ്‌കില്‍സ് എക്‌സലന്‍സ് (KASE) ആണ് പോര്‍ട്ടലിന്റെ പ്രവര്‍ത്തനം നടത്തുന്നത്.\nആർക്കൊക്കെ രജിസ്റ്റർ ചെയ്യാം\nസംസ്ഥാനത്തെ വിവിധ സര്‍വകലാശാലകള്, വ്യവസായപരിശീലന വകുപ്പ്, ഫാക്ടറീസ് ആന്‍ഡ് ബോയ്‌ലേഴ്‌സ്, എംപ്ലോയ്‌മെന്റ് സര്‍വീസ്, സാങ്കേതിക വിദ്യാഭ്യാസവകുപ്പ്, മെഡിക്കല് വിദ്യാഭ്യാസവകുപ്പ് എന്നിവിടങ്ങളില്‍നിന്ന് പഠനം പൂര്‍ത്തിയായി പുറത്തിറങ്ങുന്നവര്‍ക്ക് തൊഴിലന്വേഷകരുടെ വിഭാഗത്തില് രജിസ്റ്റര് ചെയ്യാം.\nസ്വയംസംരംഭകരാകാന് താത്പര്യമു ള്ള വിദ്യാര്‍ഥികള്‍ക്കും പൊതുജനങ്ങള്‍ക്കും തൊഴില്‍ദാതാവായും രജിസ്റ്റര്‍ചെയ്യാം.\nതൊഴിലന്വേഷകര്‍ക്ക് സ്വന്തം വിവരങ്ങള് പോര്‍ട്ടലില് നല്‍കി അനുയോജ്യമായ തൊഴിലവസരങ്ങള് കണ്ടെത്താം.\nജോലി നോക്കാൻ ആപ്പും\nstatejobportal.kerala.gov.in എന്ന വെബ്‌സൈറ്റ് വഴിയാണ് രജിസ്റ്റര്‍ചെയ്യേണ്ടത്.\nകേരള സ്റ്റേറ്റ് ജോബ് പോര്‍ട്ടലിന്റെ മൊബൈല് ആപ്ലിക്കേഷനും ലഭ്യമാണ്. അതുവഴിയും രജിസ്റ്റര് ചെയ്യാം.\nമൊബൈല് ആപ്ലിക്കേഷന് പ്ലേസ്റ്റോറില് ലഭ്യമാണ്.\nറെജിസ്ട്രേഷൻ എങ്ങനെ ??\nതൊഴിലന്വേഷകര് Register as Job Seeker എന്ന ലിങ്ക് വഴി രജിസ്റ്റര്‍ചെയ്യണം.\nഅടിസ്ഥാനതലം മുതല് മാനേജ്‌മെന്റ് തലം വരെ വിവിധ മേഖലകളിലെ തൊഴിലവസരങ്ങള് ഇവിടെ കണ്ടെത്താം.\nതൊഴിലവസരങ്ങളെക്കുറിച്ച് ഉദ്യോഗാര്‍ഥിക്ക് കൃത്യസമയത്ത് പോര്‍ട്ടലില്‍നിന്ന് അറിയിപ്പ് ലഭിക്കും.\nതൊഴിലന്വേഷകര്‍ക്ക് ഇവയില്‍നിന്ന് തങ്ങള്‍ക്കനുയോജ്യമായ ജോലി തിരഞ്ഞെടുക്കാനാകും\nApply for this job എന്ന ഓപ്ഷനില് ക്ലിക്ക് ചെയ്താല് മതി.\nരജിസ്റ്റര്‍ചെയ്യുമ്പോള് ഉപയോഗത്തിലുള്ള സ്വന്തം മൊബൈല് നമ്പറും ഇ-മെയില് വിലാസവും നല്‍കുക. ഉടന് തന്നെ യൂസര് ഐഡിയും പാസ്‌വേഡും ലഭിക്കും.\nഅടുത്ത ഘട്ടത്തില് യോഗ്യതയും പ്രവൃത്തി പരിചയവുമുള്‍പ്പെടെയുള്ള വിവരങ്ങള് കൃത്യമായി നല്‍കണം. സര്‍ട്ടിഫിക്കറ്റുകളും ലൈസന്‍സും ഡിജിലോക്കറില് സൂക്ഷിക്കാനുള്ള സൗകര്യം പോര്‍ട്ടലിലുണ്ട്. ഡിജിലോക്കറും ആധാറും പോര്‍ട്ടലിലെ അക്കൗണ്ടി ലേക്കു ലിങ്ക് ചെയ്യാനുമാകും. ഇതിനുശേഷമാണ് പോര്‍ട്ടലിലേക്ക് പ്രവേശനം ലഭിക്കുന്നത്.\nഓരോ കമ്പനിയും തൊഴിലവസരങ്ങള് പോര്‍ട്ടലില് ഉള്‍പ്പെടുത്തുമ്പോള് ഉദ്യോഗാര്‍ഥിക്ക് ആ യോഗ്യതയുണ്ടെങ്കില് ഇ-മെയില് വഴിയും എസ്.എം.എസ്. വഴിയും വിവരം ലഭിക്കും. ഇത്തരത്തില് സന്ദേശം കിട്ടിയാലുടന് പോര്‍ട്ടലിലെ അക്കൗണ്ടിലെത്തി ജോലിക്കപേക്ഷിക്കാം. ഇന്റവ്യൂ തീയതിയും സ്ഥലവും സന്ദേശമായി ലഭിക്കും.\nതൊഴില്‍ദാതാക്കള്‍ക്ക് Register as Employer എന്ന ഓപ്ഷന് വഴി രജിസ്റ്റര്‍ചെയ്യാം.\nരജിസ്റ്റര്‍ചെയ്ത തൊഴില്‍ദാതാക്കള് തൊഴിലവസരങ്ങളുടെ വിവരങ്ങള് പോര്‍ട്ടലില് നല്‍കണം.\nയോഗ്യത, പ്രായപരിധി, ജോലിസ്ഥലം, ജോലിയുടെ സ്വഭാവം, ഉദ്യോഗസ്ഥര് വഹിക്കേണ്ട ഉത്തരവാദിത്വം, ഒഴിവുകളുടെ എണ്ണം, ശമ്പളം തുടങ്ങിയ വിവരങ്ങളാണ് നല്‍കുക.\n218 തൊഴില്‍ദാതാക്കളാണ് നിലവില് പോര്‍ട്ടലിലുള്ളത്.\nഉറപ്പ് വരുത്തിയ തൊഴിൽ വിവരങ്ങൾ\nതൊഴിലന്വേഷകരുടെയും തൊഴില്‍ദാതാക്കളുടെയും വിശ്വാസ്യത ഉറപ്പാക്കി മാത്രമേ പോര്‍ട്ടലില് പ്രവേശനമനുവദിക്കൂ.\nനല്‍കിയ വിവരങ്ങള് ശരിയാണോ എന്ന് ഉറപ്പുവരുത്തിയതിനു ശേഷമാണ് രജിസ്റ്റര്‍ചെയ്ത അക്കൗണ്ടിന് പോര്‍ട്ടലില് പ്രവേശനമനുവദിക്കുന്നത്.\nഉദ്യോഗാര്‍ഥി നല്‍കുന്ന വിവരങ്ങള് പൂര്‍ണമല്ലെങ്കില് അവസരം നഷ്ടമാകും.\nരജിസ്‌ട്രേഷനുപുറമെ ഡേറ്റ അനാലിസിസ്, ഡിജിലോക്കര്, ലേണിങ് മാനേജ്‌മെന്റ് സംവിധാനം, ജോബ് ബ്ലോഗ് തുടങ്ങിയ സൗകര്യങ്ങള് ഏര്‍പ്പെടുത്തിയിട്ടുണ്ട്.\nജോബ് പോര്‍ട്ടലില് രജിസ്റ്റര്‍ചെയ്യുന്നവര്‍ക്ക് രാജ്യാന്തര പ്രൊഫഷണല് നെറ്റ്‌വര്‍ക്ക് ആയ ലിങ്ക്ഡ് ഇന് സേവനം ലഭ്യമാണ്.\nപോര്‍ട്ടലില് രജിസ്റ്റര് ചെയ്യുന്നവര്‍ക്ക് ലിങ്ക്ഡ് ഇന് പ്രൊഫൈല് സ്വന്തമാക്കാം. ലിങ്ക്ഡ് ഇന് പ്രൊഫൈല് ഉള്ളവര്‍ക്ക് അതുവഴി ജോബ് പോര്‍ട്ടലിലെ സേവനം ഉപയോഗപ്പെടുത്തുകയും ചെയ്യാം.\nകോളേജുകള്‍ക്കും പരിശീലന ഇന്‍സ്റ്റിറ്റ്യൂട്ടുകള്‍ക്കും തങ്ങളുടെ വിദ്യാര്‍ഥികളുടെ വിവരം രജിസ്റ്റര്‍ചെയ്യാനും പോര്‍ട്ടലില് സൗകര്യമുണ്ട്. വിവിധ കമ്പനികളുടെ തൊഴില്‍മേളകളുടെ വിവരങ്ങളും തൊഴിലന്വേഷകര്‍ക്ക് ഉപയോഗപ്രദമായ മറ്റു സര്‍ക്കാര് സംവിധാനങ്ങളിലേക്കുള്ള ലിങ്കും വെബ്‌സൈറ്റില് ലഭ്യമാണ്.\nHelp Line : 0471-2735949, 7306402567


First report of the film Peruchazhi - Malayalam Filmibeat\nആദ്യ പ്രതികരണം: പെരുച്ചാഴി തുരന്നു തുടങ്ങി\n| Updated: Saturday, August 30, 2014, 10:59 [IST]\nരഞ്ജിത്ത് വിശേഷിപ്പിച്ച കക്കൂസ് ചുവരെഴുത്തുകാരാണല്ലോ ഫേസ്ബുക്ക് ജീവികള്. ഇനി അങ്ങനെ അല്ലെങ്കിലും ആണെങ്കിലും ഫേസ്ബുക്ക് എഴുത്തിന് കാര്യമായ മാറ്റമൊന്നും വരാന് പോകുന്നില്ല. കാലിക പ്രശസ്തിയുള്ള കാര്യങ്ങളെയും ഭരണ- പ്രതി പക്ഷത്തെയും കുറിച്ചെഴുതുന്നതിനൊപ്പം സിനിമാകാരെയും സിനിമയെയും കുറിച്ചുള്ള തുറന്ന അഭിപ്രായങ്ങള് പോസ്റ്റുകളായി പ്രത്യക്ഷപ്പെട്ടുകൊണ്ടേയിരിക്കും.\nനല്ല സിനിമകള് വന്നാല് ഫേസ്ബുക്ക് ജീവികളുള്‍പ്പടെയുള്ള സിനിമാ പ്രേക്ഷകര് അംഗീകരിക്കുമെന്നതിന്റെ തെളിവാണ് ഒടുവില് പുറത്തിറങ്ങിയ മമ്മൂട്ടിയുടെ 'മുന്നറിയിപ്പു'കള്. അങ്ങനെ പ്രതീക്ഷയോടെ കാത്തിരുന്ന മോഹന്‍ലാലിന്റെ 'പെരുച്ചാഴി'കളും തിയേറ്ററിലെത്തി. ഫസ്റ്റ് ഷോ തന്നെ പോയിരുന്ന് കണ്ട് ഫേസ്ബുക്കില് അഭിപ്രായങ്ങളും എഴുതി തുടങ്ങി. ഒറ്റവാക്കില് ആവറേജ് ചിത്രമാണെന്നാണ് പൊതു അഭിപ്രായം. തുടര്‍ന്ന് വായിക്കൂ...\nപെരുച്ചാഴി തുരന്നു തുടങ്ങി\nകിലുക്കം, നാടോടിക്കാറ്റ് പരമ്പര, താളവട്ടം, അയാള് കഥയെഴുതുകയാണ്, ചന്ദ്രലേഖ, യോദ്ധ, മിന്നാരം, ഹലോ, മുകുന്ദേട്ടാ സുമിത്ര വിളിക്കുന്നു, തുടങ്ങി മോഹന്‍ലാല് തിയേറ്ററില് പ്രേക്ഷകരെ ചിരിപ്പിച്ചുകൊന്ന ചിത്രങ്ങള് ഒത്തിരിയാണ് മലയാളത്തില്. ഇതിന്റെ ആവര്‍ത്തനം എന്ന് വിശേഷിപ്പിച്ചാണ് പെരുച്ചാഴി തിയേറ്ററിലെത്തിയത്.\nമോഹന്‍ലാല് കഥാപാത്രങ്ങളം അന്നും ഇന്നും എന്ന് വിശേഷിപ്പിക്കുന്നവരുണ്ട്. അത്തരക്കാര്‍ക്കൊപ്പമാണ് പെരുച്ചാഴിയെന്നാണ് ആദ്യ പ്രതികരണം. കുസൃതിത്തരങ്ങളിലൂടെ നിഷ്‌കളങ്ക ചിരിയോടെ മലയാളികള്‍ക്ക് മുന്നിലെത്തിയ മോഹന്‍ലാലിലേക്ക് ഒരു മടങ്ങിപ്പോക്കാണത്രെ പെരുച്ചാഴി\nപണ്ട് എന്ന് വിശേഷിപ്പിക്കുന്നത് ശരിയാണെങ്കില്, അന്നൊക്കെ മോഹന്‍ലാല് ചിത്രങ്ങളില് കഥയ്ക്കായിരുന്നില്ല അമാനുഷിക കഥാപാത്രങ്ങള്‍ക്കാണ് പ്രധാന്യം നല്‍കിയിരുന്നത്. ആറാം തമ്പുരാനും നരസിംഹവും കിരീടവും ഒന്നും അല്ലെന്നല്ല. കോമഡി ചിത്രങ്ങള് മിക്കതും അങ്ങനെയായിരുന്നു. ഒറ്റ നോട്ടത്തില് പെരുച്ചാഴിയും ആ കോമഡി ചിത്രങ്ങളുടെ പട്ടികയില് പെടുന്നു.\nജഗതി ശ്രീകുമാര് ശ്രീനിവാസന് തുടങ്ങിയവര്‍ക്കൊപ്പം ചേര്‍ന്നപ്പോഴാണ് മോഹന്‍ലാല് മലയാളികളെ അത്രയങ്ങോട്ട് ചിരിപ്പിച്ചത്. കാലം മാറിയപ്പോള് കൂട്ടുകെട്ടും സ്വാഭാവികമായി മാറി. ഒപ്പമഭിനയിച്ച ബാബു രാജ് 'സാള്‍ട്ട് ആന്റ് പെപ്പറി'നെ പോലെ തകര്‍ത്തെങ്കിലും അജു വര്‍ഗീസ് അത്രയങ്ങ് പോയോ എന്ന് സംശയിക്കേണ്ടിയിരിക്കുന്നു.\nതകര്‍പ്പന്, സൂപ്പര് ഹിറ്റ് എന്നൊന്നും പറയാന് പറ്റില്ലെങ്കുലും ഒരു ആവറേജ് ചിത്രമാണ് പെരുച്ചാഴി എന്ന തരത്തിലാണ് റിവ്യുകള് വന്നുകൊണ്ടിരിക്കുന്നത്. മോഹന്‍ലാലിന്റെ ആരാധകര്‍ക്ക് ബോറഡിക്കാതെ കണ്ടിരിക്കാനുള്ള ഹാസ്യത്തരങ്ങള് ചിത്രത്തിലുണ്ട്.\nഭിന്നാഭിപ്രായങ്ങളാണ് ഫേസ്ബുക്ക് കൂട്ടുകാരും എഴുതുന്നത്. മോഹന്‍ലാല് പഴയതിലേക്ക് തിരിച്ചു പോയി എന്ന് പറഞ്ഞവര്‍ക്കൊപ്പം 'പെരും' 'ചാഴി' എന്ന് പറഞ്ഞവരുമുണ്ട്. 'പെരുച്ചാഴി രണ്ടര മണിക്കൂര് തടവും അമ്പത് രൂപ പിഴയും' എന്നാണ് ഒരു ഫേസ്ബുക്ക് കൂട്ടുകാരന്റെ റിവ്യു.\nഅമിത പ്രതീക്ഷകള് വയ്ക്കുന്നതാണ് ഏതൊരു സിനിമയ്ക്കും മോശം പ്രതികരണം എഴുതാന് ആസ്വാദകരെ പ്രേരിപ്പിക്കുന്നത്. ഈ പറഞ്ഞതൊക്കെ മനസ്സില് വച്ച് പോയാല് കണ്ടിരിക്കാന് കഴിയുന്ന ഒരു എന്റെര്‍ടൈന്‍മെന്റായിരിക്കും പെരുച്ചാഴി പ്രേക്ഷകര്‍ക്ക് നല്‍കുന്നത്.\nMORE PERUCHAZHI NEWS\nപെരുച്ചാഴിയിലെ മോഹന്‍ലാലിന്റെ നായിക മടങ്ങിയെത്തുന്നു, കാരണം വെളിപ്പെടുത്തി നടി!!\nമോഹന്‍ലാലിന്റെ രാഗിണി ഇനി സണ്ണി വെയിനിന്റെ കാമുകി\nപെരുച്ചാഴിയെ പഴിച്ചു, ജോയ് മാത്യുവിനെതിരെ മോഹന്‍ലാല് ഫാന്‍സ്\nലാലേട്ടനാകാന് അദ്ദേഹത്തിന് മാത്രമേ കഴിയൂ: അജു വര്‍ഗ്ഗീസ്\nമമ്മൂട്ടിയുടെ സിനിമയാണെങ്കിലും പ്രതികരിക്കും: ഡോ. ബിജു\nകമല്‍ഹാസന് പെരുച്ചാഴിയും റിമേക്ക് ചെയ്യുന്നു\nഇത് ചാര്‍മിളയല്ല കേട്ടോ, രാഗിണിയാ\nനിരൂപണം: പെരുച്ചാഴി ചിരിപ്പിക്കാന് മാത്രമോ?\nപെരുച്ചാഴി മുണ്ടിന് പിന്നാലെ വളകളും\nRead more about: peruchazhi mohanlal arun vaidhyanathan photo feature mukesh onam release പെരുച്ചാഴി മോഹന്‍ലാല് അരുണ് വൈദ്യനാഥന് മുകേഷ് റിലീസ് ഓണം\nFirst report of the film Peruchazhi.


'നിര്‍ഭയ കേസിലെ വീഴ്ച മറയ്ക്കാന് അയാള് ബലിയാടാക്കുകയായിരുന്നു'; ഗുരുതര ആരോപണങ്ങളുമായി ശ്രീശാന്തിന്റെ ഭാര്യ - ഇ വാർത്ത | evartha\n‘നിര്‍ഭയ കേസിലെ വീഴ്ച മറയ്ക്കാന് അയാള് ബലിയാടാക്കുകയായിരുന്നു’; ഗുരുതര ആരോപണങ്ങളുമായി ശ്രീശാന്തിന്റെ ഭാര്യ\nഡല്‍ഹി പൊലീസിനും ബി.സി.സി.ഐയ്ക്കുമെതിരേ കടുത്ത ആരോപണങ്ങളുമായി ശ്രീശാന്തിന്റെ ഭാര്യ ഭുവനേശ്വരി കുമാരി രംഗത്ത്. വാതുവെയ്പ്പു കേസുമായി ബന്ധപ്പെട്ട ദുരനുഭവങ്ങളെ കുറിച്ച് ഒരു ചാനല് റിയാലിറ്റി ഷോയില് ശ്രീശാന്ത് സംസാരിച്ചിരുന്നു.\nഇത് സോഷ്യല് മീഡിയയില് വലിയ ചര്‍ച്ചകള്‍ക്ക് വഴിവെച്ചതിനു പിന്നാലെയാണ് ഇക്കാര്യങ്ങള് വിശദീകരിച്ച് ഭുവനേശ്വരി ട്വിറ്ററില് തുറന്ന കത്ത് പോസ്റ്റ് ചെയ്തിരിക്കുന്നത്. അന്ന് രാജ്യത്തെ നടുക്കിയ നിര്‍ഭയ കേസുമായി ബന്ധപ്പെട്ട് രാജിക്കുള്ള സമ്മര്‍ദം ശക്തമായതോടെ ശ്രദ്ധ തിരിച്ചുവിടാന് ഡല്‍ഹിയിലെ ഒരു പോലീസ് ഉദ്യോഗസ്ഥന് കെട്ടച്ചമച്ചതാണ് വാതുവെയ്പ്പ് കേസെന്നാണ് ഭുവനേശ്വരി കത്തില് ആരോപിക്കുന്നത്.\nകേസിലെ തന്റെ വീഴ്ചകള് മറയ്ക്കാന് അയാള് ശ്രീയെ ബലിയാടാക്കുകയായിരുന്നു. വാതുവെയ്പ്പുമായി ബന്ധപ്പെട്ട് ഉയര്‍ന്ന എല്ലാ ആരോപണങ്ങളില്‍നിന്നും ശ്രീയെ 2015 ജൂലായില് കോടതി കുറ്റവിമുക്തനാക്കിയതാണ്. മൊഹാലിയില് വാതുവെയ്പ്പുകാരനില് നിന്ന് 10 ലക്ഷം രൂപ വാങ്ങി ശ്രീശാന്ത് ഒരു ഓവറില് 14 റണ്‍സ് വിട്ടുകൊടുക്കുകയും വെളുത്ത ടവ്വല് ധരിച്ച് സൂചന നല്‍കുകയും ചെയ്തുവെന്നായിരുന്നു ഡല്‍ഹി പോലീസിന്റെ ആരോപണം.\nക്രിക്കറ്റിനെ കുറിച്ച് ധാരണയുള്ളവര്‍ക്ക് മനസിലാകും, ആ ഓവറിലെ ഓരോ പന്തിനെയും കമന്റേറ്റര്‍മാര് മികച്ചതാണെന്ന് വിലയിരുത്തിയിരുന്നു. ഓവറിന്റെ ആദ്യ കുറച്ചു പന്തുകളില് ശ്രീ റണ്‍സ് വിട്ടുകൊടുത്തിട്ടില്ല. നോബോളോ വൈഡോ ആ ഓവറില് എറിഞ്ഞിട്ടുമില്ല.\nആദം ഗില്‍ക്രിസ്റ്റ് എന്ന ബാറ്റ്‌സ്മാനായതിനാലാണ് ആ ഓവറില് 13 റണ്‍സ് പിറന്നതെന്ന് കമന്റേറ്റര്‍മാര് പറഞ്ഞിരുന്നുവെന്നും ഭുവനേശ്വരി ചൂണ്ടിക്കാട്ടുന്നു. എപ്പോഴത്തെയും പോലെ ആവേശത്തോടെയാണ് ശ്രീ അന്നും പന്തെറിഞ്ഞത്. അന്ന് മത്സരം നടക്കുമ്പോള് 48 ഡിഗ്രി സെല്‍ഷ്യസായിരുന്നു ചൂട്. അതുകൊണ്ടുതന്നെ വിയര്‍പ്പ് തുടയ്ക്കാന് എല്ലാവരും തന്നെ ടവ്വല് ധരിച്ചിരുന്നു.\nവാതുവെയ്പ്പുകാരനാണെന്ന് പോലീസ് പറയുന്ന ജിജു, ഒരു പ്രഫഷണല് രഞ്ജി ട്രോഫി താരവും രാജ്യത്തെ പ്രതിനിധീകരിക്കാന് ആഗ്രഹിച്ചിരുന്നയാളുമാണ്. അതിനായി ശ്രീ സഹായം നല്‍കുകയും ചെയ്തിരുന്നു. ഇരുവരും എം.ആര്.എഫ് പേസ് ഫൗണ്ടേഷനില് ആയിരുന്നതിനാല് സുഹൃത്തുക്കളുമായിരുന്നുവെന്നും അവര് വ്യക്തമാക്കി.\nകേസില് കോടതി ശ്രീക്ക് ക്ലീന് ചിറ്റ് നല്‍കിയതാണ്. എന്നിട്ടും ബി.സി.സി.ഐ ഇപ്പോഴും കാര്യങ്ങള് പിടിച്ചുവെയ്ക്കുകയാണ്. ശ്രീയേപ്പോലൊരാള്, രാജ്യത്തിനു നാണക്കേടുണ്ടാക്കുന്ന തലത്തിലേക്ക് താഴില്ലെന്നും കുറച്ചു ലക്ഷങ്ങള്‍ക്കായി സ്വന്തം കരിയര് നശിപ്പിക്കില്ലെന്നും ഭുവനേശ്വരി ചൂണ്ടിക്കാട്ടുന്നു.\nചെയ്യാത്ത കുറ്റത്തിന് ശ്രീ എന്തിനാണ് ശിക്ഷ അനുഭവിക്കുന്നത്. ബി.സി.സി.ഐ അഴിമതിക്കെതിരെ നിലകൊള്ളുന്നവരാണെങ്കില് കോടതിയുടെ നിര്‍ദേശ പ്രകാരം മുദ്ഗല് കമ്മിറ്റി സീല് ചെയ്ത കവറില് നല്‍കിയ 13 പേരുടെ കാര്യം ഇവര് എന്തുകൊണ്ട് പറയുന്നില്ല?. എന്തിനാണ് ഈ ഇരട്ടത്താപ്പ് കാട്ടുന്നത്?. എന്തുകൊണ്ടാണ് ശ്രീ മാത്രം ഇങ്ങനെ കുറ്റക്കാരനല്ലെന്ന് വിധിച്ചിട്ടും നീതിക്കായി പോരാടേണ്ടി വരുന്നത് – ഭുവനേശ്വരി ചോദിക്കുന്നു.


അമിത് ഷാ ജനുവരി 15ന് കേരളത്തിൽ വരുന്നുവെന്ന വാർത്ത തെറ്റെന്ന് കേന്ദ്രമന്ത്രി വി.മുരളീധരന്\nകേന്ദ്ര ആഭ്യന്തരമന്ത്രി അമിത് ഷാ ജനുവരി 15ന് കേരളത്തിൽ വരുന്നുവെന്ന വാർത്ത തെറ്റെന്ന് കേന്ദ്രമന്ത്രി വി.മുരളീധരൻ.\n11 Jan, 2020 at 11:31 AM\nകേന്ദ്ര ആഭ്യന്തരമന്ത്രി അമിത് ഷാ ജനുവരി 15ന് കേരളത്തിൽ വരുന്നുവെന്ന വാർത്ത തെറ്റെന്ന് കേന്ദ്രമന്ത്രി വി.മുരളീധരൻ. ഇല്ലാത്ത പരിപാടിയുടെ പേരിലാണ് യൂത്ത് ലീഗ് പ്രതിഷേധ മതിൽ വേണ്ടെന്ന് വെച്ചത്. തെറ്റായ വാർത്തകളുടെ പേരിൽ നടക്കുന്ന പ്രചാരണങ്ങൾക്ക് ഉദാഹരണമാണിതെന്നും മുരളീധരൻ കണ്ണൂരില് പറഞ്ഞു.\nജനുവരി 15ന് കറുത്ത വസ്ത്രമണിഞ്ഞ് കോഴിക്കോട് വെസ്റ്റ് ഹില് ഹെലിപ്പാഡ് മുതല് കാലിക്കറ്റ് ഇന്റര് നാഷണല് എയര്‍പ്പോര്‍ട്ട് വരെ പ്രതിഷേധ ബ്ലാക്ക് വാള് തീര്‍ക്കാനായിരുന്നു യൂത്ത് ലീഗിന്റെ തീരുമാനം. എന്നാല് മുസ്‌ലിം ലീഗ് നിർദേശത്തെ തുടർന്ന് പരിപാടി ഉപേക്ഷിക്കുകയായിരുന്നു. പൗരത്വ നിയമഭേദഗതിക്കെതിരെ ശക്തമായ പ്രതിഷേധങ്ങളാണ് നടക്കുന്നത്.\nപൗരത്വ നിയമഭേദഗതിയെക്കുറിച്ച് വീടുകള്‍തോറും കയറിയിറങ്ങി വിവരിക്കാനുള്ള ബി.ജെ.പിയുടെ തീരുമാനം അമിത് ഷാക്ക് തന്നെ തിരിച്ചടിയായിരുന്നു. ഡല്‍ഹിയില് എത്തിയപ്പോഴായിരുന്നു അമിത് ഷാക്ക് നേരെ ഗോ ബാക്ക് വിളിയുയര്‍ന്നത്.\nകേന്ദ്രം ഭരിക്കുന്നവരുടെ തെറ്റായ നയങ്ങള് സാമ്പത്തികാവസ്ഥയെ ബാധിക്കുന്നു: നയപ്രഖ്യാപന പ്രസംഗത്തില് ഗവര്‍ണര്\nകാർഷിക പ്രശ്നങ്ങൾ ചർച്ചയാവാത്തതിന്റെ സങ്കടത്തിലാണ് യമുനാ തീരത്തെ കർഷകർ\n‘അര്‍ണബിനെതിരായ വീഡിയോയില് കുനാലിന് യാത്രാവിലക്ക്’; റിപബ്ലിക്ക് ടി.വി റിപ്പോര്‍ട്ടര് ആര്.ജെ.ഡി നേതാവിനെ വിമാനത്തില് ‘ചോദ്യം ചെയ്യുന്ന’ പഴയ വീഡിയോ വൈറല്\nപൗരത്വ ഭേദഗതി നിയമത്തിനെതിരായ പരാമര്‍ശം ഗവര്‍ണര് വിയോജിപ്പോടെ വായിച്ചു


Posted by keraladasanunni at 12:56 AM\nകഥ നന്നായി. ഇതു പോലുളള അനുഭവം എനിക്കുമുണ്ടായിട്ടുണ്ട്...എങ്കിലും ആ തവള അങ്ങ് ചത്താല് മതിയായിരുന്നു...അതായിരുന്നു കഥയ്ക്ക് നല്ലത്\nശ്ശേ തവള എന്റെ മേലേക്ക് വീണത് പോലെ ഒരു തോന്നല്.. .........പറയുമ്പോ വെള്ളത്തില് ഒക്കെ പോകുന്ന വൃത്തിയുള്ള ജീവി ആയിരിക്കാം എനിക്ക് പക്ഷെ അതിനെ അറപ്പാണ്. ഞാന് ആണെങ്കില് പേടിച്ചു കൂവിയേനെ..\nകേരളേട്ടാ... അവസാനം ലോല ഹൃദയനായി അല്ലേ?\nA close encounter withafrog. എനിക്കാണെങ്കിൽ ഒരു ഈച്ചയെയോ കൂടി വന്നാൽ ഒരു കൂറ(പാറ്റ)യെയോ കൊല്ലാനുള്ള മന:ശ്ശക്തിയേ ഉള്ളൂ. തവള എന്റെ മേൽ വീണാൽ ഞാൻ അവിടന്ന് രക്ഷപ്പെടാനുള്ള വഴി നോക്കുകയേ ഉള്ളൂ..\nഈ ഏട്ടന് ഇങ്ങനെയാണോ എന്ന് തോന്നിയതെ ഉള്ളു, അപ്പോഴേക്കും... പാവം തവളയും അതിനെ കൊല്ലാതെ വിട്ട ഏട്ടനും.\nകഥയല്ല. നടന്ന സംഭവമാണ്.\nഏത് അഴുക്കുവെള്ളത്തില് നിന്ന് വന്നതോ എന്നറിയില്ല, ഏതായാലും തവളയെ യാത്രയാക്കി വിസ്തരിച്ചൊന്ന് കുളിച്ചു.\nമൂളിവന്ന് കടിച്ചു പോവുന്ന കൊതുവിനേയോ, ഉറുമ്പിനേയോ കൊല്ലുന്നതല്ലാതെ വേറൊരു ജീവിയെ കൊല്ലാന് എനിക്കാവില്ല.\nരാജുവിനെപ്പോലെയാണ് ഞാനും. കൊല്ലാന്\nവയ്യ, കൊല്ലുന്നത് കാണാനും. നടക്കാന്\nപോവുമ്പോള് ചിക്കന് സെന്‍ററിനടുത്തെത്തുമ്പോള് വേഗം കൂട്ടും. പ്രാണവേദനയോടു കൂടിയ കോഴിയുടെ പിടച്ചിലിന്‍റെ ശബ്ദം\nഒരു നിമിഷത്തെ ദേഷ്യം നമ്മുടെ സ്ഥായിയായ സ്വഭാവത്തെ എങ്ങിനെ മാറ്റുന്നു എന്ന് അന്ന് മനസ്സിലായി.\nഎന്നാലും അതിനെ വേദനിപ്പിച്ച സ്ഥിതിക്ക് കൊല്ലാമായിരുന്നു. വേദനിപ്പിച്ചതിന് പകരമായി അത് പ്രാകുന്നുണ്ടാവും..! മിണ്ടാപ്രാണികളുടെ ശാപം ഏറ്റാൽ....???!!!\nഈ അനുഭവക്കുറിപ്പ് ഇതേപോലെതന്നെ ആയിരിക്കും എനിക്ക് അനുഭവപ്പെട്ടാലും എന്ന് തോന്നി. ഒരു ജീവിയെയും കൊല്ലുന്നത് എനിക്കിഷ്ടമല്ല. എന്നാല് ഉപദ്രവിക്കാന് വന്നാല് ദേഷ്യം വന്നു വല്ലതും ചെയ്തു എന്നും വരും. നിത്യജീവിതത്തില് സംഭവിക്കുന്ന സാധാരണ കാര്യങ്ങള് - അത് എഴുതിയത് വായിക്കുമ്പോള് സ്വാഭാവികത യുടെ സംതൃപ്തി വായിക്കുന്നവര്‍ക്ക് ലഭിക്കുന്നു. അതാണ് ഉണ്ണിയേട്ടന്റെ രചനയുടെ പ്രത്യേകത.\nഒരു തോന്നലിന്ന് അതിനെ വേദനിപ്പിച്ചു. പക്ഷെ കുറച്ചു കഴിഞ്ഞാല് ആ വേദന മാറുന്നതാണ്. എന്നാല് അതിന്‍റെ ജീവന് നഷ്ടപ്പെടുത്തിയാലോ. എനിക്ക് തിരിച്ചു കൊടുക്കാന് കഴിയില്ലല്ലോ.\nഅത്. ഞാനെഴുതുന്ന ശൈലി ഇഷ്ടമാണെന്നതില് സന്തോഷമുണ്ട്.\nഞങ്ങളിതിനെ പറത്തവളാ എന്നാ പറയാ കേട്ടൊ ഭായ്


കലാഭവൻ മണിയെ പറ്റി ഇനിയും നിങ്ങൾ അറിയാത്ത ചിലതുണ്ട് ബാദുഷ പറയുന്നു - metromatinee.com Lifestyle Entertainment & Sports\nമലയാളികളുടെ പ്രിയതാരം കലാഭവൻ മണി ഓർമ്മയായിട്ട് ഇന്ന് അഞ്ചു വർഷം. നടനായും ഗായകനായും തിളങ്ങിയ കലാഭവൻ മണിയുടെ സന്നിദ്ധ്യം തെന്നിന്ത്യൻ സിനിമയിലേക്ക് വളർന്ന സമയത്താണ് അപ്രതീക്ഷിതമായി താരത്തിന്‍റെ വിയോഗമുണ്ടായത്. ഓട്ടോറിക്ഷക്കാരനായി ജീവിതം തുടങ്ങി, മിമിക്രിയിലൂടെ ശ്രദ്ധേ നേടിയാണ് മണി സിനിമയിലെത്തിയത്. ആദ്യ കാലത്ത് പ്രേക്ഷകരെ ചിരിപ്പിച്ച ഹാസ്യതാരമായിരുന്നെങ്കിൽ പിന്നീട് നായകനായും വില്ലനായും കലാഭവൻ മണി ബിഗ് സ്ക്രീനിൽ നിറഞ്ഞു. സോഷ്യല് മീഡിയ പേജുകളില് താരത്തെ കുറിച്ചുള്ള ഓര്‍മ്മകള് പങ്കുവെച്ച് പ്രിയപ്പെട്ടവരും സഹപ്രവര്‍ത്തകരുമെല്ലാം എത്തിയിരിക്കുകയാണ്. എന്നാൽ മണിച്ചേട്ടന് തനിക്കൊരു രണ്ടാം ജന്മം നല്‍കിയ കഥ പറഞ്ഞാണ് പ്രൊഡക്ഷന് കണ്‍ട്രോളര് ബാദുഷ എത്തിയിരിക്കുന്നത്.\nആദ്യമായി കലാഭവന് മണിയെ കണ്ടുമുട്ടിയത് മുതല് അവസാനത്തെ കാഴ്ച വരെ സോഷ്യല് മീഡിയ പേജിലൂടെ എഴുതിയ കുറിപ്പില് ബാദുഷ പറയുന്നു. അതുപോലെ സിനിമകളൊന്നുമില്ലാതിരുന്ന കാലത്ത് അദ്ദേഹത്തിന്റെ സിനിമയിലേക്ക് വിളിച്ചതിലൂടെ ലഭിച്ച സൗഭാഗ്യങ്ങളെ കുറിച്ചും താരം വ്യക്തമാക്കിയിരിക്കുയാണ്. മണിച്ചേട്ടനുമായുള്ള പരിചയം ആരംഭിക്കുന്നത് മാണിക്യന് എന്ന സിനിമയുടെ സെറ്റില് വച്ചാണ്. എന്നാല് കൂടുതല് അടുക്കുന്നത് ഹരിദാസ് സംവിധാനം ചെയ്ത ഇന്ദ്രജിത്ത് എന്ന സിനിമയ്ക്കിടെയാണ്. ഒരു വലിയ ബന്ധം അവിടെ തുടങ്ങി. 30 ദിവസത്തോളം നീണ്ടു നിന്ന ഷൂട്ടിനിടെ ഞങ്ങള് വളരെ അടുത്തു. അങ്ങനെ ആ സിനിമയുടെ പാക്കപ്പ് ദിവസമെത്തി. അന്ന് മണിച്ചേട്ടന് എന്നോട് ചോദിച്ചു. എന്താണ് നിന്റെ അടുത്ത പരിപാടി എന്ന്. അന്ന് അധികം സിനിമയൊന്നും എനിക്ക് ഉണ്ടായിരുന്നില്ല.\nഅഞ്ചു വര്‍ഷം മുന്‍പ് പുലര്‍ച്ചെ ഒരു ഫോണ് കോള് ‘എടാ മണിച്ചേട്ടന് അമൃത ഹോസ്പിറ്റലിലാണ് ‘കേട്ട ഉടനെ ഞാന് ഓടി അവിടെയെത്തി. എന്നാല് അപ്പോഴേക്കും എല്ലാം കഴിഞ്ഞിരുന്നു. ഒരിക്കലും താങ്ങാന് പറ്റാത്ത വാര്‍ത്തയായിരുന്നു അത്, മണി ചേട്ടന് നമ്മെ വിട്ടു പോയി… എന്റെ ഓര്‍മകളില് മണിച്ചേട്ടന് ഏറ്റവും ജ്വലിക്കുന്ന ഓര്‍മയാണ്. എന്നെ രണ്ടാം ജന്മത്തിലേക്ക് കൈപിടിച്ച് നടത്തി.5വര്‍ഷമായിരിക്കുന്നു മണിച്ചേട്ടന് പോയിട്ട്. ഒരു പാട് ചിരികള് തന്ന്, ഒരു പാട് ചിന്തകള് തന്ന്, സ്‌നേഹിച്ച് കടന്നു പോയ ആ നല്ല മനുഷ്യന് എന്റെ ബാഷ്പാഞ്ജലികള്.. അദ്ദേഹത്തിന്റെ പേരിലുള്ള ഒരു പുരസ്‌കാരം ലഭിച്ചിരിക്കുകയാണ്. ഹൃദയത്തോട് എന്നും ചേര്‍ത്തു വയ്ക്കുന്ന അംഗീകാരം. മണി രത്‌ന പുരസ്‌കാരത്തിന് എന്നെ തെരഞ്ഞെടുത്ത കലാഭവന് മണി ഫൗണ്ടേഷന് ഭാരവാഹികള്‍ക്ക് എന്റെ ഹൃദയം നിറഞ്ഞ കൂപ്പുകൈ. മണിചേട്ടന് മരിച്ചിട്ടില്ല, നന്മ ചെയ്യുന്ന ഓരോ മനുഷ്യരിലൂടെയും അദ്ദേഹം ജീവിക്കുന്നു…ഇങ്ങനെ പറഞ്ഞുകൊണ്ടാണ് അദ്ദേഹം തന്റെ വാക്കുകൾ നിർത്തിയത്.